emalayalee.com - കാനോന് നിയമങ്ങളും അഭിഷിക്തരുടെ ഐഹിക അധികാരങ്ങളും (ജോസഫ് പടന്നമാക്കല്)\nകാനോന് നിയമങ്ങളും അഭിഷിക്തരുടെ ഐഹിക അധികാരങ്ങളും (ജോസഫ് പടന്നമാക്കല്)\nആദ്ധ്യാത്മികതയുടെ നാടായ ഭാരതത്തില് ഒന്നാം നൂറ്റാണ്ടില് തന്നെ ക്രിസ്തീയ ചൈതന്യം വേരൂന്നിയിരുന്നുവെന്നു പാരമ്പര്യമായി നാം വിശ്വസിച്ചുവരുന്നു. ഇന്ത്യയുടെ സാംസ്‌ക്കാരിക മുന്നേറ്റത്തില് ക്രിസ്ത്യന് സംസ്‌ക്കാരവും ഭാരതീയ ദേശീയതയില് ലയിച്ചു ചേര്‍ന്നിരുന്നു. പൗരാണിക ഭാരതീയ ക്രിസ്ത്യാനികള്‍ക്ക് പടിഞ്ഞാറന് ക്രിസ്ത്യാനികളുമായി യാതൊരു ബന്ധവുമുണ്ടായിരുന്നില്ല. പോര്‍ട്ടുഗീസുകാര് കോളനികള് സ്ഥാപിച്ചപ്പോള് നാട്ടു ക്രിസ്ത്യാനികളെ റോമിന്റെ നിയന്ത്രണത്തില് കൊണ്ടുവരാന് ശ്രമിച്ചു. അതിനെ ദേശീയ ക്രിസ്ത്യാനികള് എതിര്‍ക്കുകയും പോര്‍ട്ടുഗീസുകാരുടെ ശ്രമങ്ങളെ വിഘ്‌നപ്പെടുത്താനുള്ള പദ്ധതികള് ആവിഷ്‌ക്കരിക്കുകയും ചെയ്തു.\n1653-ല് കൊച്ചിക്കടുത്തുള്ള മട്ടാഞ്ചേരിയില് ക്രൈസ്തവ സഭകളെ പാശ്ചാത്യവല്‍ക്കരിക്കുന്നതിനെതിരെ ക്രിസ്ത്യാനികള് ഒരു സമ്മേളനം വിളിച്ചുകൂട്ടിയിരുന്നു. പോര്‍ട്ടുഗീസുകാര്‍ക്കെതിരെ പ്രതിക്ഷേധിക്കുകയും വിദേശ ആചാരങ്ങളെയും റോമ്മായുടെ മതപരമായ കാഴ്ചപ്പാടുകളെയും ഭാരത സഭയില് അടിച്ചേല്‍പ്പിക്കുന്നതില് എതിര്‍ക്കുകയും ചെയ്തു. അവിടെ ഒരു കുരിശില് കയറു കെട്ടി കൈകള് കയറിന്മേല്! പിടിച്ചുകൊണ്ടു തങ്ങള്‍ക്ക് റോമ്മാ സഭയുമായി യാതൊരു ബന്ധവുമില്ലെന്ന് പ്രതിജ്ഞയും ചെയ്തു. ജനക്കൂട്ടം കുരിശില് കെട്ടിയ കയറുകള് താഴോട്ടു വലിച്ചിരുന്നതുകൊണ്ട് കുരിശു വളയുകയുമുണ്ടായി. അന്നുമുതല് ചരിത്രപ്രധാനമായ ഈ സത്യപ്രതിജ്ഞയെ കൂനന് കുരിശു സത്യമെന്ന് അറിയപ്പെടുന്നു. കൂനന് കുരിശു സത്യത്തെ പ്രതിജ്ഞ ചെയ്തവര് യാക്കോബാ, ഓര്‍ത്തോഡോക്‌സ്, മാര്‍ത്തോമ്മാ, സി.എസ്.ഐ വിഭാഗങ്ങളായി മാറുകയും റോമ്മായെ അനുകൂലിച്ചവര് കത്തോലിക്കരായി തുടരുകയും ചെയ്തു.\nപോര്‍ട്ടിഗീസുകാര്‍ക്കെതിരെ നാട്ടു ക്രിസ്ത്യാനികള് സമരം പ്രഖ്യാപിച്ചത് ക്രിസ്ത്യാനികളുടെ പാരമ്പര്യ സാംസ്‌ക്കാരികതയെ പരിരക്ഷിക്കാനായിരുന്നു. അന്നുവരെ ക്രിസ്ത്യാനികള് അനുഷ്ടിച്ചു വന്ന നിയമത്തെ തോമസ് നിയമങ്ങളെന്നു പറഞ്ഞു വന്നിരുന്നു. തോമസ് നിയമം അനുസരിച്ച് ഒരോ പള്ളിയും സ്വതന്ത്രമായിരുന്നു. ഭൗതിക കാര്യങ്ങള് മുഴുവന് നിയന്ത്രിച്ചിരുന്നത് ഇടവക ജനങ്ങളായിരുന്നു. പുരോഹിതര്‍ക്ക് ആദ്ധ്യാത്മിക കാര്യങ്ങളില് മാത്രമേ ചുമതലയുണ്ടായിരുന്നുള്ളൂ. സഭയുടെ ഭൗതിക കാര്യങ്ങളില് അവര്‍ക്ക് യാതൊരു അവകാശങ്ങളും ഉണ്ടായിരുന്നില്ല. ഓരോ പുരോഹിതനുമുള്ള പ്രതിഫലം ഇടവക ജനങ്ങള് നിശ്ചയിച്ചിരുന്നു.\nപോര്‍ട്ടുഗീസുകാര്‍ക്ക്, പ്രാചീനമായി ക്രിസ്ത്യാനികള് പുലര്‍ത്തി വന്നിരുന്ന ആചാരങ്ങളെയും അനുഷ്ഠാനങ്ങളെയും നശിപ്പിച്ച് ഭൂരിഭാഗം ക്രിസ്ത്യാനികളെ പോപ്പിന്റെ നിയന്ത്രണത്തില് കൊണ്ടുവരാന് സാധിച്ചു. പോപ്പിന്റെ പ്രതിനിധികളായ മെത്രാന്മാര്‍ക്കും കര്‍ദ്ദിനാള്‍വരെയും ആദ്ധ്യാത്മിക അധികാരത്തിനു പുറമേ ഭൗതികമായ അധികാരങ്ങളുമുണ്ടായിരുന്നു. പോപ്പ് കൊടുത്ത ഏകാധിപത്യ തീരുമാനം പുരോഹിതര്‍ക്കും മെത്രാന്മാര്‍ക്കും അല്‌മെനികളെ നിയന്ത്രിക്കാനുള്ള അധികാരവുമായി മാറി. അടിമ-യജമാനന് എന്ന മനസ്ഥിതിയും രൂപാന്തരപ്പെട്ടു. പുരോഹിതരും മെത്രാന്മാരും രാജ്യത്തിന്റെ നിയമങ്ങള്‍ക്കു മീതെ സഞ്ചരിക്കുന്നുവെന്ന അഹങ്കാരവുമുണ്ടായി. ഓരോ രൂപതകളുടെ പള്ളികളും സ്ഥാപനങ്ങളും വ്യവസായ സ്ഥാപനങ്ങളും പുരോഹിതരുടെ കുത്തകയായി മാറ്റപ്പെട്ടു. മദ്ധ്യകാലത്തിലെ പ്രഭുത്വത്തിനു തുല്യമായി രാജകീയ വേഷങ്ങളണിഞ്ഞുകൊണ്ടു ജനങ്ങളുടെ മുമ്പില് പ്രത്യക്ഷപ്പെടാനും ആരംഭിച്ചു. സഭയുടെ വസ്തുക്കളില് അവര്‍ക്കു മാത്രം പരമാധികാരം. പള്ളിക്കു സ്വത്തുണ്ടാക്കേണ്ടത് അല്‌മെനികളും. മില്യണ് കണക്കിനു വരുന്ന കറന്‍സികളുടെ വാര്‍ഷിക വരുമാനവും ഭൗതിക സ്വത്തുക്കളും റോമിലെ കാനോന് നിയമമനുസരിച്ച് അതാത് സ്ഥലങ്ങളിലെ ബിഷപ്പുമാര് നിയന്ത്രിക്കുന്നു. മതസ്ഥാപനമായതുകൊണ്ടു നികുതിയും കൊടുക്കേണ്ട.\nഇന്ത്യന് ഭരണഘടനയുടെ മുപ്പതാം വകുപ്പനുസരിച്ച് ന്യുനപക്ഷ അവകാശമെന്ന പേരില് സഭാസ്വത്തുക്കള്‍ക്ക് സംരക്ഷണവും ലഭിക്കുന്നു. കാനോന് നിയമം അനുസരിച്ച് ബിഷപ്പിന് ഭരണ ചുമതലയും നിയമ നിര്‍മ്മാണവും പരിപൂര്‍ണ്ണ തീരുമാനങ്ങളെടുക്കാനുള്ള അധികാരവുമുണ്ട്. വ്യക്തിപരമായി ഈ അധികാരം ഉപയോഗിക്കുകയും ചെയ്യുന്നു. സഭയുടെ ഭൗതിക സ്വത്തുക്കളില്, അല്മായന് യാതൊരു അധികാരവുമില്ല. ഓരോ ബിഷപ്പുമാരും മാര്‍പാപ്പാ നിയമിച്ച സ്ഥലത്തെ മഹാരാജാക്കന്മാര്‍ക്ക് തുല്യമായി ജീവിക്കുന്നു. അല്മായര് ഈ മഹാരാജാവിനോട് വിധേയത്വം പുലര്‍ത്തുകയും വിശ്വസ്തരുമായിരിക്കണം.\nകാനോന് നിയമം പുരോഹിതര്‍ക്കുവേണ്ടിയുള്ള ഒരു സൃഷ്ടിയാണ്. അതിലെ നിയമം 191 അനുസരിച്ച് ഇന്ത്യ മുഴുവനുമായുളള സഭയുടെ ഭൗതിക സ്വത്തുക്കള് കൈകാര്യം ചെയ്യുവാനുള്ള അധികാരം പോപ്പ് നിയമിക്കുന്ന ബിഷപ്പിനാണ്. ഈ നിയമത്തെ കോടതിയില് ചോദ്യം ചെയ്തിരുന്നുവെങ്കിലും നിയമവും കോടതികളും ബിഷപ്പുമാര്‍ക്ക് അനുകൂലമായ തീരുമാനമായിരുന്നു എക്കാലവും എടുത്തിരുന്നത്. ന്യുനപക്ഷ അവകാശങ്ങളുടെ തണല് പറ്റിയാണ് ഇവര് കോടതിയില് വിജയം നേടിക്കൊണ്ടിരിക്കുന്നത്. എന്നാല് അടുത്ത കാലത്തെ കോടതി വിധികള് അനുകൂലമല്ലാതെയും വന്നിട്ടുണ്ട്.\nസൈബര് ലോകത്തെയും സോഷ്യല് മീഡിയാകളെയും സഭയും പുരോഹിതരും ഭയപ്പെടുന്നു. അന്തരിച്ച സുപ്രീം കോടതി ജഡ്ജി ശ്രീ വി.ആര്. കൃഷ്ണയ്യര് കൊണ്ടുവന്ന ചര്‍ച്ച് ആക്ട് നടപ്പിലായാല് പൗരാഹിത്യത്തിന്റെ അധികാര ശൃംഖല പൊട്ടി തകരുമെന്നും വേവലാതിപ്പെടുന്നുണ്ട്. പള്ളിയും പട്ടക്കാരുമായുള്ള ദുരനുഭവങ്ങളില് ബലിയാടാകേണ്ടി വരുന്ന വിശ്വാസികള്‍ക്ക് താഴെ വിവരിച്ചിരിക്കുന്ന ചില കോടതിവിധികള് പ്രയോജനപ്പെട്ടേക്കാം. വിശ്വാസത്തെക്കാളും പുരോഹിതര്‍ക്ക് മുഖ്യം പണമാണെന്നു ഓരോ കാലഘട്ടങ്ങളിലുണ്ടായ കേസ് വിസ്താരങ്ങളില്‍നിന്നു മനസിലാക്കാനും സാധിക്കും.\nമോളി-സെബാസ്റ്റ്യന് വിവാഹമോചന കേസ്:\n2017 ജനുവരിയില് സഭാകോടതിയുടെ തീരുമാനമനുസരിച്ച് സീറോ മലബാര് സഭയിലെ വിവാഹിതരായ മോളി-സെബാസ്റ്റ്യന് ദമ്പതികള്‍ക്ക് വൈവാഹിക ബന്ധത്തില്‍നിന്നും മോചനം നല്‍കിയിരുന്നു. ഈ കേസ് 1996-ല് സഭാ കോടതിയില് തീര്‍പ്പു കല്പിച്ചതായിരുന്നു. എന്നാല് ഇന്ത്യയുടെ പരമോന്നത കോടതി അവരുടെ വിവാഹ മോചനം ഔദ്യോഗികാംഗീകാരമില്ലാത്തതെന്നു സ്ഥിതീകരിച്ചു. സഭയുടെ അധികാര പരിധിയിലുള്ള വിവാഹമോചനം ഇന്ത്യന് നിയമം അനുസരിച്ച് അതാത് നിയമാതിര്‍ത്തിയില് രജിസ്റ്റര് ചെയ്തില്ലെങ്കില് വിവാഹ മോചനത്തിന് സാധുതയില്ലെന്നായിരുന്നു വിധി. സഭാകോടതിയുടെ തീരുമാനം ഇന്ത്യന് പരമോന്നത നിയമങ്ങള്‍ക്ക് വിധേയമല്ലെന്നും കോടതിയുടെ വിസ്താരത്തിലുണ്ടായിരുന്നു. സഭ, വിവാഹ മോചനം നല്‍കിയാലും നിയമത്തിന്റെ മുമ്പില് അവര് ഭാര്യ ഭര്‍ത്താക്കന്മാര് തന്നെയാണ്. ഒരേ സമയം രണ്ടു ഭാര്യ അല്ലെങ്കില് ഭര്‍ത്താവുള്ള വ്യക്തി (bigamist) ഇന്ത്യന് ശിക്ഷാനിയമം അനുസരിച്ച് കുറ്റക്കാരുമാണ്. 1869-ലെ ക്രിസ്ത്യന് വിവാഹമോചന പ്രകാരം വിവാഹ മോചനം നിയമപരമായി രജിസ്റ്റര് ചെയ്യണമെന്നുള്ളതാണ്. ചീഫ് ജസ്റ്റിസ് ജെ.എസ്.ഖേറും ജസ്റ്റിസ് ഡി.വൈ. ചന്ദ്രചൂഡും ഉള്‍പ്പെട്ട ബെഞ്ച്, സഭയുടെ അറ്റോര്‍ണി ക്ലാരേന്‍സ് പയസ് വഴി നല്‍കിയ പെറ്റിഷന് തള്ളിക്കളയുകയും ചെയ്തു.\nവിവാഹവും വിവാഹ മോചനവും കത്തോലിക്ക സഭയെ സംബന്ധിച്ച് കാനോന് നിയമങ്ങളാണ് നിയന്ത്രിക്കുന്നത്. സഭാക്കോടതിയില് നൂറു കണക്കിന് വിവാഹ മോചനത്തിനായുള്ള കേസുകളുടെ ഫയലുകള് കെട്ടി കിടക്കുന്നുവെന്ന് സഭാവക്കീല് 'പയസ്' വാദിച്ചിരുന്നു. കാനോന് നിയമം അനുസരിച്ച് ഇടവകയിലെ വികാരി വിവാഹം കൂദാശ ചെയ്യുമ്പോള് വിവാഹം സാധുവാകുന്നു. അതുപോലെ വിവാഹ മോചനവും. എന്നാല് ഇന്ത്യന് ക്രിസ്ത്യന് വിവാഹ നിയമ പ്രകാരം കാനോന് നിയമപ്രകാരമുള്ള വിവാഹത്തിന് യാതൊരു സാധുതയുമില്ലെന്നുള്ളതാണ്. സഭയുടെ നിയമം അനുസരിച്ചു മാത്രം പുനര് വിവാഹം ചെയ്തു ജീവിക്കുന്നവര് ഇന്ത്യന് വകുപ്പ് 494 ബഹുഭാര്യത്വം, ബഹുഭര്‍ത്തൃത്വം പ്രകാരം ജയില് ശിക്ഷയ്ക്ക് വിധേയരുമായിരിക്കും. അങ്ങനെ സംഭവിക്കുന്നുവെങ്കില് നൂറു കണക്കിന് ഭാര്യ ഭര്‍ത്താക്കന്മാര് ജയില് ശിക്ഷയോ കോടതി ഫൈനോ നേരിടേണ്ടി വരും. വിവാഹ മോചനത്തിന് സഭാ കോടതികളുടെ തീരുമാനത്തിന് യാതൊരു വിലയുമില്ലെന്നു ഈ കോടതി വിധിയിലൂടെ തെളിയുകയാണ്.\nപള്ളി യോഗത്തില് സംബന്ധിക്കാത്തതിനുള്ള കേസ് :\nഇരിഞ്ഞാലക്കുട രൂപതയില് കൈപ്പമംഗലം പള്ളിയിലെ വികാരി ഫാദര് സെബി കുളങ്ങര വേദപാഠ ക്ലാസ്സിലെ കുട്ടികളുടെ രക്ഷാകര്‍ത്താക്കളുടെ ഒരു യോഗം വിളിച്ചുകൂട്ടിയിരുന്നു. ഒരു കുട്ടിയുടെ പിതാവായ 'പോള്‍സണ് പണ്ടാരി' ആ യോഗത്തില് സംബന്ധിച്ചിരുന്നില്ല. യോഗത്തില് പങ്കു ചേരാതിരുന്നതിന്റെ പേരില് പോള്‍സന്റെ രണ്ടു മക്കള് 'വിവേകിനേയും വൈശാഖിനെയും'ക്ലാസ്സില് നിന്നും പുറത്താക്കി. നീതിയില്ലാത്ത വികാരിയുടെ ഈ പ്രവര്‍ത്തിക്കെതിരെ പോള്‍സണ് കൊടുങ്ങല്ലൂരുള്ള മുനിസിഫില് കോടതിയില് കേസ് ഫയല് ചെയ്തു. വികാരിയ്ക്കെതിരെ കേസ് കൊടുത്ത്, സഭയയെയും പള്ളിയെയും അപമാനിച്ചെന്ന് പറഞ്ഞുകൊണ്ട്, ഇരിഞ്ഞാലക്കുട ബിഷപ്പ് ജെയിംസ് പഴയാറ്റില് പോള്‍സനെ പള്ളിയോടനുബന്ധിച്ചുള്ള കൂദാശകള് സ്വീകരിക്കുന്നതില്‍നിന്നും മുടക്കി. കുമ്പസാരവും കുര്‍ബാനയും മുടക്കുകയും പള്ളിയില് വരാന് പാടില്ലെന്നു കല്‍പ്പനയും പുറപ്പെടുവിച്ചു. അതിനെതിരെയും പോള്‍സണ് കൊടുങ്ങല്ലൂര് മുന്‍സിഫ് കോടതിയില് കേസ് കൊടുത്തു.\nപ്രതിഭാഗം വക്കീല് കെ.ജെ.മിഖൈയാല് 'ഇതൊക്കെ കത്തോലിക്ക സഭയുടെ കാനോന് നിയമപ്രകാരമുള്ളതാണ്, കേസ് നിലനില്‍ക്കില്ലെന്നും' വാദിച്ചു. എന്നാല് വാദിഭാഗം വക്കീലായിരുന്ന കെ.കെ. അന്‍സാറിന്റെ ജൂനിയര് മിസ് ശബളയുടെ വാദത്തില് 'കാനോന് നിയമം വാദിയുടെ പൗരാവകാശ നിയമത്തെ ചോദ്യം ചെയ്യുന്നുവെന്നും' വാദിച്ചു. നിയമത്തിന്റെ പഴുതുകള് തേടി കോടതിയില് സഹായം തേടിയെന്ന പേരില് കൂദാശകള് നിരസിക്കുന്നതു രാജ്യത്തിലെ സിവില് നിയമങ്ങളോടുള്ള അവഹേളനമാണെന്നും വാദങ്ങളില് ഉണ്ടായിരുന്നു. ഇതിനു സമാനമായ സുപ്രീം കോടതിയിലെ ഒരു വിധിയും ചൂണ്ടി കാണിച്ചിരുന്നു. കൊടുങ്ങല്ലൂര് മുനിസിഫ് ശ്രീ അനന്തകൃഷ്ണന്, കേസില് പോള്‌സണും മക്കള്‍ക്കും അനുകൂലമായി വിധി പ്രസ്താവിച്ചു. 2009 മാര്‍ച്ച് ഇരുപത്തിനാലാം തിയ്യതിയായിരുന്നു വിധി പ്രസ്താവിച്ചത്. പള്ളി വികാരിയും കൂട്ടരും ഈ വിധിക്കെതിരെ പിന്നീട് അപ്പീലുമായി മേല്‍ക്കോടതികളില് പോയില്ല. അതുകൊണ്ടു ആ നിയമം ഇന്നും പ്രാബല്യമാണ്. ഈ കേസ് നടക്കുന്ന മൂന്നു വര്‍ഷത്തോളം പള്ളിയില് ആദ്യകുര്‍ബാന ചടങ്ങുകളുണ്ടായിരുന്നില്ല.\nസഭയുടെ ഒരു വസ്തുക്കേസ്:\n2012 ഒക്ടോബര് മാസം കേരള ഹൈക്കോടതിയില് ജഡ്ജി കെ വിനോദ് ചന്ദ്രന് പുറപ്പെടുവിച്ച ഒരു വിധി ന്യായത്തില് സഭയുടെ വസ്തു വകകളില് ഇടവക ജനത്തിന് അവകാശമുണ്ടായിരിക്കുമെന്ന് പറഞ്ഞിരിക്കുന്നു. കൊല്ലത്ത് ശക്തികുളങ്ങരയിലുള്ള മുക്കാട് തിരുക്കുടുംബ ദേവാലയ അധികാരികളും ഇടവക ജനങ്ങളും തമ്മില് പള്ളിവക വസ്തുക്കളെ സംബന്ധിച്ച വസ്തു തര്‍ക്കങ്ങളായിരുന്നു, കേസിനാസ്പദം. ഇടവക ജനം ഒന്നായോ അവരുടെ കമ്മിറ്റി പ്രതിനിധികള്‍ക്കോ പള്ളിയുടെ സ്വത്തുക്കളില് അവകാശമുണ്ടെന്നും ഹൈക്കോടതി വിധിയില് രേഖപ്പെടുത്തി.\nകാനോന് നിയമം അനുസരിച്ച് പള്ളിയുടെ സ്വത്തുക്കള് ബിഷപ്പിന്റെയോ വികാരിയുടെയോ പേരിലായിരിക്കും രജിസ്റ്റര് ചെയ്തിരിക്കുന്നത്. വികാരിയെയോ ബിഷപ്പിനെയോ മാത്രമേ കേസുകള് വിസ്തരിക്കാന് അനുവാദം കൊടുക്കാറുള്ളൂ. 'പള്ളി അല്മായന്റെയും കൂടിയാണെന്ന സ്ഥിതിക്ക് യാതൊരു വിധത്തിലും കാനോന് നിയമം ഈ രാജ്യത്ത് ബാധകമല്ലെന്നും' വിധിന്യായത്തിലുണ്ടായിരുന്നു.\nപള്ളിയും സ്വത്തുക്കളും മെത്രാന്റെയോ പോപ്പിന്റെയോ അധീനതയിലായിരിക്കരുത്. റോം സംസാരിക്കുന്നുവെങ്കില് കേസ് അവസാനിപ്പിക്കുമായിരുന്നു. എന്നാല് ആ നിയമം ഈ രാജ്യത്ത് വിലപ്പോവില്ലന്നും കോടതി നിരീക്ഷിച്ചു. നിലവിലുള്ള കാനോന് നിയമം ഇന്ത്യയുടെ പൗര നിയമങ്ങള്‍ക്ക് മറ സൃഷ്ടിക്കുന്നു. പൗരാവകാശ നിയമങ്ങള്‍ക്ക് അതിരു കടക്കുന്ന കാനോന് നിയമങ്ങള് സമൂഹത്തില്‍നിന്നും നീക്കം ചെയ്യേണ്ടതാണെന്നും വിധിയിലുണ്ടായിരുന്നു.\nകാനോന് നിയമങ്ങള് അനുസരിച്ച് പുരോഹിതര്‍ക്കും മെത്രാന്മാര്‍ക്കും ഇടവക ജനങ്ങളുടെ ആദ്ധ്യാത്മിക കാര്യങ്ങളില് ഇടപെടാം. എന്നാല് അത് ഈ രാജ്യത്തിലെ പൗരാവകാശ നിയമങ്ങളെ മറി കടന്നുള്ളതായിരിക്കരുത്. അതൊരു വ്യക്തിഗതമായ നിയമമാണ്. കാനോന് നിയമങ്ങള് ദൈവ ശാസ്ത്രപരമോ സഭാ സംബന്ധിയായ വിഷയങ്ങളിലോ ഉപകരിച്ചേക്കാം. അത്തരം വ്യക്തിഗത നിയമങ്ങള്‍ക്ക് യാതൊരു നിയമ പ്രാബല്യവുമില്ലെന്ന് ഹൈക്കോടതിയുടെ ഫുള് ബെഞ്ച് പ്രസ്താവിച്ചു. സുപ്രിം കോടതിക്ക് ഈ വിധിയെ ഭേദഗതി ചെയ്യാമെന്നും വിധിയിലുണ്ടായിരുന്നു.\nഷിക്കാഗോ രൂപതയിലെ കല്യാണക്കുറി കേസ്:\nപള്ളി വികാരികളും മെത്രാന്മാരും സാധാരണ അല്മായന് മാനസിക പീഢനം കൊടുക്കുന്നത് മാമ്മോദീസായോ കല്യാണമോ മരണമോ സംഭവിക്കുമ്പോഴാണ്. അപ്പോഴെല്ലാം പുരോഹിതര് തനി ബിസിനസുകാരെപ്പോലെ പെരുമാറും. അന്യായമായി പണം ഈടാക്കാനുള്ള പദ്ധതികളുമായി അരങ്ങേറും. കേരളത്തില് ഇത്തരം തരികിട കളികള് ചെലവാകും. പക്ഷെ അമേരിക്കയിലും ഇതേ നയം ചെലവാക്കാന് നോക്കിയ ഷിക്കാഗോ രൂപത മെത്രാനെപ്പറ്റിയും മറ്റു രണ്ടു പുരോഹിതരെപ്പറ്റിയുമുള്ള ശ്രീ ജയിംസ് തുണ്ടത്തിലിന്റെയും ലിസിയുടെയും ഒരു പോസ്റ്റ് വായിക്കാനിടയായി. ബിഷപ്പ് അങ്ങാടിയത്തിനയച്ച അറ്റോര്‍ണിയുടെ നോട്ടീസും ലേഖനത്തോടൊപ്പം അവര് പോസ്റ്റ് ചെയ്തിട്ടുണ്ട്.\nവിവാഹം കഴിക്കാന് പോകുന്ന യുവ വധുവരന്മാരുടെ പരീക്ഷണങ്ങളുടേതായ ഈ കഥ വായിച്ചാല്, ആരിലും സഭയുടെ കപട മുഖമെന്തെന്നുള്ള പ്രതിച്ഛായ നിഴലിച്ചു വരും. പണത്തിനുവേണ്ടി ഷിക്കാഗോ രൂപത അനുവര്‍ത്തിച്ച നയങ്ങളിലൂടെ വിവാഹിതരാകാന് പോകുന്ന യുവദമ്പതികള്‍ക്കും അവരുടെ മാതാപിതാക്കള്‍ക്കും നല്‍കിയ പീഡനങ്ങള് സാമാന്യ ജനത്തിനു ഉള്‍ക്കൊള്ളാന് സാധിക്കുകയില്ല. അത്രക്ക് ഭീകരവും ജുഗുപ്‌സാവഹവുമായി രൂപത ഈ യുവതി യുവാക്കളെ അങ്ങേയറ്റം മാനസികമായി പീഢിപ്പിച്ചു.\nജെയിനി, ജോമോന് എന്നീ വധുവരന്മാരുടെ വിവാഹത്തിനുള്ള കല്യാണക്കുറി കൊടുക്കാന് ഷിക്കാഗോ രൂപതയുടെ വൈദികനായ ഫാദര് ഇല്ലികുന്നുംപുറത്തും ഇടവക ലാറ്റിന് പള്ളി സഹവികാരിയായ ഫാദര് തറയിലുമൊത്തുകൂടി 3000 ഡോളര് ആവശ്യപ്പെട്ടു. അരമനയും ബിഷപ്പും പുരോഹിതരെ പിന്തുണക്കുകയും ചെയ്തു. അത്രയും വലിയ ഒരു തുക രൂപതയ്ക്ക് കൊടുക്കാന്, വിവാഹം കഴിക്കാന് പോവുന്ന ദമ്പതികള് തയാറായിരുന്നില്ല. ഒടുവില് വധു വരന്മാരുടെ മാതാപിതാക്കള് നിയമപരമായ നോട്ടീസ് കൊടുത്തു കഴിഞ്ഞാണ്, 'രൂപത' കുറി കൊടുക്കാന് തയ്യാറായത്. ഈ രാജ്യത്തെ നിയമങ്ങളറിയാതെയുള്ള പുരോഹിതരുടെ വിളച്ചിലുകള് ഇവിടെ പരാജയപ്പെട്ടു. ഇത് അമേരിക്കയാണ്, നിയമങ്ങള് വേറെയെന്നുമുള്ള കഥകളും അവര് മറന്നു പോയിരുന്നു. ആത്മീയ ചൈതന്യം വിതറേണ്ട ബിഷപ്പും ഫാദര് തറയിലും ഫാദര് ഇല്ലികുന്നുംപുറത്തും കളിച്ച കളികള് ഡോളറിനുവേണ്ടിയായിരുന്നു. പക്ഷെ അവരുടെ ശ്രമങ്ങള് പരാജയപ്പെട്ടു.\nമനസുചോദ്യവും കല്യാണത്തിനുള്ള ഹാളും സകല കല്യാണ ഒരുക്കങ്ങളും നടത്തി കഴിഞ്ഞിട്ടും ഡോളറിനു വേണ്ടി ഈ ത്രിമൂര്‍ത്തികളായ പുരോഹിതര് നല്ലൊരു ഗെയിം തന്നെ കളിച്ചു. സീറോ മലബാര് ബിഷപ്പ് അങ്ങാടിയത്തിനും പുരോഹിതര്‍ക്കും മാറി മാറി കത്തുകള് മാസങ്ങളോളം ഈ കുടുംബം അയച്ചുകൊണ്ടിരുന്നു. ഇമെയിലുകളും അയക്കുമായിരുന്നു. മറുപടി കിട്ടാതെ ഒരു കുടുംബത്തിന്റെ സമയം മുഴുവന് പാഴാക്കിക്കൊണ്ടിരുന്നു. നേരിട്ടു കണ്ടാല് ഭംഗിവാക്കുകളാല് കുറിയുടന് തരാമെന്നു വാഗ്ദാനം ചെയ്തു കളിപ്പിച്ചുവിടുമായിരുന്നു. കുറിയുടെ കാര്യത്തിലെ ഒരു തീരുമാനത്തിനായി കുടുംബത്തില്‍നിന്നും മാറി മാറി ഓരോരുത്തരും അരമന സന്ദര്‍ശനവും നടത്തിയിരുന്നു. അപ്പോഴെല്ലാം ഓരോ ഒഴിവുകഴിവുകളുടെ മറുപടിയും കിട്ടും. ഇക്കാര്യത്തില് ഇടവക സഹ വികാരിയായ ഫാദര് തറയിലും ക്‌നാനായ വികാരി ഇല്ലികുന്നുംപുറത്തും കപടതയുടെ മുഖം മൂടിയണഞ്ഞു ഒരേ ടീമായി പ്രവര്‍ത്തിച്ചു. അവര് ഇരുവരെയും കല്യാണക്കുറിക്കായി മാറി മാറി കണ്ടുകൊണ്ടിരുന്നിട്ടും പ്രയോജനമുണ്ടായില്ല. കല്യാണ ദിവസങ്ങള് അടുത്തുകൊണ്ടുമിരുന്നു.\nഒടുവില് ഫാദര് തറയില് ഇവരുടെ വിവാഹം നടത്തില്ലെന്നറിയിച്ചപ്പോഴാണ് നിയമപരമായ നടപടികളിലേക്ക് ഈ കുടുംബം നീങ്ങിയത്. വക്കീലിന്റെ നോട്ടീസ് കിട്ടിയയുടന് തന്നെ കല്യാണക്കുറി തയ്യാറാക്കി വക്കീലിനെ ഏല്‍പ്പിക്കുകയും ചെയ്തു. വരന്റെ മാതാവായ ലിസി തുണ്ടത്തില് പറയുന്നു, 'ഒരു കല്യാണക്കുറി ലഭിക്കാന് പള്ളിക്ക് മൂവായിരം ഡോളര് കൊടുത്തിരുന്നുവെങ്കില് കാര്യങ്ങള് എളുപ്പമായിരുന്നു. അഴിമതിയില്‍ക്കൂടി കാര്യം നേടാന് ആഗ്രഹിക്കാത്തതുകൊണ്ടു ഈ വിഷയത്തില് അവരുടെ കുടുംബം ഒറ്റക്കെട്ടായി അനീതിയ്ക്കെതിരെ പോരാടി. ഇത്തരം ഒരു സാഹസത്തില്‍ക്കൂടി അവര് പോരാടിയത്.'ഭാവി തലമുറയ്ക്ക് നീതി കിട്ടണമെന്ന ഉദ്ദേശത്തിലായിരുന്നുവെന്നും' ലിസ്സി പറഞ്ഞു.\nശവസംസ്‌ക്കാരം നിഷേധിച്ച കേസുകള്:\nനിസാര കാര്യത്തിനുപോലും പാവങ്ങളും ദളിതരും മരിച്ചാല് പ്രതികാരം ചെയ്യുകയെന്നുള്ളത്, പുരോഹിതരുടെ ഒരു ക്രൂര വിനോദമാണ്. ഏതാനും വര്‍ഷങ്ങള്‍ക്കുമുമ്പ് കല്ലുവെട്ടത്ത് കുട്ടപ്പന് എന്ന സാധു ദളിതന് മരിച്ചപ്പോള് വികാരി അയാളുടെ ശവസംസ്‌ക്കാര ചടങ്ങുകള് നിഷേധിച്ചത് പാലായിലെ പൗര ജനങ്ങളുടെയിടയില് വലിയ ഒച്ചപ്പാട് സൃഷ്ടിച്ചിരുന്നു. അതിലെ വില്ലന് ഫാദര് മൈക്കിള് നരിക്കോട്ട് എന്ന വികാരിയായിരുന്നു. കുട്ടപ്പന്റെ ഭാര്യ കേണപേക്ഷിച്ചിട്ടും നാട്ടിലെ പ്രമുഖര് പലരും ആവശ്യപ്പെട്ടിട്ടും വികാരിയുടെ മനസ്സലിഞ്ഞില്ല. ദരിദ്രനായി മരിച്ച കുട്ടപ്പന്റെ വീട്ടില് ചെല്ലാനുള്ള മനസ്ഥിതി അയാള്‍ക്കുണ്ടായില്ല. കര്‍മ്മങ്ങളില് പങ്കു കൊള്ളാതെ വികാരി പരിപൂര്‍ണ്ണമായി ഒഴിഞ്ഞു നിന്നു. നാട്ടുകാരും ബന്ധുജനങ്ങളും ശവപ്പെട്ടിയുമായി പള്ളിയിലെത്തിയപ്പോള് പള്ളി അടച്ചിട്ടിരുന്നു. മൃതദേഹം പള്ളിയില് പ്രവേശിപ്പിക്കാനോ സെമിത്തേരിയില് പോലും പ്രവേശിപ്പിക്കാനോ അനുവദിച്ചില്ല. അവസാനം മൃതദേഹം പള്ളിയുടെ വാതില്‍ക്കല് ഉപേക്ഷിച്ചു പോവുമെന്ന ഘട്ടം വന്നപ്പോഴാണ് സെമിത്തേരിയുടെ വാതില് തുറന്നുകൊടുത്തത്. ഇത്രയെല്ലാം ഒച്ചപ്പാടുണ്ടായിട്ടും മനുഷ്യത്വം നശിച്ച ആ പുരോഹിതന് സെമിത്തേരിയില് വരുകയോ കര്‍മ്മങ്ങളില് പങ്കു ചേരുകയോ ഉണ്ടായില്ല. ക്രിസ്തുവിന്റെ പരിവേഷം ധരിച്ച അയാളുടെ മനസുമുഴുവന് അഹങ്കാരം കട്ടപിടിച്ചു കിടക്കുകയായിരുന്നു. കുട്ടപ്പന് ജീവിച്ചിരുന്നപ്പോള് ചെയ്ത പാപം പള്ളിയില് 'ആത്മ സ്ഥിതി വിവരങ്ങള്' എടുത്തപ്പോള് സഹകരിച്ചില്ലെന്നായിരുന്നു. എഴുത്തും വായനയും അറിയാത്ത കുട്ടപ്പന് ആ ഫോറം പൂരിപ്പിക്കാന് പോലും അറിയില്ലായിരുന്നു. ഇത്തരം വിചാര ശൂന്യന്മാരായ വികാരിമാര് ക്രൈസ്തവലോകത്തില് നിറഞ്ഞിരിക്കുകയാണ്. അക്രൈസ്തവര് ക്രിസ്ത്യാനികളെ പരിഹസിക്കുന്ന കാരണവും ഇങ്ങനെയുള്ള നെറികെട്ടവരെ സഭയും കുഞ്ഞാടുകളും തീറ്റിപോറ്റുന്നതുകൊണ്ടാണ്.\nകുറവിലങ്ങാട് കെ. കുര്യന് കേസിലും ഒരു വികാരിയുടെ മര്‍ക്കട മുഷ്ടിമൂലം ശവസംസ്‌ക്കാരം നിഷേധിച്ചിരുന്നു. ആ കേസില് നഷ്ടപരിഹാരമായി പാലാ ബിഷപ്പ് രണ്ടേകാല് ലക്ഷം രൂപ കൊടുക്കേണ്ടി വന്നു. കൂടാതെ കോടതി ചിലവും അരമന വഹിക്കേണ്ടി വന്നു. പ്രസിദ്ധമായ കുര്യന് കേസിലെ വിധിയില് പറയുന്നു, 'മരിച്ച ഒരാളിന്റെ ശവസംസ്‌ക്കാര കര്‍മ്മങ്ങള് മാന്യമായ രീതിയില് നടത്തുകയെന്നത് ഒരു പൗരന്റെ അവകാശമാണ്. അത് നിഷേധിച്ചാല് കാനോന് നിയമത്തിനുപരി മാനുഷികാവകാശങ്ങള് കോടതി വഴി നടപ്പാക്കാന് ഒരു പൗരന് അവകാശമുണ്ട്. കേരളത്തിന്റെ വിവിധ ജില്ലകളില് സമാനമായ കേസുകള് നടത്തി വിശ്വാസികള് ജയിച്ചതായ ചരിത്രവുമുണ്ട്.\nമൃതദേഹത്തോട് ആദരവ് കാണിക്കാതെയും അന്ത്യോപചാരങ്ങള് അര്‍പ്പിക്കാതെയുമുള്ള ഒരു കേസ് സി.എസ്.ഐ സഭയിലുമുണ്ടായി. ഗ്രന്ഥകാരനും കോളേജ് പ്രൊഫസറുമായിരുന്ന ജേക്കബ് മരിച്ചപ്പോള് മൃതദേഹം പള്ളി സെമിത്തേരിയില് സംസ്‌കരിക്കാന് അനുവദിച്ചില്ല. മരിച്ച ജേക്കബ് തന്റെ പുസ്തകത്തില് സഭയുടെ ശിശുസ്‌നാനത്തെ വിമര്‍ശിച്ചുവെന്നായിരുന്നു ആരോപണം. അത് സഭയുടെ ദൈവശാസ്ത്രത്തെ ചോദ്യം ചെയ്യലായി ബിഷപ്പ് ദാനിയേല് കരുതി. നടപടിയെന്നോണം സഭയില് വിലക്കും കല്പ്പിച്ചിരുന്നു. ഈരാറ്റുപേട്ട ജഡ്ജ് 'ഹാരീഷ് ജി' മരിച്ച പ്രൊഫ. ജേക്കബിന്റെ കുടുംബത്തിന് പത്തു ലക്ഷം രൂപ നഷ്ടപരിഹാരമായി നല്‍കണമെന്നും വിധിച്ചു. ബിഷപ്പ് കെ.ജി. ദാനിയേല് മരിച്ചുപോയ പ്രൊഫ. ജേക്കബിന്റെ കുടുംബത്തെ അപമാനിച്ചുവെന്നും മൃതദേഹത്തോട് മാന്യത കല്‍പ്പിച്ചില്ലെന്നും വിധിയില് കുറിച്ചിട്ടുണ്ടായിരുന്നു. മരിച്ച ജേക്കബിന്റെ ഭാര്യ മേരി ജേക്കബ് നല്‍കിയ കേസിന്മേലായിരുന്നു വിധി.\nഭൂമി വിവാദവും കര്‍ദ്ദിനാള് ആലഞ്ചേരിയും:\nകോടിക്കണക്കിന് വിലയുളള സഭയുടെ സ്വത്തുക്കള് നിസാര വിലയ്ക്കു വിറ്റ കര്‍ദ്ദിനാള് ആലഞ്ചേരിക്കെതിരെ ചൂടുപിടിച്ച വിവാദങ്ങള് നാടെങ്ങും പ്രതിദ്ധ്വനിച്ചുകൊണ്ടിരിക്കുന്നു. ഭൂമിവിവാദത്തിനെതിരെ സീറോ മലബാര് ഗ്രുപ്പിലെ ഏതാണ്ട് ഇരുപതോളം നവീകരണ വിഭാഗങ്ങള് ശക്തമായ പ്രതിക്ഷേധങ്ങളുമായി രംഗത്ത് വന്നിട്ടുണ്ട്. ഓള് കേരള ചര്‍ച്ച് ആക്ട് എന്ന സംഘടന രൂപീകരിച്ചുകൊണ്ട് ജസ്റ്റിസ് കൃഷ്ണയ്യര് തയ്യാറാക്കിയ ചര്‍ച്ച് ആക്ട് ഉടനടി നടപ്പിലാക്കാനുള്ള ശ്രമങ്ങളും ആരംഭിച്ചു. സഭയുടെ സ്വത്തുക്കള് മാര്‍പ്പാപ്പയുടെ അധീനതയിലാണെന്നും പൊതുജനങ്ങള്‍ക്ക് അത് ചോദ്യം ചെയ്യാന് അവകാശമില്ലെന്നുമുള്ള കര്‍ദ്ദിനാളിന്റെ പ്രസ്താവന വിവാദമായിരുന്നു. കേരള ഹൈക്കോടതിയില് സത്യവാങ്മൂലം രേഖ സമര്‍പ്പിച്ചപ്പോഴും ഇതേ അഭിപ്രായങ്ങള് തന്നെ കര്‍ദ്ദിനാള് രേഖപ്പെടുത്തുകയും ചെയ്തു.\nസഭാ സ്വത്തുക്കളുടെ വാങ്ങല് വില്‍പ്പന നടക്കുന്നത് കാനോന് നിയമം അനുസരിച്ചാണ്. അതിനൊരു മാറ്റമുണ്ടാകണമെന്നാണ് കേരളാ ക്രിസ്ത്യന് നവീകരണ സംഘടനകള് ആവശ്യപ്പെടുന്നത്. ഒരു കര്‍ദ്ദിനാളോ മെത്രാനോ സഭാവക സ്വത്തുക്കള് കൈകാര്യം ചെയ്യുമ്പോള് സര്‍ക്കാരോ സഭാജനമോ അറിയുന്നില്ല. സഭയുടെ സ്വത്തുക്കള് മെത്രാന്റെയോ പുരോഹിതരുടെയോ കുടുംബത്തില് നിന്നും കൊണ്ടുവന്നതുമല്ല. സമൂഹം നല്‍കിയ സ്വത്തുക്കള് സംരക്ഷിക്കാനുള്ള അവകാശം സമൂഹത്തിനാണ്. ഹിന്ദു ധര്‍മ്മ സ്ഥാപനങ്ങള്‍ക്ക് സ്വത്തുക്കള് കൈകാര്യം ചെയ്യാന് സര്‍ക്കാര് നിയന്ത്രണമുള്ള ദേവസം ബോര്‍ഡുണ്ട്. അതുപോലെ മുസ്ലിമുകള്‍ക്ക് വക്കഫ് ബോര്‍ഡും. എന്നാല് കര്‍ദ്ദിനാള് ആലഞ്ചേരി പറയുന്നു, 'സഭാ സ്വത്തുക്കള് കൈകാര്യം ചെയ്യാന് അവകാശം തനിക്കു മാത്രം. തന്നെ ചോദ്യം ചെയ്യാന് മാര്‍പ്പാപ്പയ്ക്ക് മാത്രമേ കഴിയൂ. തനിക്കുമീതെ ഒരു സര്‍ക്കാരുമില്ല.' എന്തേ! ഒരു ജനാധിപത്യ രാജ്യത്തു രണ്ടു നിയമങ്ങളൊ? ഒരു ഏകാധിപതിയുടെ ശബ്ദമാണ് കര്‍ദ്ദിനാള് ഹൈക്കോടതിയില് മുഴക്കിയത്. ഇത്തരം വിവാദാസ്പദമായ പ്രസ്താവനകള് ഒരു ജനാധിപത്യ സംവിധാനത്തിനും സാമൂഹിക ചിന്തകള്‍ക്കുതന്നെയും അപമാനകരമാണ്.\nWhoever sell Heaven Manipulate the believers,and take advantage of their fear.Do we really need mediator to contact GOD.Church has become possessed in material things than spiritual matters .Probably we are the cause we accept any thing that comes in the name of GOD.The change has to take place from the laety.


ലീഗ് നേതാക്കളെയും മലപ്പുറത്തെയും അഭിനന്ദിച്ച് ജി സുധാകരന് | Malappuram Life\nലീഗ് നേതാക്കളെയും മലപ്പുറത്തെയും അഭിനന്ദിച്ച് ജി സുധാകരന്\nതിരൂരങ്ങാടി : മലപ്പുറത്തെയും മലപ്പുറത്തിന്റെ രാഷ്ട്രീയ പ്രവര്‍ത്തനത്തെയും പുകഴ്ത്തി മന്ത്രി ജി സുധാകരന്. മമ്പുറം പാലം ഉദ്ഘാടന വേളയിലാണ് മുസ്‌ലിം ലീഗ് നേതാക്കളെയും മലപ്പുറത്തുകാരെയും അദ്ദേഹം അഭിനന്ദിച്ചത്. മുസ്‌ലിം ലീഗ് നേതാക്കള്‍ക്ക് നന്നായി പെരുമാറാന് അറിയാമെന്ന് അദ്ദേഹം പറഞ്ഞു. മലപ്പുറത്തെ രാഷ്ട്രീയ പ്രവര്‍ത്തനം മാതൃകയാണെന്നും അദ്ദേഹം അഭിപ്രായപ്പെട്ടു.\nരണ്ട് ഉപതെരഞ്ഞെടുപ്പുകളില് മലപ്പുറത്ത് വന്നിട്ടുണ്ട്. ഒരു അടിപിടിപോലുമുണ്ടായിട്ടില്ല. കൊടി നാട്ടല് പ്രശ്‌നം പോലും കാണാന് കഴിഞ്ഞിട്ടില്ല. രാഷ്ട്രീയമായി നല്ല പക്വത പുലര്‍ത്തുന്ന മണ്ണാണ് മലപ്പുറം. പ്ലസ് ടു വരെയുള്ള വിദ്യാഭ്യാസത്തില് മലപ്പുറം മുന്നിട്ട് നില്‍ക്കുകയാണ്. നല്ല രാഷ്ട്രീയ സംസ്‌കാരമാണ് ജില്ലയിലുള്ളത്. രാഷ്ട്രീയ ആശയങ്ങളുടെ സമരമാണ്. ജില്ലയുടെ മാതൃകയ്ക്ക് കാരണം പ്രവാചകന് നബി തിരുമേനിയുടെ സിദ്ധാന്തം കാരണമായിട്ടുണ്ട്. ഇസ്‌ലാം ഒരു സാധാരണ മതമല്ല. ചലനാത്മക മതമാണെന്നും അദ്ദേഹം പറഞ്ഞു.


രാഹുല്‍ഗാന്ധിക്കായി ഖാർഗെയുടെ സമ്മര്‍ദം, വടക്കന് കര്‍ണാടകത്തില് നില്‍ക്കണമെന്ന് ശരദ് പവാറും ശരദ് യാദവും - themediasyndicate\nന്യൂഡൽഹി: രാഹുല് ഗാന്ധിയുടെ വനനാട്ടിലെ സ്ഥാനാര്‍ഥിത്വം പാർട്ടിയുടെ ഔദ്യോഗിക സമിതികളിൽ ഇനി ചർച്ച ചെയ്തേക്കില്ലെന്നു കോൺഗ്രസ് . തീരുമാനമെടുക്കേണ്ടതു രാഹുൽ മാത്രമായതിനാൽ, ചർച്ച ആവശ്യമില്ല. അദ്ദേഹം വയനാട്ടിൽ മത്സരിക്കില്ലെന്നാണ് ഇപ്പോഴത്തെ സൂചന. കേരള നേതൃത്വത്തിനും ഇക്കാര്യത്തിൽ ഇപ്പോൾ പ്രതീക്ഷയില്ല. അതേസമയം രാഹുല് ഗാന്ധി കര്‍ണാടകത്തില് മത്സരിക്കണം എന്ന നിലപാടിന് ശക്തി ഏറുകയുമാണ്.\nമത്സര നീക്കത്തിൽ ഇടതുപക്ഷത്തിനുള്ള നീരസം ശരദ് പവാറും (എൻസിപി) ശരദ് യാദവും (ലോക്താന്ത്രിക് ജനതാദൾ) രാഹുൽ ഗാന്ധിയെയും സോണിയ ഗാന്ധിയെയും അറിയിച്ചു.വയനാട്ടിൽ സിപിഐയ്ക്കെതിരെ മത്സരിക്കുന്നതു തെറ്റായ രാഷ്ട്രീയ സന്ദേശം നൽകുമെന്നും തിരഞ്ഞെടുപ്പിനു ശേഷം ഇടതുകക്ഷികളുമായി കൈകോർക്കുന്നതിനു തടസ്സമാകുമെന്നും ഇരു നേതാക്കളും ചൂണ്ടിക്കാട്ടിയതോടെ കാര്യങ്ങൾ കൂടുതൽ സങ്കീർണമാകുകയാണ്. കോൺഗ്രസുമായി ദേശീയതലത്തിൽ സഖ്യത്തിലുള്ള പാർട്ടികളുടെ നേതാക്കൾ രാഹുൽ കേരളത്തിൽ മത്സരിക്കരുതെന്ന സമ്മർദം ശക്തമാക്കിയതിനാലാണ് തീരുമാനം വൈകുന്നതെന്നാണ് കോൺഗ്രസ് വൃത്തങ്ങൾ പറയുന്നത്. സി.പി.എം. ജനറൽ സെക്രട്ടറി സീതാറാം യെച്ചൂരിയും നേരിട്ടല്ലാതെ ഇക്കാര്യം രാഹുലിനെ ധരിപ്പിച്ചു.\nഅതേസമയം, രാഹുൽ വടക്കൻ കർണാടകത്തിലെ ഏതെങ്കിലും ഒരു മണ്ഡലത്തിൽ മത്സരിക്കണമെന്ന് സഖ്യകക്ഷികൾ ആവശ്യപ്പെട്ടിട്ടുണ്ട്. പാർലമെന്റിലെ കോൺഗ്രസ് കക്ഷിനേതാവ് മല്ലികാർജുൻ ഖാർഗെയും ഇതിനായി സമ്മർദം ചെലുത്തുന്നു. ബി.ജെ.പി.ക്ക് സ്വാധീനമുള്ള മേഖലയിൽ രാഹുൽ മത്സരിക്കുന്നത് കോൺഗ്രസ്-ജനതാദൾ സഖ്യത്തിന് കരുത്തുപകരുമെന്നാണ് വാദം. ചിക്കോടി, ബിദർ മണ്ഡലങ്ങളാണിവിടെ രാഹുലിനായി മുന്നോട്ടുവെച്ചിട്ടുള്ളത്. കോൺഗ്രസിലെ പ്രകാശ് ബാബന്ന ഹുക്കേരി 2014-ൽ 3003 വോട്ടിന്റെ ഭൂരിപക്ഷത്തിനാണ് ചിക്കോടിയിൽ ജയിച്ചത്. അതിനുമുമ്പ് രണ്ടുതവണ ബി.ജെ.പി.യും ഒരിക്കൽ ജനതാദളും ജയിച്ചു. ഇത്തവണ കോൺഗ്രസും ജനതാദളും സഖ്യത്തിലായതിനാൽ വൻ ഭൂരിപക്ഷത്തിന് രാഹുൽ ജയിക്കുമെന്നാണ് ഖാർഗെ ഹൈക്കമാൻഡിനെ അറിയിച്ചത്. ഇവിടെ പ്രകാശ് ബാബന്നയെ സ്ഥാനാർഥിയായി പ്രഖ്യാപിച്ചിട്ടുണ്ടെങ്കിലും രാഹുലിനായി ഒഴിയാൻ തയ്യാറാണ്.\nകഴിഞ്ഞതവണ ബി.ജെ.പി.യിലെ ഭഗവത് ഗുബ 92,222 വോട്ടിന് വിജയിച്ച മണ്ഡലമാണ് ബിദർ. അതിനുമുമ്പ് രണ്ടുതവണ കോൺഗ്രസിന്റെ കൈയിലായിരുന്നു.സോണിയാഗാന്ധിയുടെ വസതിയിൽ വ്യാഴാഴ്ച യു.പി., അസം, ഗുജറാത്ത്, ഹിമാചൽപ്രദേശ്, ബിഹാർ, ഒഡിഷ സംസ്ഥാനങ്ങളുടെ തിരഞ്ഞെടുപ്പു സമിതി യോഗം ചേർന്നിരുന്നു. എന്നാൽ, രാത്രിവരെ നീണ്ട യോഗത്തിൽ ഒരുഘട്ടത്തിലും കേരളത്തിൽ മത്സരിക്കുന്ന കാര്യം ചർച്ചയായില്ല. സോണിയയ്ക്കുപുറമേ മൻമോഹൻ സിങ്, എ.കെ. ആന്റണി, കെ.സി. വേണുഗോപാൽ, വി.ഡി. സതീശൻ തുടങ്ങിയ നേതാക്കൾ യോഗത്തിൽ സംബന്ധിച്ചു.\nTags: രാഹുല് ഗാന്ധിവയനാട് സീറ്റ്ശരദ് പവാര്‍ശരദ് യാദവ്.\nകെ.സുരേന്ദ്രന്റെ തന്ത്രങ്ങള് പൊളുന്നു? തിരുവനന്തപുരം ബി.ജെ.പിയിലും പൊട്ടിത്തെറി; രാജി; ‘ഇരുന്നൂറോളം പേര് പാര്‍ട്ടി വിടും’


Bala Archives - മലയാളം ന്യൂസ് പോർട്ടൽ\nAll posts tagged "Bala"\nമലയാളികൾക്ക് ഏറെ പ്രിയങ്കരനായ താരമാണ് ബാല. ഗായികയായ അമൃത സുരേഷിനെ വിവാഹം ചെയ്തതോടെ താരത്തിന്റെ കുടുംബ വിശേഷങ്ങൾ അറിയാൻ ആരാധകർക്ക് താൽപ്പര്യം കൂടുതൽ ആയിരുന്നു. ഇവർക്കൊരു പെൺകുട്ടി കൂടി ജനിച്ചതോടെ...\nമമ്മൂട്ടിയുടെ പുതിയ ചിത്രമായ ബിലാൽ എന്ന ചിത്രത്തിന്റെ തിരക്കിലാണ് ബാല ഇപ്പോൾ. മലയാളികൾക്ക് വളരെ ഇഷ്ടമുള്ള നായകനാണു ബാല. തമിഴിലും മലയാളത്തിലും ഒരുപോലെ സിനിമകൾ ചെയ്തുവരികയാണ് താരം, തമിഴ് നടനാണെങ്കിലും...\nതമിഴ് നടൻ ആണെങ്കിലും മലയാളികള്‍ക്ക് ഏറെ പ്രിയപ്പെട്ട നടനാണ് ബാല. തെന്നിന്ത്യന് താരം ആയ ബാല നിരവധി മലയാളം ചിത്രങ്ങളില് അഭിനയിച്ച നടനാണ്.കരിയറില് മികച്ച നിലയില് നില്‍ക്കുമ്ബോഴായിരുന്നു നടന് ബാലയും...\nകഴിഞ്ഞ ദിവസം മകള് അവന്തികയ്ക്ക് ഒപ്പം ഓണം ആഘോഷിക്കുന്നതിന്റെ വീഡിയോ ബാല പുറത്തുവിട്ടിരുന്നു. ഇതുവരെ ആഘോഷിച്ചതില് വച്ചേറ്റവും നല്ല ഓണമാണ് ഇത്തവണത്തേത് എന്ന തലക്കെട്ടോടെയാണ് മകള്‍ക്കൊപ്പമുള്ള വീഡിയോ താരം പങ്കുവച്ചത്....


കൊവിഡ് കേസുകള് കുത്തനെ ഉയരുന്നു - Mangalam News Online\nകൊവിഡ് കേസുകള് കുത്തനെ ഉയരുന്നു\nദില്ലി>>രാജ്യത്ത് ഒമിക്രോണിനൊപ്പം ,കൊവിഡ് കേസുകളും കുത്തനെ ഉയരുന്നു. ഇന്ന് പ്രതിദിന കൊവിഡ് കേസുകള് 16,700 ലേക്ക് ഉയര്‍ന്നു. കഴിഞ്ഞ 71 ദിവസത്തെ ഏറ്റവും ഉയര്‍ന്ന പ്രതിദിന കൊവിഡ് കേസുകളാണ് 24 മണിക്കൂറിനിടെ ഉണ്ടായത്. ഒമ്പത് മെട്രോ നഗരങ്ങളിലാണ് വന് വര്‍ദ്ധനയുണ്ടായത്. മുംബൈ, ദില്ലി, കൊല്‍ക്കത്ത, ബംഗ്ലൂരു, പൂനെ, നാസിക് തുടങ്ങിയ മെട്രോ നഗരങ്ങളിലാണ് രോഗബാധിതരുടെ എണ്ണം ഉയരുന്നത്.\nകഴിഞ്ഞ കൊവിഡ് തരംഗത്തിന്റ തുടക്കത്തില് ഉണ്ടായിരുന്നതിനേക്കാള് മരണനിരക്ക് താരതമ്യേനെ കുറവാണെന്നത് മാത്രമാണ് ആശ്വാസകരം. രാജ്യത്തെ പ്രധാന നഗരങ്ങളിലെ കൊവിഡ് വ്യാപനം വ്യവസായങ്ങളെയും മറ്റും ബാധിക്കുമെന്നതിനാല് സാമ്പത്തികമായും തിരിച്ചടിയുണ്ടായേക്കുമെന്ന ആശങ്കയും നിലനില്‍ക്കുന്നുണ്ട്.\nഒമിക്രോണ് കേസുകളും രാജ്യത്ത് ഉയരുകയാണ്. ദില്ലിയിലും മുംബൈയിലുമാണ് ഒമിക്രോണ് വ്യാപനം കൂടുതല്. മഹാരാഷ്ട്രയില് സ്ഥിതി കൂടുതല് ഗുരുതരമായതോടെ സര്‍ക്കാര് നിയന്ത്രണങ്ങള് കടുപ്പിച്ചു. വിവാഹങ്ങള്‍ക്ക് 50 പേരെ മാത്രം അനുവദിക്കും. ഇന്ത്യയിലെ ആദ്യത്തെ ഒമിക്രോണ് മരണം ഇന്നലെ മഹാരാഷ്ട്രയില് സ്ഥിരീകരിച്ചു.\nപിംപ്രി-ചിന്ച്ച്വാദിലാണ് ഒമിക്രോണ് ബാധിതന് മരിച്ചത്. നൈജീരിയയില് നിന്നെത്തിയ 52കാരന് ചികിത്സയില് കഴിയവേ ചൊവ്വാഴ്ചയാണ് മരിച്ചത്. ഹൃദയാഘാതമായിരുന്നു മരണകാരണം. പിന്നീട് പൂനെ വൈറോളജി ഇന്‍സ്റ്റിറ്റ്യൂട്ടില് നടത്തിയ സാമ്പിള് പരിശോധനയിലാണ് ഒമിക്രോണ് സ്ഥിരീകരിച്ചത്.\nഒമിക്രോണ് വ്യാപന തോത് കൂടിയതാണ് കൊവിഡ് കേസുകള് ഉയരാന് കാരണമായെന്നാണ് ആരോഗ്യ മന്ത്രാലയത്തിന്റെ വിലയിരുത്തല്.ദില്ലിക്കും ഏഴ് സംസ്ഥാനങ്ങള്‍ക്കും വീണ്ടും ജാഗ്രത നിര്‍ദ്ദേശം നല്‍കി. രോഗവ്യാപന സാഹചര്യത്തില് പുതുവത്സരാഘോഷങ്ങളില് സംസ്ഥാനങ്ങള് കടുത്ത നിയന്ത്രണമേര്‍പ്പെടുത്തി.\nPrevious Article നടന് ജി.കെ.പിള്ള അന്തരിച്ചു\nNext Article ഭീകരാക്രമണ ഭീഷണി, അതീവ ജാഗ്രതയില് മുംബൈ നഗരം


മമ്മൂട്ടിയ്ക്കും മോഹന്‍ലാലിനും കിട്ടിയില്ല, ജയറാം മുതല് ദുല്‍ഖര് വരെ ആദ്യം ചിത്രത്തില് നായകന്!! | Malayalam Actors Who Played The Lead Roles In Their Debut Films! - Malayalam Filmibeat\nമമ്മൂട്ടിയ്ക്കും മോഹന്‍ലാലിനും കിട്ടിയില്ല, ജയറാം മുതല് ദുല്‍ഖര് വരെ ആദ്യം ചിത്രത്തില് നായകന്!!\n| Published: Friday, May 27, 2016, 9:38 [IST]\nമമ്മൂട്ടിയും മോഹന്‍ലാലും ദിലീപും സുരേഷ് ഗോപിയുമൊക്കെ കഷ്ടപ്പെട്ട് വളര്‍ന്നുവന്നവരാണ്. കുഞ്ഞ് കുഞ്ഞ് വേഷങ്ങളിലൂടെയാണ് ഇന്ന് കാണുന്ന നിലയില് എത്തിയത്. വില്ലനായിട്ടാണ് മോഹന്‍ലാല് അഭിനയം തുടങ്ങിയത്. ആദ്യ ചിത്രത്തില് മമ്മൂട്ടിയ്ക്ക് പേര് പോലും ഉണ്ടായിരുന്നില്ല. സഹ സംവിധായകനായി വന്ന് സഹനടനായി മാറി നായകനിരയില് എത്തിയതാണ് ദിലീപ്.\nഎന്നാല് ഇന്നുള്ള പല പുതുമുഖ നടന്മാര്‍ക്കും മികച്ച തുടക്കം ലഭിച്ചിട്ടുണ്ട്. ജയറാം മുതല് ദുല്‍ഖര് സല്‍മാന് വരെ ആദ്യ ചിത്രത്തില് നായകന്മാരായി തുടങ്ങിവര് തന്നെയാണ്. അത്തരത്തില് ആദ്യ ചിത്രത്തില് തന്നെ നായകന്മാരായ ചില മുന്‍നിര നടന്മാരെ കുറിച്ചാണ് ഇവിടെ പറയുന്നത്, നോക്കാം...\nമമ്മൂട്ടിയ്ക്കും മോഹന്‍ലാലിനും കിട്ടിയില്ല, ജയറാം മുതല് ദുല്‍ഖര് വരെ ആദ്യം ചിത്രത്തില് നായകന്!!ജയറാം\nആ കാലത്ത് ഏതൊരു പുതുമുഖ നടനെയും അസൂയപ്പെടുത്തുന്ന അരങ്ങേറ്റമായിരുന്നു ജയറാമിന്റേത്. മിമിക്രി വേദികളില് സജീവമായിരുന്ന ജയറാം പദ്മരാജന്റെ അപരന് എന്ന ചിത്രത്തില് നായകനായി അഭിനയിച്ചുകൊണ്ടാണ് വെള്ളിത്തിരയില് എത്തുന്നത്.\nഫാസിലിന്റെ എക്കാലത്തെയും മികച്ച പ്രണയ ചിത്രങ്ങളിലൊന്നാണ് അനിയത്തിപ്രാവ്. അതിലൂടെ മലയാളത്തിന് ഒരു ചോക്ലേറ്റ് നായകനെയും ലഭിച്ചു. കുഞ്ചാക്കോ ബോബന്റെ അരങ്ങേറ്റം ചിത്രവും നായികയായുള്ള ശാലിനിയുടെ ആദ്യ ചിത്രവുമാണ് അനിയത്തിപ്രാവ്\nഅച്ഛന് ഫാസിലിന്റെ ചിത്രത്തില് നായകനായി ഫഹദ് ഫാസില് വന്നു. എന്നാല് ഒത്തിരി പുതുമുഖങ്ങളെ പരിചയപ്പെടുത്തിയ ഫാസിലിന് മകന്റെ കാര്യത്തില് തെറ്റി. കൈ എത്തും ദൂരത്ത് എന്ന ഫഹദ് ഫാസിലിന്റെ ആദ്യ ചിത്രം പരാജയപ്പെട്ടു. നീണ്ട ഇടവേളയ്ക്ക് ശേഷം ഫഹദ് തിരിച്ചെത്തിയത് മലയാള സിനിമയെ മാറ്റിമറിച്ചുകൊണ്ടാണ്\nസുകുമാരന്റെ മകന് പൃഥ്വിരാജിനും ഒരു താരപുത്രന് എന്ന അംഗീകാരം ഉണ്ടായിരുന്നു. രഞ്ജിത്ത് സംവിധാനം ചെയ്ത നന്ദനം എന്ന ചിത്രത്തിലൂടെ ഗംഭീര തുടക്കം കുറിയ്ക്കാന് പൃഥ്വിരാജിന് സാധിച്ചു.\nതാരപുത്രന്മാര് മാത്രമല്ല, യാതൊരു സിനിമാ ബാഗ്രൗണ്ടും ഇല്ലാതെ തന്നെ ആദ്യ ചിത്രത്തില് നായകനായവരുമുണ്ട്. അതില് ആസിഫ് അലിയും പെടും. ഋതു എന്ന ശ്യാമപ്രസാദ് ചിത്രത്തില് നിഷാനിനും റിമ കല്ലിങ്കലിനുമൊപ്പം നായകനായി തന്നെയാണ് ആസിഫിന്റെയും തുടക്കം\nനായകന് ഒരു നായിക വേണം എന്നില്ലല്ലോ. വിനീത് ശ്രീനിവാസന് സംവിധാനം ചെയ്ത മലര്‍വാടി ആര്‍ട്‌സ് ക്ലബ്ബില് മുന്‍കോപക്കാരനായ പ്രകാശന് തന്നെയാണ് പ്രധാനി. 2010ലാണ് നിവിന് പോളി മലര്‍വാടി ആര്‍ട്‌സ് ക്ലബ്ബിലൂടെ സിനിമയില് എത്തിയത്\nമമ്മൂട്ടിയുടെ ശുപാര്‍ശയിലല്ല ദുല്‍ഖര് സല്‍മാന് സിനിമയില് എത്തിയത്. സെക്കന്റ് ഷോ എന്ന ചിത്രത്തിലൂടെ നായകനായി അരങ്ങേറിയ ദുല്‍ഖര് വളരെ പെട്ടന്ന് തന്റെ ഇടം കണ്ടെത്തി.\nRead more about: malayalam film malayalam movie malayalam cinema jayaram dulquer salmaan nivin pauly fahadh faasil photo feature മലയാളം സിനിമ ഫോട്ടോ ഫീച്ചര് ദുല്‍ഖര് സല്‍മാന് ജയറാം നിവിന് പോളി\nFrom Jayaram To Dulquer Salmaan: Malayalam Actors Who Played The Lead Roles In Their Debut Films!\nStory first published: Friday, May 27, 2016, 9:38 [IST]


ഭിക്ഷയെടുത്ത് ജീവിതം; കനത്ത മഴയില് വീട് തകര്‍ന്നപ്പോള് അമ്മയെയും മകളെയും സഹായിക്കാനെത്തിയ നാട്ടുകാര് അന്തംവിട്ടു | Daily Indian Herald\nഭിക്ഷയെടുത്ത് ജീവിതം; കനത്ത മഴയില് വീട് തകര്‍ന്നപ്പോള് അമ്മയെയും മകളെയും സഹായിക്കാനെത്തിയ നാട്ടുകാര് അന്തംവിട്ടു\nതൃശൂര്: തൃശൂര് കോര്‍പ്പറേഷന് കൗണ്‍സിലറായ ജോണ് ഡാനിയേലിന് കഴിഞ്ഞ ദിവസം ഒരു കോള് വന്നു. കാറ്റിലും മഴയിലും ഒരു വീട് തകര്‍ന്നെന്നും ആ വീട്ടില് അമ്മയും മകളും മാത്രമാണ് താമസമെന്നും ആരും സഹായിക്കാനില്ലെന്നും വിളിച്ചയാള് അറിയിച്ചു. ഇതു കേട്ടയുടനെ ജോണ് ഡാനിയേല് സ്ഥലത്തേയ്ക്ക് പാഞ്ഞു. വീടിന്റെ ഒരു ഭാഗം തകര്‍ന്നിരിക്കുന്നു. പാട്ടുരായ്ക്കല് ഡിവിഷനിലെ വിയ്യൂര് റോസ ബസാറിലാണ് വീട്. കല്യാണിക്കുട്ടി(75), അമ്പിളി(50) എന്നിവരാണ് താമസക്കാര്.\nഅയല്‍വാസികളുമായി വലിയ അടുപ്പമൊന്നുമില്ലാത്തവരാണ് അമ്മയും മകളും. രാവിലെ നഗരം ചുറ്റി ഭിക്ഷ യാചിക്കും. വൈകുന്നേരത്തോടെ വീട്ടിലെത്തും. ഇതാണ് അവരുടെ ജീവിതം. വീടിന്റെ ഒരുഭാഗം തകര്‍ന്നതിനാല് ഇവരെ എത്രയും വേഗം മറ്റൊരിടത്തേയ്ക്കു മാറ്റാന് കൗണ്‍സിലറും നാട്ടുകാരും തീരുമാനിച്ചു. വീട്ടുസാമഗ്രികള് ഒതുക്കി വയ്ക്കാനായി നാട്ടുകാര് വീടിനകത്തു കയറി. അങ്ങനെ, ഓരോന്നും പെറുക്കിയെടുത്തു വയ്ക്കുന്നതിനിടെയാണ് എല്ലാവരെയും അദ്ഭുതപ്പെടുത്തുന്ന ഒരു കാഴ്ച കണ്ടത്. പത്തു രൂപയുടെ നോട്ടുകളും രണ്ടിന്റേയും അഞ്ചിന്റേയും ചില്ലറകളും പലിയടത്തായി കിടക്കുന്നു. പായയുടെ താഴെയും കണ്ടു നോട്ടുകള്.\nപരിശോധനയ്ക്കിടെ യാചകന്റെ വെപ്പുകാലില് നിന്ന് പിടികൂടിയത് 18 ലക്ഷം: ഞെട്ടിത്തരിച്ച് പോലീസ് മാനസിക നില തെറ്റിയപ്പോള് സന്നദ്ധപ്രവര്‍ത്തകരും പൊലീസും ചേര്‍ന്ന് ആശുപത്രിയിലാക്കി; ആക്രി കച്ചടവക്കാരന് താമസസ്ഥലത്ത് പരിശോധന നടത്തിയപ്പോള് കണ്ടത് പണക്കൂമ്പാരം; ഭിക്ഷക്കാരന്റെ ഭാണ്ഡക്കെട്ടിലെ ആയിരങ്ങള് കണ്ട് അതിശയിച്ച് പൊലീസും അമ്മയുമായി വഴക്കിട്ടു വീട് വിട്ടിറങ്ങി; 14കാരിയെ ഭിക്ഷക്കാരൻ വിവാഹം കഴിച്ചു


'ട്രിപ്പിള് സ്ട്രോംഗായി രാജ'; 45 ദിവസം കൊണ്ട് നൂറ് കോടി ക്ലബ്ബില്\nThiruvananthapuram, First Published 27, May 2019, 7:24 PM IST\n2010ല് പ്രദര്‍ശനത്തിന് എത്തിയ പോക്കിരിരാജയുടെ രണ്ടാം ഭാഗമായിട്ടാണ് മധുരരാജ ഒരുക്കിയത്. ആദ്യ ഭാഗത്തിലെ നെടുമുടി വേണു, സലിംകുമാര് തുടങ്ങിയവര് മധുരരാജയിലുമുണ്ടായിരുന്നു. പുലിമുരുകനിലൂടെ മലയാളികളുടെ പ്രിയം പിടിച്ചുപറ്റിയ പീറ്റര് ഹെയ്‍ൻ ആയിരുന്നു മധുരരാജയുടെ ആക്ഷൻ കൊറിയോഗ്രാഫി നിര്‍വഹിച്ചത്\nബോക്സ്ഓഫീസിനെ ഇളക്കി മറിച്ച മമ്മൂട്ടി ചിത്രം മധുരരാജ 100 കോടി ക്ലബ്ബില്. ചിത്രത്തിന്‍റെ അണിയറപ്രവര്‍ത്തകരാണ് മധുരരാജ ആകെ ബിസിനസില് 45 ദിവസം കൊണ്ട് 104 കോടി നേടിയെടുത്തതായി അറിയിച്ചത്. പത്ത് ദിവസത്തിനുള്ളില് 58.7 കോടി രൂപയാണ് മധുരരാജ മൊത്തം നേടിയതെന്ന് നേരത്തെ റിപ്പോര്‍ട്ടുകള് വന്നിരുന്നു.\nവൈശാഖ് ആണ് ചിത്രം സംവിധാനം ചെയ്‍തത്. ഉദയ് കൃഷ്‍ണയായിരുന്നു ചിത്രത്തിന്റെ തിരക്കഥ എഴുതിയത്. 2010ല് പ്രദര്‍ശനത്തിന് എത്തിയ പോക്കിരിരാജയുടെ രണ്ടാം ഭാഗമായിട്ടാണ് മധുരരാജ ഒരുക്കിയത്. ആദ്യ ഭാഗത്തിലെ നെടുമുടി വേണു, സലിംകുമാര് തുടങ്ങിയവര് മധുരരാജയിലുമുണ്ടായിരുന്നു.\nപുലിമുരുകനിലൂടെ മലയാളികളുടെ പ്രിയം പിടിച്ചുപറ്റിയ പീറ്റര് ഹെയ്‍ൻ ആയിരുന്നു മധുരരാജയുടെ ആക്ഷൻ കൊറിയോഗ്രാഫി നിര്‍വഹിച്ചത്. പ്രദര്‍ശനത്തിന് എത്തിയത് മുതല് തീയറ്ററുകളെ ഉത്സപ്പറമ്പാക്കിയാണ് മധുരരാജ മുന്നോട്ട് കുതിച്ചത്.\nമമ്മൂട്ടിക്കൊപ്പം ജയ്, അനുശ്രീ തുടങ്ങിയവരും മധുരരാജയില് പ്രധാന വേഷങ്ങളില് എത്തിയിരുന്നു. മധുരരാജ 100 കോടി ക്ലബ്ബില് എത്തിയതോടെ സംവിധായകന് വെെശാഖും വന് നേട്ടമാണ് സ്വന്തമാക്കിയിരിക്കുന്നത്.\nതുടര്‍ച്ചയായ രണ്ടാമത്തെ സിനിമയാണ് വെെശാഖിന്‍റേതായി ബോക്സ്ഓഫീസില് കളക്ഷനില് തരംഗം തീര്‍ത്തിരിക്കുന്നത്. നേരത്തെ, മോഹന്‍ലാല് നായകനായെത്തിയ വെെശാഖ് ചിത്രം പുലിമുരുകന് അന്ന് മലയാള സിനിമയുടെ ഒട്ടുമിക്ക കളക്ഷന് റെക്കോര്‍ഡുകളും ഭേദിച്ചാണ് പ്രദര്‍ശനം അവസാനിപ്പിച്ചത്.\nLast Updated 27, May 2019, 7:25 PM IST\nmadhuraraja in 100 crore club\nmalayalam 100 crore club\nmammooty 100 crore club\nmammooty box office


Islam and Muslims: July 2010\nപ്രവാചകനെ അപമാനപ്പെടുത്തുന്ന വിധത്തില് പരീക്ഷാചോദ്യപേപ്പര് തയ്യാറാക്കിയ അധ്യാപകന്‍റെ കൈകള് മുറിച്ചു ഒരു കൂട്ടമാളുകള് തങ്ങളുടെ മതസ്നേഹം പ്രകടിപ്പിച്ചിരിക്കുകയാണ്. മുസ്‌ലിം സംഘടനകളും സാംസ്കാരിക ബു ജി കളും അക്രമത്തെ ശക്തമായി അപലപിക്കുകയും മനുഷ്യത്വ രഹിത പ്രവര്‍ത്തനമായി അധിക്ഷേപിക്കുകയും ചെയ്തിട്ടുണ്ട്. ഇസ്ലാമിനെയും മുസ്‌ലിംകളെയും പ്രതിക്കൂട്ടില് നിര്‍ത്താനുള്ള അവസരം പതിവുപോലെ ഇസ്ലാം വിരോധികള് മഹാമഹം ആഘോഷിക്കുകയും ചെയ്യുന്ന ഒരവസരത്തില് വിമര്‍ശനത്തിന്‍റെ പ്രവാചക മാതൃക പരിശോധിക്കുന്നത്തില് സാംഗത്യമുണ്ട്.\nഏകദൈവ വിശ്വാസത്തിലേക്ക് തന്‍റെ ജനങ്ങളെ ക്ഷണിക്കുന്നതിന് മുന്‍പ് നാട്ടുകാരുടെ സ്നേഹഭാജനമായിരുന്നു പ്രവാചകന് മുഹമ്മദ്. അവര്‍ക്കിടയിലെ വഴക്കും വക്കാണവും പരിഹരിക്കുന്നതില് അവിഭാജ്യ ഘടകമായിരുന്ന അദ്ദേഹം വിശ്വസ്തന് എന്ന അപരനാമത്താല് പ്രശ്സ്തനുമായിരുന്നു. ഇസ്ലാമിക പ്രബോധനപ്രവര്‍ത്തനങ്ങള് ആരംഭിച്ചപ്പോള് അവര്‍ക്കദ്ദേഹം ശത്രുവായി തീര്‍ന്നു. അവരുടെ ശത്രുതാപരമായ സമീപനങ്ങള് പലപ്പോഴും പരിധികള് ലംഘിക്കുന്നതായിരുന്നു.\nനിത്യേന തന്‍റെ വീട്ടില് അടിച്ചുകൂട്ടുന്ന അഴുക്കുകളും ചണ്ടിയും പ്രവാചക ശരീരത്തിലേക്ക് വലിച്ചെറിയാന് കാത്തിരുന്നൊരു അയല്‍ക്കാരിയുണ്ടായിരുന്നു അദ്ദേഹത്തിന്. തന്‍റെ മതവിശ്വാസത്തെ ചോദ്യം ചെയ്ത മുഹമ്മദിനെ ശാരീരികമായി കൈകാര്യം ചെയ്ത ഒരു സ്ത്രീ. അവരുടെ അമര്‍ഷവും വിദ്വേഷവും അവര് പ്രകടിപ്പിച്ചത് പ്രവാചക ശരീരം മലീമസമാക്കിയായിരുന്നു. അവരുടെ കൈകള് അറുത്തുമാറ്റാനോ സമാനരീതിയില് കൈയേറ്റം ചെയ്യാനോ ആയിരുന്നില്ല പ്രവാചകന് ശ്രമിച്ചത്. മറിച്ച്, ഒരു ദിവസം ചണ്ടിയഭിഷേകം കാണാതിരുന്നപ്പോള് തന്‍റെ അയല്‍ക്കാരിയെ കുറിച്ച് അന്വേഷിക്കുകയും രോഗിയായ അവരെ വീട്ടില് ചെന്ന് സന്ദര്‍ശിക്കുകയുമാണ് അദ്ദേഹം ചെയ്തത്.\nഒരിക്കല് കഅബയ്ക്ക് സമീപം ആരാധിക്കാന് ചെന്ന പ്രവാചകന് അതിന്‍റെ സൂക്ഷിപ്പുകാരനായ ഉസ്മാന് ബ്നു ത്വല്‍ഹയോട് അതിനുള്‍വശം കാണാനുള്ള ആഗ്രഹം പ്രകടിപ്പിച്ചു. ക്രുദ്ധനായ അയാള് പ്രവാചക മുഖത്തേക്ക് കാര്‍ക്കിച്ചു തുപ്പി. മറുത്തൊന്നും പറയാതെ പ്രവാചകന് അവിടെനിന്നു പിരിഞ്ഞുപോന്നു. പിന്നീട് പ്രവാചകന് മക്ക കീഴടക്കിയപ്പോള് കഅബയുടെ താക്കോല് സൂക്ഷിപ്പുകാരനായ ഉസ്മാനെ അന്വേഷിച്ചു. അധികാരം നേടിയ അദ്ദേഹം തിരിച്ചടിക്കാന് വേണ്ടിയാണു ഉസ്മാനെ തിരക്കുന്നതെന്ന് എല്ലാവരും കരുതി. മരണം മുന്നില് കണ്ടു ഭയപ്പാടോടെ ഉസ്മാന് ജനക്കൂട്ടത്തെ വകഞ്ഞുമാറ്റി കടന്നു വന്നു. താക്കോല് വാങ്ങിയ പ്രവാചകന് കഅബ തുറന്ന് അതിനകത്തുള്ള വിഗ്രഹങ്ങളെ നീക്കിയശേഷം വീണ്ടും ഉസ്മാനെ അന്വേഷിച്ചു. ഉസ്മാന്‍റെ ശിക്ഷ എല്ലാവരും പ്രതീക്ഷിച്ചു. പ്രവാചകന് താക്കോല് തിരികെ നല്‍കി അതു തുടര്‍ന്നും സൂക്ഷിക്കാന് അധികാരം നല്‍കി. പ്രവാചക ശിഷ്യരിലെ പ്രമുഖരായ അബൂബക്കറും ഉമറും ഉസ്മാനും അലിയും ആ താക്കോല് സൂക്ഷിക്കാനുള്ള ബഹുമതിക്കായി കാത്തിരിക്കുകയായിരുന്നു. തിരിച്ചടിക്കാന് അധികാരവും കഴിവും ഉണ്ടായിരുന്നിട്ടും വിട്ടുവീഴ്ച കാണിച്ച മഹാ വ്യക്തിത്വമായിരുന്നു അദ്ദേഹത്തിന്‍റെത്.\nപ്രവാചകനെ നിരന്തരം ഉപദ്രവിച്ചിരുന്ന അബൂസുഫ്യാനോട് എങ്ങനെ പെരുമാറിയെന്നതിനു ചരിത്രം സാക്ഷിയാണ്. ആശയസംഘട്ടനത്തെ ആയുധ സംഘട്ടനമാക്കുന്നവര്‍ക്ക് എക്കാലത്തും ഉത്തമ മാതൃകയാണ് പ്രവാചകന് മുഹമ്മദ്. കാള പെറ്റെന്ന് കേള്‍ക്കും പോഴേക്കും കയറെടുക്കുന്ന ഇസ്ലാം വിരോധികള് മതത്തെ അതിന്‍റെ പ്രമാണങ്ങള് ഉദ്ധരിച്ച് വിമര്‍ശിക്കാന് പഠിക്കുന്നത് നല്ലതാണ്. അവിവേകികളായ വ്യക്തികളുടെ എടുത്തുചാട്ടങ്ങളെ അന്യൂനമായ ദൈവികമതത്തെ ആക്രമിക്കാന് ഉപയോഗിക്കുന്നത് ശരിയല്ലായെന്നു മാത്രം സൂചിപ്പിക്കുന്നു. പ്രമാണങ്ങള് ഉദ്ധരിച്ച് ഇസ്ലാമിനെ വിമര്‍ശിക്കാനും ആരോഗ്യപരമായ സംവാദങ്ങള്‍ക്കും ഏവര്‍ക്കും സ്വാഗതം.\nPosted by ANWAR SADATH KT at 4:00 PM


കാക്കനാട്ട് ജില്ലാ ഭരണകൂടം നിര്‍മിച്ച ഉദ്യാന വിശ്രമകേന്ദ്രം തുറന്നു | kakkanad restroom opened near girls childrens home - Malayalam Oneindia\n19 min ago ഹൈബി ഈഡൻ തിരഞ്ഞെടുപ്പ് തിരക്കിൽ, കലൂരിലെ വീട് വെളളത്തിൽ, വാഹനങ്ങളടക്കം മുങ്ങി!\njust now മഴ മാത്രമല്ല, ശക്തമായ കാറ്റടിക്കും... 55 കിലോമീറ്റര് വരെ വേഗതയില്, മൂന്ന് ദിവസം ജാഗ്രതാ നിര്‍ദേശം\n3 min ago എല്ലാ തീവ്രവാദ കേന്ദ്രങ്ങളെയും തകര്‍ക്കും, പാകിസ്താന് മുന്നറിയിപ്പുമായി കശ്മീര് ഗവര്‍ണര്!!\n9 min ago കള്ളവോട്ടിന് ശ്രമിച്ചിട്ടില്ല: ആരോപണം തള്ളി അറസ്റ്റിലായ യുവതിയുടെ ഭര്‍ത്താവ്\nUpdated: Tue, May 29, 2018, 11:38 [IST]\nകാക്കനാട്: സീപോര്‍ട്ട്-എയര്‍പോര്‍ട്ട് റോഡില് ഗേള്‍സ് ചില്‍ഡ്രന്‍സ് ഹോമിന് സമീപം ജില്ലാ ഭരണകൂടം നിര്‍മിച്ച ഉദ്യാന വിശ്രമകേന്ദ്രം തുറന്നു. മന്ത്രി ഇ. ചന്ദ്രശേഖരന് ഉദ്ഘാടനം നിര്‍വഹിച്ചു. 18 സെന്റ് പുറംമ്പോക്കും 23 സെന്റ് വിസ്തൃതിയിലുള്ള പാറക്കുളവും നവീകരിച്ചാണ് ദീര്‍ഘദൂര യാത്രക്കാര്‍ക്ക് പ്രയോജന കിട്ടുന്ന രീതിയില് പാറക്കുളം പാര്‍ക്ക് നിര്‍മിച്ചിരിക്കുന്നത്. പ്രദേശം വൃത്തിയാക്കി മോടിപിടിപ്പിച്ച ശേഷം മരങ്ങള്‍ക്കു ചുറ്റുമാണ് ഇരിപ്പിടങ്ങള് സജ്ജീകരിച്ചികരിച്ചിരിക്കുന്നത്. തിരക്കേറിയ സീപോര്‍ട്ട്-എയര്‍പോര്‍ട്ട് റോഡിനോട് ചേര്‍ന്നു വൃക്ഷങ്ങള് തിങ്ങിനില്‍ക്കുന്ന റവന്യു ഭൂമിയിലാണ് ഉദ്യാന വിശ്രമ കേന്ദ്രം.\nകടുത്ത വേനലിലും ഉറവവറ്റാത്ത ഉപയോഗ ശൂന്യമായ കിടന്ന പാറക്കുളം നവീകരിച്ചാണ് ഇതിനോട് ചേര്‍ന്ന സ്ഥലം ഉദ്യാനപാര്‍ക്കായി കണ്ടെത്തിയത്. അരനൂറ്റാണ്ടിലേറെ പഴക്കമുള്ള പാറക്കുളത്തില് മാലിന്യം നിറഞ്ഞു കൊതുക് പെരുകി സമീപത്തുള്ളവര്‍ക്ക് പകര്‍ച്ചവ്യാധി ഭീഷണി നേരിടുമ്പോഴാണ് ജില്ലാ ഭരണകൂടം കുളം ശുചീകരിച്ചത്. കോടികള് വിലമതിക്കുന്ന പാറക്കുളം സ്ഥലം കയ്യേറി നികത്താന് നീക്കം നടക്കുന്നതായി രഹസ്യ വിവരം ലഭിച്ചതിന്റെ അടിസ്ഥാനത്തില് ദുരന്ത നിവാരണ നിയമ പ്രകാരം കുളം കളക്ടര് ഏറ്റെടുക്കുകയായിരുന്നു. ജലസ്രോതസുകള് ഇല്ലാതാക്കാനോ ദുരുപയോഗം ചെയ്യാനോ തുനിയുന്നതു തടയാനാണ് ദുരന്ത നിവാരണ നിയമം ബാധകമാക്കിയത്.\nനൂറടിയോളം താഴ്ചയുള്ള ഈ കുളത്തിലെ വെള്ളം വറ്റിച്ച് മാലിന്യം നീക്കിയതോടെ കൊതുകും കൂത്താടികളും ഇല്ലാതായി. തെളിനീര് നിറഞ്ഞ തോടെ കൊടും വേനലിലും പരിസരത്തെ കിണറുകളില് കുടിവെള്ളവും സമൃദ്ധമായി. കളക്ടര് താല്പര്യമെടുത്ത് രംഗത്തെത്തിയതോടെ കഴിഞ്ഞ വേനലില് കുളം നവീകരണം യുദ്ധകാലടിസ്ഥാനത്തില് പൂര്‍ത്തിയാക്കി. വര്‍ഷങ്ങളായി കെട്ടിക്കിടന്നിരുന്ന ലോഡ് കണക്കിന് മാലിന്യവും ചളിയും കുളത്തില് നിന്ന് നീക്കം ചെയ്തു. കുളത്തിന് സമീപം കാടുകയറി കിടന്നിരുന്ന പുറംമ്പോക്ക് സ്ഥലം സന്നദ്ധ പ്രവര്‍ത്തകരുടെ കൂടി സഹായത്തോടെ വെട്ടിത്തെളിച്ച് വൃത്തിയാക്കി. കുളം സംരക്ഷിച്ചതോടെയാണു പരിസരത്തെ സ്ഥലത്ത് പാര്‍ക്ക് സ്ഥാപിക്കണമെന്നു ആവശ്യമുയ ര്‍ന്നത്.\nചടങ്ങില് പി.ടി. തോമസ് എം.എല്.എ. അധ്യക്ഷതവഹിച്ചു. ജില്ലാ കലക്ടര് മുഹമ്മദ് വൈ. സഫീറുള്ള, നഗരസഭാ ചെയര്‍പേഴ്സണ് എം.ടി. ഓമന, കൗണ്‍സില് ലിജി സുരേഷ്, എ.ഡി.എം. എം.കെ. കബീര്, കലക്ടറേറ്റ് ശിരസ്തദാര് ഗീത കാണിശ്ശേരി, കാക്കനാട് വില്ലേജ് ഓഫീസര് പി.പി. ഉദയകുമാര്, സാമൂഹ്യ പ്രവര്‍ത്തക സില്‍വി സുനില് തുടങ്ങിയവര് സംസാരിച്ചു.\nernakulam kakkanad കൊച്ചി കാക്കനാട് എറണാകുളം\nkakkanad restroom opened near girls childrens home


ശെടാ, ഒന്ന് മൂക്ക് ചൊറിയാനും പാടില്ലേ? ക്രിക്കറ്റ് കാണികളെ പൊട്ടിച്ചിരിപ്പിച്ച് അംപയര്-Umpire raises finger to give out, then rubs nose in BBL match\nവിക്കറ്റ് അനുവദിക്കാനാണ് കൈ ഉയര്‍ത്തുന്നതെന്നാണ് വീഡിയോ കാണുമ്പോള് എല്ലാവര്‍ക്കും മനസിലാകുക\nDecember 30, 2019 10:21:57 am\nആംഗ്യങ്ങള് കൊണ്ട് കാണികളെ പൊട്ടിച്ചിരിപ്പിക്കാന് കഴിവുള്ളവരാണ് ചില അംപയര്‍മാര്. അങ്ങനെയൊരു അംപയറാണ് ഇപ്പോള് സോഷ്യല് മീഡിയയില് വൈറലായിരിക്കുന്നത്. ബോളിങ് ടീം വിക്കറ്റിനായി അപ്പീല് ചെയ്‌പ്പോള് ഈ അംപയര് കാണിച്ചതു കണ്ടാല് ആരായാലും ഒന്നു ചിരിച്ചുപോകും.\nഅംപയര് ഗ്രേഗ് ഡേവിഡ്‌സൺ ആണ് വീഡിയോയിലെ താരം. ‘ബിഗ് ബാഷ് ക്രിക്കറ്റ്’ ലീഗിലെ മെല്‍ബണ് റെനഗേഡ്‌സും അഡ്‌ലയ്‌ഡ് സ്‌ട്രൈക്കേഴ്‌സും തമ്മിലുള്ള മത്സരം നിയന്ത്രിച്ചിരുന്നത് ഗ്രേഗ് ഡേവിഡ്‌സണ് ആയിരുന്നു. റെനഗേഡ്‌സ് ബാറ്റ് ചെയ്യുമ്പോള് 17-ാം ഓവറില് സ്‌ട്രൈക്കേഴ്‌സ് ഒരു വിക്കറ്റിനായി അപ്പീല് ചെയ്യുകയായിരുന്നു. അപ്പീലിനു പിന്നാലെ അംപയര് കൈ ഉയര്‍ത്തി. വിക്കറ്റ് അനുവദിക്കാനാണ് കൈ ഉയര്‍ത്തുന്നതെന്നാണ് വീഡിയോ കാണുമ്പോള് എല്ലാവര്‍ക്കും മനസിലാകുക. എന്നാല്, ഉയര്‍ത്തിയ കൈ കൊണ്ട് മൂക്ക് ചൊറിഞ്ഞ് അംപയര് എല്ലാവരെയും ഞെട്ടിച്ചു.\nGreg Davidson withabit of an itchy schnoz at Marvel Stadium #nosegate #BBL09 pic.twitter.com/m3M772Atox\nThis is my new favorite thing. #BBL09 pic.twitter.com/lpC8f6MncU\n— Brendan (@_bmac30) December 29, 2019\nസ്‌ട്രൈക്കേഴ്‌സിനു വേണ്ടി റാഷിദ് ഖാനാണ് 17-ാം ഓവര് എറിഞ്ഞത്. എല്‍ബിഡബ്യൂവിന് വേണ്ടിയായിരുന്നു റാഷിദിന്റെ അപ്പീല്. മറ്റ് ടീം അംഗങ്ങളും അപ്പീല് ചെയ്തു. എല്‍ബി വിക്കറ്റ് അനുവദിക്കാന് അംപയര് വിരല് ഉയര്‍ത്തുന്നതായി വീഡിയോയില് നിന്ന് വ്യക്തം. ബാറ്റ് ചെയ്യുകയായിരുന്ന റെനഗേഡ്‌സ് താരം വെബ്‌സ്റ്റെര് വിക്കറ്റ് ആണെന്ന് കരുതി ക്രീസ് വിടാനും ഒരുങ്ങി. അപ്പുറത്ത് റാഷിദ് ഖാന് വിക്കറ്റ് വീഴ്ത്തിയതിലുള്ള സന്തോഷപ്രകടനവും ആരംഭിച്ചു. എന്നാല്, സെക്കന്‍ഡുകള്‍ക്കുള്ളില് അംപയറുടെ വിരലിന്റെ ദിശമാറി. ‘ഞാനൊന്നും അറിഞ്ഞില്ലേ’ എന്ന മട്ടില് അംപയര് മൂക്ക് ചൊറിഞ്ഞ് കൈ താഴ്ത്തി. അതേസമയം, വാശിയേറിയ മത്സരത്തിൽ അഡ്‌ലയ്‌ഡ് സ്ട്രെെക്കേഴ്‌സ് 17 റൺസിന് വിജയിച്ചു.\nWeb Title: Umpire raises finger to give out then rubs nose in bbl match


കേരള കോൺഗ്രസ്-എമ്മിന് രണ്ടു മന്ത്രിമാർ; ജോസ് കെ. മാണിക്ക് ഇനിയെന്ത് പദവി.. | Daily Indian Herald\nMay 5, 2021 5:41 am By : Indian Herald Staff\nകേരള കോണ്‍ഗ്രസിന്‍റെ ക്യാപ്റ്റൻ തോറ്റെങ്കിലും അഞ്ചു സീറ്റിൽ ജയിച്ച് കയറിയതോടെ ഇനി രണ്ടു മന്ത്രിസ്ഥാനം അവകാശപ്പെടാം. ആരെല്ലാം മന്ത്രിയാകും, ജോസ് കെ. മാണിക്ക് ഇനിയെന്ത് പദവി കിട്ടും എന്ന കാര്യത്തിലെല്ലാം ഇപ്പോഴും ആശയക്കുഴപ്പം നിലനിൽക്കുകയാണ്. കേരള കോണ്‍ഗ്രസ് എമ്മിൽ റോഷി അഗസ്റ്റിനും എൻ. ജയരാജുമാണ് മന്ത്രി സ്ഥാനത്തേക്കു പരിഗണിക്കപ്പെട്ടേക്കാവുന്നത്. റോഷി അഗസ്റ്റിനാണ് പ്രഥമ പരിഗണന. എൻ. ജയരാജും പരിഗ ണനയിലുണ്ട്. മന്ത്രി സ്ഥാനത്തിനൊപ്പം ഡെപ്യൂട്ടി സ്പീക്കർ സ്ഥാനവും കേരള കോണ്‍ഗ്രസിനു ലഭിച്ചേക്കാം.\nതട്ടകത്തിലെ തോൽവിയെക്കുറിച്ചുള്ള പരിശോധന നടത്തുകയാണ് കേരള കോണ്‍ഗ്രസ്-എം. ഇടതുമുന്നണി ഭരണത്തുടർച്ച നേടിയപ്പോൾ വലിയ ഞെട്ടലുണ്ടാക്കിയ തോൽവികളിൽ ഒന്നാണ് ഘടകക്ഷി നേതാവായ ജോസ് കെ മാണിയുടെ പാലായിലെ തോൽവി. പാലാ ചങ്കാണെന്ന് പറഞ്ഞ് പോരിനിറങ്ങിയ മാണി സി കാപ്പന് മുന്നിൽ 15,378 വോട്ടുകളുടെ വ്യത്യാസത്തിലാണ് ജോസ് കെ മാണി അടിയറവ് പറഞ്ഞത്. ജോസ് കെ മാണി തോറ്റ് കാണണമെന്ന് ആഗ്രഹിക്കുന്ന കേരളാ കോണ്‍ഗ്രസുകാർ തുനിഞ്ഞിറങ്ങിയതും മാണി സി കാപ്പനോടുള്ള സഹതാപ തരംഗവും തിരിച്ചടിയായതായി കണക്കാക്കുന്നു.\nബിജെപി വോട്ടുകൾ വ്യാപകമായി മാണി സി കാപ്പന് അനുകൂലമായി മറിഞ്ഞെന്ന ആക്ഷേപം ജോസ് കെ മാണി ഉന്നയിച്ചിരുന്നു. പണം കൊടുത്തത് ജോസ് കെ മാണിയാണെന്നും പ്രതീക്ഷിച്ച വോട്ട് കിട്ടിയില്ലെന്നും കാപ്പനും പ്രതികരിച്ചിരുന്നു. സിപിഎം സംഘടനാ സംവിധാനം നേരിട്ട് പാലായിൽ പ്രവർത്തിച്ചെങ്കിലും അനുഭാവ വോട്ടുകളിൽ വൻ കുറവാണ് ഉണ്ടായതെന്നാണ് കണക്കുകൾ സൂചിപ്പിക്കുന്നത്. ഇടത് അനുഭാവമുള്ള പാലാക്കാരുടെ വോട്ടത്രയും പിടിച്ചത് മാണി സി കാപ്പനാണെന്നാണ് വലിയ ഭൂരിപക്ഷം തെളിയിക്കുന്നത്.മാണി സി. കാപ്പൻ 69,804 വോട്ടും ജോസ് കെ. മാണി 54,426 വോട്ടുമാണ് പാലായിൽ നേടിയത്.\nജയരാജിനെ ചങ്ങനാശേരിയിലേയ്ക്കു മാറ്റാൻ നീക്കം: കേരള കോൺഗ്രസ് എമ്മിൽ പൊട്ടിത്തെറി; കാഞ്ഞിരപ്പള്ളിയില്ലെങ്കിൽ മത്സരിക്കാനില്ലെന്നു ജയരാജ്; ജോസ് കെ.മാണി വിഭാഗത്തിൽ വീണ്ടും വിള്ളൽ


പുസ്തകം വായിക്കൂ, ഉറക്കം നിങ്ങളെ തേടിയെത്തും: To getagood night’s sleep,areading light andareading material is all you need\nപുസ്തകം വായിക്കൂ, ഉറക്കം നിങ്ങളെ തേടിയെത്തും\nനിങ്ങൾ വായിക്കാൻ തിരഞ്ഞെടുക്കുന്നത് എന്താണെന്നത് പ്രശ്നമല്ല. നിങ്ങൾ നേരത്തെ വായിച്ചിട്ടുളളതോ ഇഷ്ടപ്പെട്ടതോ ആയ പുസ്തകമാകാം\nFebruary 17, 2020 3:31:45 pm\nനല്ല ഉറക്കം നല്ല ആരോഗ്യം നൽകും. കൃത്യസമയത്ത് ഉറങ്ങുന്നതുകൊണ്ട് ധാരാളം ഗുണങ്ങളുണ്ട്. ശരീരത്തിന്റെ ശരിയായ പ്രവർത്തനത്തിന് കൃത്യമായ ഉറക്കം ആവശ്യമാണ്. ഒരു നീണ്ട ദിവസത്തെ ജോലിക്ക് ശേഷം ക്ഷീണിതരായിട്ടും നല്ല ഉറക്കം കിട്ടുന്നില്ലെങ്കിൽ നിങ്ങൾ ചെയ്യേണ്ടത് ഒരു പുസ്തകം വായിക്കുക എന്നതാണ്.\nരാത്രി വൈകി ഉണർന്നിരിക്കുകയും ഉറക്കം വരാത്തത് എന്തുകൊണ്ട് ചിന്തിക്കുന്നതിനും പകരം, നിങ്ങൾ ഒരു പുസ്തകം എടുത്ത് വായിക്കാൻ തുടങ്ങുക. ഇത് നിങ്ങളെ ഉറങ്ങാൻ സഹായിക്കും. നിങ്ങൾ ഉണരുമ്പോൾ, നിങ്ങളുടെ മനസ്സ് അസ്വസ്ഥതയോടെ അലഞ്ഞുനടക്കുന്നു, ചില കാര്യങ്ങളെക്കുറിച്ച് നിങ്ങളെ ചിന്തിപ്പിക്കുന്നു, ഇതിൽനിന്നും മാറാൻ വായന സഹായിക്കുമെന്ന് വിദഗ്‌ധർ പറയുന്നു. നിങ്ങൾ വിശ്രമിക്കേണ്ട സ്ഥലമാണ് കിടക്ക. ചില കാര്യങ്ങളെക്കുറിച്ച് ചിന്തിക്കുകയും ഉണർ‌ന്ന് കിടക്കുകയും ചെയ്യുന്നതിലൂടെ അവിടം നിങ്ങൾ ഒരു നെഗറ്റീവ് സ്പേസ് ആക്കരുത്.\nനിങ്ങൾ വായിക്കാൻ തിരഞ്ഞെടുക്കുന്നത് എന്താണെന്നത് പ്രശ്നമല്ല. നിങ്ങൾ നേരത്തെ വായിച്ചിട്ടുളളതോ ഇഷ്ടപ്പെട്ടതോ ആയ പുസ്തകമാകാം. ഒരു നിബന്ധന മാത്രമേയുള്ളൂവെന്ന് വിദഗ്‌ധർ പറയുന്നു: ഒന്നുകിൽ നിങ്ങൾ ഉറങ്ങുക, അല്ലെങ്കിൽ നിങ്ങൾ വായിക്കുക. നെഗറ്റീവ് ചിന്തകൾക്ക് നിങ്ങളുടെ മനസിനെ ആക്രമിക്കാൻ ഇടം നൽകരുത്. വിശ്രമിക്കുന്ന പ്രവൃത്തിയിൽ ഏർപ്പെടുക എന്നതാണ് പ്രധാനം.\nRead Also: ഉത്തമ ജീവിത പങ്കാളി ഒപ്പമുണ്ടെങ്കിൽ മറവിരോഗത്തിനുളള സാധ്യത കുറയും\nശാസ്ത്രം അനുസരിച്ച്, നിങ്ങൾ ഇതൊരു സ്ഥിര പ്രവൃത്തിയാക്കി മാറ്റുമ്പോൾ, നിങ്ങളുടെ ഉറക്കത്തിന്റെ രീതിയും ഉറക്കത്തിന്റെ ഗുണനിലവാരവും മെച്ചപ്പെടുന്നു. നിങ്ങൾക്ക് ഉറങ്ങാൻ വളരെയധികം ബുദ്ധിമുട്ടുകൾ നേരിടുന്നുണ്ടെങ്കിൽ, പ്രശ്നത്തെക്കുറിച്ച് മനസിലാക്കാൻ നിങ്ങൾക്ക് ഒരു തെറാപ്പിസ്റ്റിനെ കാണാവുന്നതാണ്.\nവായനയ്ക്കു പുറമേ നല്ല ഉറക്കത്തിന് മറ്റു ചില കാര്യങ്ങൾ പരീക്ഷിക്കാവുന്നതാണ്. ചായ, കാപ്പി എന്നിവയുടെ ഉപയോഗം കുറയ്ക്കുക, ഇരുട്ടിൽ ഉറങ്ങുക, സുഖപ്രദമായ ഉറക്ക സ്ഥലം ഉണ്ടാക്കുക, പകൽ ഉറക്കം ഒഴിവാക്കുക.\nWeb Title: Have trouble sleeping at night readabook


Mohanlal to play wrestler Happy Singh - Malayalam Filmibeat\n12 min ago മഞ്ജുവിന്റെ ഫോട്ടോകോപ്പി തന്നെ മീനാക്ഷി, ലേഡി സൂപ്പർസ്റ്റാറിന്റേയും മകളുടേയും ചിത്രം വൈറലാകുന്നു\n47 min ago നടിമാരും മനുഷ്യരാണെന്നും അവര്‍ക്കും കുടുംബമുണ്ടെന്നും ഇവര് ചിന്തിക്കാത്തത് എന്താ; ഷെമി മാര്‍ട്ടിന്\n| Updated: Monday, June 17, 2013, 9:59 [IST]\nകൊച്ചി: ഏത് വേഷവും തന്റെ അഭിനയ മികവ് കൊണ്ട് ശ്രദ്ധേയമാക്കുന്ന മോഹന്‍ലാല് തന്റെ പുതിയ ചിത്രത്തിനല് ഗുസ്തിക്കാരന് സര്‍ദാര് ആയി എത്തുന്നു. വിഎം വിനു സംവിധാനം ചെയ്യുന്ന ഹാപ്പി സിംഗിലാണ് മോഹന്‍ലാല് ഗുസ്തിക്കാരന്റെ വേഷത്തില് എത്തുന്നത്.\nഗുസ്തി കായികവിനോദമാക്കിയ ഒരു ഗ്രാമത്തിന്റെ കഥയാണ് ചിത്രം പറയുന്നത്.1980 കളില് നടക്കുന്ന കഥയാണ്. ചിത്രം ഒരു മുഴുനീള കോമഡി ത്രില്ലറാണ്. ഗ്രാണീണനായ ഗുസ്തിക്കാരന്റെ വേഷം വളരെ തന്മയത്വത്തോട് കൂടി തന്നെ മോഹന്‍ലാല് അവതരിപ്പിയ്ക്കുമെന്നാണ് പ്രതീക്ഷ. തമാശ നന്നായി വഴങ്ങുന്ന ലാലിന്റെ ഈ ചിത്രം പ്രേക്ഷകരെ നിരാശപ്പെടുത്തില്ലെന്ന് പ്രതീക്ഷിക്കാം. ഇതിനു മുന്‍പ് 2003ല് വിഎം വിനുവിന്റെ സംവിധാനത്തില് പുറത്തിറങ്ങിയ ബാലേട്ടന് എന്ന മോഹന്‍ലാല് ചിത്രം സൂപ്പര് ഹിറ്റ് ആയിരുന്നു.\nജോഷി സംവിധാനം ചെയ്ത ലോക്പാലില് മോഹന്‍ലാല് എട്ട് വ്യത്യസ്ത വേഷങ്ങളില് അഭിനയിച്ചു.\nRead more about: mohan lal malayalam cinema director vm vinu joshy lokpal മോഹന്‍ലാല് മലയാള സിനിമ സംവിധായകന് വിഎം വിനു ജോഷി\nMohanlal to play wrestler Happy Singh


നിയോ റെട്രോ സ്റ്റൈലിൽ ബെനല്ലി; ലിയോൺസിനോ 500 വിൽപ്പനക്ക് | Madhyamam\nHomechevron_rightHot Wheelschevron_rightAuto Newschevron_rightനിയോ റെട്രോ...\ndate_range 18 Feb 2021 12:58 PM GMT\nനിയോ റെട്രോ സ്റ്റൈലിൽ ബെനല്ലി; ലിയോൺസിനോ 500 വിൽപ്പനക്ക്\n4.60 ലക്ഷമാണ് എക്സ്-ഷോറൂം, ഇന്ത്യ വില\nബെനല്ലിയുടെ 500 സി.സി ബൈക്കായ ലിയോൺസിനോ ബി.എസ് ആറിലേക്ക് പരിഷ്കരിച്ചു. 4.60 ലക്ഷം രൂപയാണ് (എക്സ്-ഷോറൂം, ഇന്ത്യ)വില. ഇംപീരിയൽ 400 ബിഎസ് 6, ടിആർകെ 502 എന്നിവയ്ക്ക് ശേഷം വിൽപ്പനയ്‌ക്കെത്തുന്ന മൂന്നാമത്തെ ബിഎസ്6ബെനല്ലിയാണ് ലിയോൺസിനോ 500. 10,000 രൂപ നൽകി വാഹനം ഇപ്പോൾ ബുക്ക് ചെയ്യാം.\nബി‌എസ്4മോഡലിന് സമാനമായ സ്റ്റൈലിങാണ് ബി‌എസ്6ലിയോൺ‌സിനോക്കും. നിയോ-റെട്രോ രൂപകൽപ്പനയാണ് വാഹനത്തിന്. വാഹനത്തിന് സവിശേഷമായൊരു ഐഡന്‍റിറ്റി നൽകാൻ ബെനല്ലി ശ്രമിച്ചിട്ടുണ്ട്. മുന്നിലെ മഡ്‌ഗാർഡിലെ ചെറിയ 'ലയൺ ഓഫ് പെസാരോ' അലങ്കാരം മനോഹരമാണ്.\n500 സിസി ഇൻലൈൻ-ട്വിൻ എഞ്ചിനാണ് ബി‌എസ്6ബെനെല്ലി ലിയോൺ‌സിനോ 500ന്‍റെ കരുത്ത്. 8,000 ആർ‌പി‌എമ്മിൽ 47.5 എച്ച്പി കരുത്തും 6,000 ആർ‌പി‌എമ്മിൽ 46 എൻ‌എം ടോർക്കും ഉത്പാദിപ്പിക്കും. ഷാസി, ബ്രേക്ക് ഘടകങ്ങൾ എന്നിവയും നിലവാരമുള്ളതാണ്. 50 എംഎം യുഎസ്ഡി ഫോർക്കും വിദൂര പ്രീ-ലോഡ് അഡ്ജസ്റ്റബിലിറ്റി സവിശേഷതകളുള്ള മോണോഷോക്കും സസ്പെൻഷൻ ഡ്യൂട്ടികൾ കൈകാര്യം ചെയ്യുന്നു.\nബ്രേക്കിംഗിൽ മുൻവശത്ത് 320 എംഎം ഡിസ്കുകളും പിന്നിൽ 260 എംഎം ഡിസ്കും ഉണ്ട്. ബെനെല്ലി ഇന്ത്യ പുതിയ ലിയോൺസിനോ 500 നായി എല്ലാ ഡീലർഷിപ്പുകളിലും 10,000 രൂപയ്ക്ക് ബുക്കിംഗ് സ്വീകരിച്ചുതുടങ്ങി. പുതിയ ലിയോൺസിനോയുടെ വില മുമ്പത്തേതിനേക്കാൾ 20,000 രൂപ കുറവാണെന്നതും എടുത്തുപറയേണ്ടതാണ്.\nTAGS:Benelli Benelli Leoncino Leoncino 500 automobile


'നിരോധനാജ്ഞ ഭക്തര്‍ക്ക് തടസമല്ല': ശബരിമലയില് സര്‍ക്കാരിനെ പിന്തുണച്ച് ഹൈക്കോടതി • ഇ വാർത്ത | evartha\n‘നിരോധനാജ്ഞ ഭക്തര്‍ക്ക് തടസമല്ല’: ശബരിമലയില് സര്‍ക്കാരിനെ പിന്തുണച്ച് ഹൈക്കോടതി\nevartha Desk December 6, 2018, 2:18 pm December 6, 2018\nശബരിമലയില് പ്രഖ്യാപിച്ചിരിക്കുന്ന നിരോധനാജ്ഞ ഭക്തര്‍ക്കു തടസ്സമല്ലെന്ന് ഹൈക്കോടതി. ഉത്തമ ബോധ്യത്തിന്റെ അടിസ്ഥാനത്തിലാണു നിരോധനാജ്ഞ പ്രഖ്യാപിച്ചത്. ക്രമസമാധാനം നിലനിര്‍ത്താന് നിരോധനാജ്ഞ അനിവാര്യമാണെന്നും കോടതി നിരീക്ഷിച്ചു. നിരോധനാജ്ഞ കൊണ്ട് ശബരിമലയില് എന്തു പ്രശ്‌നമാണ് ഉണ്ടായതെന്നു കോടതി ചോദിച്ചു.\nശബരിമല നിരീക്ഷണ കമ്മീഷന് സമര്‍പ്പിച്ച റിപ്പോര്‍ട്ടിന്റെ അടിസ്ഥാനത്തിലാണ് കോടതി സംസ്ഥാന സര്‍ക്കാരിനെ പിന്തുണയ്ക്കുന്ന നിലപാടെടുത്തത്. ശബരിമലയില് വിശ്വാസികള്‍ക്ക് യാതൊരു ബുദ്ധിമുട്ടുമില്ലെന്നും ബുധനാഴ്ച്ച മാത്രം 80000 പേര് ശബരിമലയില് എത്തിയെന്ന് നിരീക്ഷണ സമിതി അറിയിച്ച കാര്യവും കോടതി പ്രത്യേകം എടുത്തുപറഞ്ഞു.\nസര്‍ക്കാരിന് ഏറെ ആശ്വസം പകരുന്നതാണ് ഹൈക്കോടതിയുടെ നിരീക്ഷണം. നിലയ്ക്കലെയും പമ്പയിലെയും സൗകര്യങ്ങള് ഉള്‍പ്പെടെ ശബരിമലയിലെ സാഹചര്യങ്ങളില് പൂര്‍ണ തൃപ്തിയാണ് നിരീക്ഷണ സമിതി കോടതിയില് സമര്‍പ്പിച്ച റിപ്പോര്‍ട്ടിലുള്ളതെന്നാണ് സൂചന. നിരോധനാജ്ഞ കൊണ്ട് ശബരിമലയില് എന്ത് ദോഷമാണ് ഉണ്ടായതെന്നും കോടതി ചോദിച്ചു.\nശബരിമലയില് ഏര്‍പ്പെടുത്തിയ നിയന്ത്രണങ്ങളുമായി ബന്ധപ്പെട്ട് നേരത്തെ കോടതി വാക്കാല് സര്‍ക്കാരിനെ വിമര്‍ശിച്ചിരുന്നു. എന്നാല് കോടതി ഏര്‍പ്പെടുത്തിയ മൂന്നംഗ കമ്മീഷന് ശബരിമല സന്ദര്‍ശിച്ച ശേഷം എല്ലാം സുഗമമായി മുന്നോട്ട് പോകുന്നുവെന്നാണ് കോടതിയെ അറിയിച്ചത്.\nതുലാമാസ പൂജയ്ക്കും ചിത്തിര ആട്ടത്തിരുന്നാളിനും നട തുറന്നപ്പോള് ദര്‍ശനത്തിനായി യുവതികളെത്തിയിരുന്നു. ഇവര്‍ക്കെതിരെ വന് തോതിലുള്ള പ്രതിഷേധവും ഉണ്ടായി. നിലയ്ക്കലില് പൊലീസിന് ലാത്തി വീശേണ്ടതായും വന്നു. കൂടാതെ സന്നിധാനത്ത് നാമജപ പ്രതിഷേധവുമായി നിരവധിപ്പേര് ഒത്തുകൂടുകയും ചെയ്തു. ഇതേത്തുടര്‍ന്നാണ് മണ്ഡല മകരവിളക്ക് പൂജകള്‍ക്കു നട തുറന്നപ്പോള് നിരോധനാജ്ഞ പ്രഖ്യാപിച്ചത്.\nനിരോധനാജ്ഞയുമായി ബന്ധപ്പെട്ട് സര്‍ക്കാരിന് വേണ്ടി എഡിഎം കോടതിയില് സത്യവാങ്മൂലം സമര്‍പ്പിച്ചിരുന്നു. പൊതുജനങ്ങള്‍ക്കും വിശ്വാസികള്‍ക്കും സുരക്ഷയൊരുക്കുന്നതിനും ക്രമസമാധാനപാലനത്തിനും വേണ്ടിയാണ് നിരോധനാജ്ഞ എന്ന് സത്യവാങ്മൂലത്തില് എടുത്തുപറഞ്ഞിരുന്നു.\nനിരോധനാജ്ഞമൂലം അയ്യപ്പന്‍മാര്‍ക്കോ അവരുടെ വാഹനങ്ങള്‍ക്കോ യാതൊരു ബുദ്ധിമുട്ടുമുണ്ടാകുന്നില്ല, അതിനാല് തന്നെ നിരോധനാജ്ഞ ആരുടെയും ആരാധനാ സ്വാതന്ത്ര്യത്തെ ബാധിക്കുന്നില്ലെന്നും സര്‍ക്കാര് കോടതിയില് വ്യക്തമാക്കി. ഈ വാദങ്ങളെ പിന്തുണയ്ക്കുന്ന നിലപാടാണ് കോടതി സ്വീകരിച്ചത്.


യുഎഇയില് 1,154 പേര്‍ക്ക് കൂടി കൊവിഡ് | uae reported 1,154 new covid cases on saturday\nയുഎഇയില് 1,154 പേര്‍ക്ക് കൂടി കൊവിഡ്\nAbu Dhabi - United Arab Emirates, First Published Dec 12, 2020, 11:40 PM IST\nനിലവില് 20,098 കൊവിഡ് രോഗികളാണ് യുഎഇയിലുള്ളത്.\nഅബുദാബി: യുഎഇയില് രണ്ടുപേര് കൂടി കൊവിഡ് ബാധിച്ച് മരിച്ചതായി ആരോഗ്യ-പ്രതിരോധ മന്ത്രാലയം ശനിയാഴ്ച അറിയിച്ചു. 1,154 പേര്‍ക്കാണ് രാജ്യത്ത് പുതിയതായി രോഗം സ്ഥിരീകരിച്ചത്. ചികിത്സയിലായിരുന്ന 613 പേര് രോഗമുക്തരാവുകയും ചെയ്തിട്ടുണ്ട്.\nകഴിഞ്ഞ 24 മണിക്കൂറിനിടെ രാജ്യത്തുടനീളം നടത്തിയ 156,513 കൊവിഡ് പരിശോധനകളിലൂടെയാണ് പുതിയ രോഗികളെ കണ്ടെത്തിയത്. ഇതോടെ രാജ്യത്ത് ഇതുവരെ കൊവിഡ് സ്ഥിരീകരിക്കപ്പെട്ടവരുടെ എണ്ണം 183,755 ആയി. ഇവരില് 163,048 പേരാണ് ഇതിനോടകം രോഗമുക്തരായത്. 609 മരണങ്ങളും റിപ്പോര്‍ട്ട് ചെയ്യപ്പെട്ടു. നിലവില് 20,098 കൊവിഡ് രോഗികളാണ് യുഎഇയിലുള്ളത്. 1.8 കോടിയിലധികം കൊവിഡ് പരിശോധനകള് രാജ്യത്ത് നടത്തിയിട്ടുണ്ട്.\nLast Updated Dec 12, 2020, 11:40 PM IST


MP Joseph | Pandalam\nPosts in category: MP Joseph\n‘ചോദിച്ച് വരുമ്പോള് ഇവിടെ എല്ലാവരും ബന്ധുക്കളാണ്’; ജോസഫിനായി യുഡിഎഫിന് വോട്ട് തേടി കെഎം മാണിയുടെ മകള്\nഭര്‍ത്താവിന് വേണ്ടി യുഡിഎഫ് ചിഹ്നത്തിന് വോട്ട് തേടി കെഎം മാണിയുടെ മകള് സാലി ജോസഫ്. റിട്ട. അഡിഷണല് ചീഫ് സെക്രട്ടറി കൂടിയായ എംപി ജോസഫിന് വോട്ട് തേടിയാണ് സാലി രംഗത്തിറങ്ങിയത്. തൃക്കരിപ്പൂര് മണ്ഡലത്തില് നിന്നാണ് എംപി ജോസഫ് മത്സരിക്കുന്നത്. ചോദിച്ച് വരുമ്പോള് ഇവിടേയും എല്ലാവരും ബന്ധുക്കളാണെന്നായിരുന്നു സാലി ജോസഫിന്റെ പ്രതികരണം. അച്ചാച്ചനൊപ്പം( കെഎം മാണി) വോട്ട് ചോദിച്ച് പാലാ മണ്ഡലത്തില് ചെല്ലുമ്പോഴും എല്ലാവരും ബന്ധുക്കളാണെന്ന തോന്നലായിരുന്നു. ആ അനുഭവമാണ് തൃക്കരിപ്പൂരിലും. ഒട്ടേറെ കോട്ടയത്തുകാര് ഇവിടെയുണ്ടെന്നും സാലി പറഞ്ഞു. […]\nElection 2021, Home Posts, Kerala, Kerala Elections 2021, km mani, MP Joseph, News, News Video, Newsroom, Politics, Uncategorized\nപിജെ ജോസഫിന്റെ മരുമകന് പിന്നാലെ കെഎം മാണിയുടെ മരുമകനും തെരഞ്ഞെടുപ്പ് ഗോദയില്; വിജയിച്ചു കയറുമെന്ന പ്രതീക്ഷയില് സ്ഥാനാര്‍ത്ഥിത്വം\nകോട്ടയം: തൃക്കരിപ്പൂര് മണ്ഡലത്തില് കെഎം മാണിയുടെ മരുമകന് എംപി ജോസഫ് യുഡിഎഫ് സ്ഥാനാര്‍ത്ഥി. പിജെ ജോസഫിന് ലഭിച്ച സീറ്റിലാണ് എംപി ജോസഫിനെ സ്ഥാനാര്‍ത്ഥിയാക്കിയത്. മുന് ഐഎഎസ് ഉദ്യോഗസ്ഥനാണ് എംപി ജോസഫ്. ഇന്നലെയാണ് എംപി ജോസഫ് എന്ന പേരിലാണ് ജോസഫ് ഗ്രൂപ്പ് എത്തിയത്. കേരള കോണ്‍ഗ്രസ് കുടുംബത്തില് നിന്നുള്ള വ്യക്തിയായതിനാല് എംപി ജോസഫിന് സ്വീകാര്യത ലഭിക്കുമെന്നാണ് ജോസഫ് ഗ്രൂപ്പിന്റെ കണക്കുകൂട്ടല്. നേരത്തെ സജി മഞ്ഞക്കടമ്പിലിനെയും കാസര്‍ഗോഡ് ജില്ലാ പ്രസിഡണ്ട് ജെസ്റ്റോ ജോസഫിനെയുമാണ് പരിഗണിച്ചിരുന്നത്. സജി മഞ്ഞക്കടമ്പില് സീറ്റില് താല്‍പര്യം […]\nElection 2021, Home Posts, Kerala, KERALA ELECTION 2021, km mani, MP Joseph, News, News Video, Newsroom, pj joseph, Politics, Uncategorized\nകോണ്‍ഗ്രസ് ആവശ്യപ്പെട്ടാല് ജോസ് കെ മാണിക്കെതിരെ മത്സരിക്കുമെന്ന് കെഎം മാണിയുടെ മരുമകന്; പിജെ ജോസഫുമായി നിര്‍ണായക കൂടിക്കാഴ്ച, നയപരമെന്ന് പിജെ\nജോസ് കെ മാണിയെ ഘടകകക്ഷിയാക്കിയുള്ള എല്‍ഡിഎഫ് പ്രഖ്യാപനത്തിന് പിന്നാലെ കെഎം മാണിയുടെ മരുമകന് എംപി ജോസഫ് പിജെ ജോസഫുമായി കൂടിക്കാഴ്ച നടത്തി. പിഎം ജോസഫ് പിന്തുണയുമായി എത്തിയത് നയപരമായ തീരുമാനമാണെന്ന് പിജെ ജോസഫ് പ്രതികരിച്ചു. ജോസ് കെ മണിയുടെ നിലപാടില് കേരള കോണ്‍ഗ്രെസ്സില് ഭൂരിപക്ഷംപേര്‍ക്കും അതൃപ്തിയുണ്ട്. കൂടുതല് പേര് ജോസ് കെ മാണി വിഭാഗം വിട്ട് വരുമെന്നും അദ്ദേഹം വ്യക്തമാക്കി. തദ്ദേശ തെരെഞ്ഞെടുപ്പില് കേരള കോണ്‍ഗ്രസ് മത്സരിച്ച സീറ്റുകളില് ആദ്യ പരിഗണന നല്‍കേണ്ടത് തങ്ങള്‍ക്കാണെന്നും പിജെ ജോസഫ് […]\nHome Posts, Jose K Mani, kerala congress m, MP Joseph, News, News Video, Pala Assembly Seat, pj joseph, Politics, udf, Uncategorized


മീ ടൂ Archives - themediasyndicate\nHome Tag മീ ടൂ\nTag: മീ ടൂ\nരാഹുല് ഈശ്വരിനെതിരെ മീടൂ , യുവതിയുടെ വെളിപ്പെടുത്തല് സുഹൃത്തിലൂടെ\nതിരുവനന്തപുരം : അയ്യപ്പ ധര്‍മ സേനാ നേതാവ് രാഹുൽ ഈശ്വറിനെതിരെ മീ-ടൂ വെളിപ്പെടുത്തല്.തിരുവനന്തപുരത്തെ രാഹുല് ഈശ്വരിന്റെ ഫ്ലാറ്റില് വെച്ച് അപമര്യാദയായി പെരുമാറിയെന്ന് സുഹൃത്തിന് അയച്ച വാട്സ്ആപ് സന്ദേശത്തിലൂടെയാണ് ...\nകുരുക്ക് മുറുകി, അക്ബറിനെ പുറത്താക്കണമെന്ന് രാഷ്ട്രപതിക്കും പ്രധാനമന്ത്രിക്കും വനിതാ മാധ്യമപ്രവര്‍ത്തകരുടെ പരാതി\nന്യൂഡൽഹി : മീ ടൂ ആരോപണങ്ങളുയർന്നതിന്റെ പശ്ചാത്തലത്തിൽ കേന്ദ്രമന്ത്രി എം.ജെ. അക്ബറിനെതിരെ രാഷ്ട്രപതിയെ സമീപിച്ച് വനിതാ മാധ്യമപ്രവർത്തകർ. ആരോപണ വിധേയനായ മന്ത്രിയെ പുറത്താക്കണമെന്നാണു മാധ്യമപ്രവർ‍ത്തകരുടെ ആവശ്യം. ഇതിനായി ...\nപോരാടാന് താന് ഒരുക്കം; എം.ജെ.അക്ബറിനു മറുപടിയുമായി പ്രിയ രമാനി\nന്യൂഡല്‍ഹി: മീ ടു ആരോപണത്തില് തനിക്കെതിരേ അപകീര്‍ത്തിക്കേസ് ഫയല് ചെയ്ത കേന്ദ്രമന്ത്രി എം.ജെ.അക്ബറിനു മറുപടിയമായി മാധ്യമപ്രവര്‍ത്തക പ്രിയ രമാനി. പോരാടാന് താന് ഒരുക്കമാണെന്നും സത്യമാണ് തന്റെ പരിചയെന്നും ...\nമീ ടൂ : എം.ജെ. അക്ബര് മാനനഷ്ടക്കേസ് സമര്‍പ്പിച്ചു\nന്യൂഡല്‍ഹി: മീ ടൂ കാമ്പയിനിലൂടെ ലൈംഗികാരോപണം നേരിടുന്ന കേന്ദ്രസഹമന്ത്രി എം.ജെ. അക്ബര് മാനനഷ്ടക്കേസ് സമര്‍പ്പിച്ചു. മാധ്യമ പ്രവര്‍ത്തക പ്രയാ രമണിക്കെതിരെയാണ് ഡല്‍ഹി പട്യാല ഹൗസ് കോടതിയില് അക്ബര് ...\nന്യൂഡല്‍ഹി: മീ ടൂ കാമ്പയിനിലൂടെ ആരോപണവിധേയനായ കേന്ദ്ര വിദേശകാര്യ സഹമന്ത്രി എം.ജെ. അക്ബറിന്റെ നൈജീരിയന് സന്ദര്‍ശനം വെട്ടിച്ചുരുക്കി ഇന്ത്യയിലെത്താന് സര്‍ക്കാര് ആവശ്യപ്പെട്ടു. അക്ബര് മന്ത്രിസ്ഥാനത്ത് തുടരുന്നത് പാര്‍ട്ടിയുടെ ...\nഎന്റെ കാര്യങ്ങളെ രാഷ്ട്രീയപാർട്ടികൾ സ്വന്തം അജണ്ടകൾക്കായി ഉപയോഗിക്കരുത് ; മുകേഷിനെതിരെ ആരോപണമുന്നയിച്ച ടെസ്\nമുംബൈ : ‘മീടൂ’ ക്യാംപെയ്നിലൂടെ നടൻ മുകേഷിനെതിരെ ആരോപണങ്ങളുന്നയിച്ച മലയാളി കാസ്റ്റിങ് ഡയറക്ടര് ടെസ് ജോസഫ് വിശദീകരണവുമായി രംഗത്ത്. താൻ നടത്തിയ വെളിപ്പെടുത്തൽ രാഷ്ട്രീയവൽക്കരിച്ചതിനെ ടെസ് രൂക്ഷമായി ...\nന്യൂയോർക്ക്: താന് ലൈംഗീക അതിക്രമത്തിന് ഇരയായിട്ടുണ്ടെന്ന് ഹോളിവുഡ് നടിയും ഗായികയുമായ ജെനിഫർ ലോപ്പസിന്‍റെ വെളിപ്പെടുത്തൽ. സിനിമ ജീവിതത്തിന്‍റെ ആദ്യകാലത്താണ് ദുരനുഭവമുണ്ടായത്. ഓഡിഷന് എത്തിയ തന്നോട് സംവിധായകൻ മോശമായി ...\nപ്രധാനമന്ത്രി ചോദിച്ചു,കേരളാ സർവകക്ഷി സംഘത്തോടൊപ്പം കണ്ടില്ലല്ലോ ? -കണ്ണന്താനം


കൊച്ചിയടക്കമുള്ള വിനോദസഞ്ചാരകേന്ദ്രങ്ങളില് ഭീകരാക്രമണ സാധ്യതയെന്...\nകൊച്ചിയടക്കമുള്ള വിനോദസഞ്ചാരകേന്ദ്രങ്ങളില് ഭീകരാക്രമണ സാധ്യതയെന്ന് മുന്നറിയിപ്പ്\n27 Apr, 2018 at 08:36 PM\nഇന്ത്യയുടെ തെക്കുപടിഞ്ഞാറു ഭാഗത്തുള്ള വിനോദ സഞ്ചാര കേന്ദ്രങ്ങളിലെ പുതുവത്സര ആഘോഷങ്ങളില് നിന്നും കഴിവതും ഒഴിഞ്ഞുനില്‍ക്കണ\nപുതുവര്‍ഷമാഘോഷിക്കാന് ഇന്ത്യയിലേക്ക് വിനോദയാത്ര പ്ലാന് ചെയ്ത തങ്ങളുടെ പൌരന്മാര്‍ക്ക് മുന്നറിയിപ്പുമായി ഇസ്രായേല്. കൊച്ചി അടക്കമുള്ള ഇന്ത്യന് നഗരങ്ങളില് ഭീകരാക്രമണത്തിന് സാധ്യതയുണ്ടെന്നാണ് ഇസ്രായേലിന്റെ മുന്നറിയിപ്പ്.\nഇന്ത്യയുടെ തെക്കുപടിഞ്ഞാറന് ഭാഗങ്ങളില് പുതുവര്‍ഷ ആഘോഷ വേളയില് ഭീകരാക്രമണത്തിന് സാധ്യതയുള്ളതിനാല് ജാഗ്രത പുലര്‍ത്തണമെന്നാണ് തങ്ങളുടെ പൌരന്മാര്‍ക്കുള്ള ഇസ്രായേലിന്റെ നിര്‍ദേശം. ഇസ്രായേല് പ്രധാനമന്ത്രിയുടെ ഓഫീസിലെ തീവ്രവവാദ വിരുദ്ധ ഡയറക്ട്രേറ്റിന്റെ പ്രസ്താവനയിലാണ് ഇതു സംബന്ധിച്ചുള്ള മുന്നറിയിപ്പുള്ളത്. ആക്രമണം പ്രധാനമായും വിദേശികളെ ലക്ഷ്യം വെച്ചിട്ടായിരിക്കും എന്നും മുന്നറിയിപ്പിലുണ്ട്. പുതുവര്‍ഷാഘോഷം നടക്കുന്ന ക്ലബ്ബുകളിലും ബീച്ചുകളിലും ചെലവഴിക്കുന്ന ടൂറിസ്റ്റുകള് ജാഗരൂകരായിരിക്കണമെന്നും അറിയിപ്പിലുണ്ട്. കൊച്ചി കൂടാതെ പ്രധാന ടൂറിസ്റ്റ് കേന്ദ്രങ്ങളായ ഗോവ, പൂനെ, മുംബൈ, ഇസ്രായേല് മുന്നറിയിപ്പ് നല്‍കിയ പ്രദേശങ്ങളില്‍പ്പെടുന്നു. ഇന്ത്യയുടെ തെക്കുപടിഞ്ഞാറു ഭാഗത്തുള്ള വിനോദ സഞ്ചാര കേന്ദ്രങ്ങളിലെ പുതുവത്സര ആഘോഷങ്ങളില് നിന്നും കഴിവതും ഒഴിഞ്ഞുനില്‍ക്കണമെന്നാണ് നിര്‍ദേശം.\nഇന്ത്യയിലെ സുരക്ഷാ ഏജന്‍സികളും പ്രാദേശിക മാധ്യമങ്ങളും നല്‍കുന്ന മുന്നറിയിപ്പുകള് ഗൗരവത്തോടെ എടുക്കണമെന്നും തങ്ങളുടെ പൌരന്മാരോട് ഇസ്രായേല് സര്‍ക്കാര് നിര്‍ദേശിച്ചിട്ടുണ്ട്. ഇത്തരമൊരു മുന്നറിയിപ്പ് രാജ്യം സന്ദര്‍ശിക്കുന്ന ഇസ്രായേലികള്‍ക്കു നല്‍കിയ കാര്യം ഡല്‍ഹിയിലെ ഇസ്രായേലി എംബസി വക്താവും സ്ഥിരീകരിച്ചു.\nനിലവില് ഇന്ത്യയില് സന്ദര്‍ശനം നടത്തുന്ന ബന്ധുക്കള്‍ക്കും പരിചയക്കാര്‍ക്കും ബന്ധപ്പെട്ട് മുന്നറിയിപ്പ് നല്‍കണമെന്നും ഇസ്രായേലിലെ ജനങ്ങളോട് നിര്‍ദേശിച്ചിട്ടുണ്ട്. ഷോപ്പിങ്ങ് കേന്ദ്രങ്ങള്, മാര്‍ക്കറ്റുകള്, ഉത്സവ സ്ഥലങ്ങള്, ജനങ്ങള് ധാരാളമായി എത്തുന്ന വിനോദസഞ്ചാര കേന്ദ്രങ്ങള് എന്നിവിടങ്ങളിലേക്ക് പോകരുതെന്നും മുന്നറിയിപ്പുണ്ട്.\nഇന്നലെയാണ് ഇത് സംബന്ധിച്ച മന്നറിയിപ്പ് ഇസ്രായേല് സര്‍ക്കാര് പുറത്തിറക്കിയത്. ആരില് നിന്നാണ് ഇന്ത്യയില് ഭീകരാക്രമണ സാധ്യതയെന്ന വിവരം ലഭിച്ചതെന്ന കാര്യമൊന്നും വ്യക്തമാക്കാന് ഇസ്രായേല് സര്‍ക്കാര് തയ്യാറായിട്ടില്ല. പുതുവത്സര ആഘോഷത്തോട് അനുബന്ധിച്ച് ലോകമെങ്ങും സുരക്ഷ ശക്തമാക്കിയിട്ടുണ്ട്.\nപ്രതിവര്‍ഷം 20,000ത്തോളം ഇസ്രായേല് പൗരന്‍മാര് ഇന്ത്യ സന്ദര്‍ശിക്കുന്നുവെന്നാണ് കണക്ക്. ഇസ്രായേലുകാര് സന്ദര്‍ശിക്കാന് ഏറെ ഇഷ്ടപ്പെടുന്ന വിനോദസഞ്ചാര കേന്ദ്രമാണ് ഇന്ത്യ.\nഇസ്രായേല് പൌരന്മാര്‍ക്ക് നേരെയും ജൂത കേന്ദ്രങ്ങള്‍ക്കെതിരെയും നേരത്തെയും ഇന്ത്യയില് അക്രമമുണ്ടായിട്ടുണ്ട്. 2008 മുംബൈ ഭീകരാക്രമണത്തില് ഇതാവര്‍ത്തിച്ചു. 2012 ല് ഇസ്രായേല് പ്രതിരോധ മന്ത്രാലയത്തിലെ ഒരു ഉദ്യോഗസ്ഥന്റെ ഭാര്യയ്ക്ക് ഡല്‍ബി എംബസിക്ക് സമീപമുള്ള സ്ഫോടനത്തില് പരിക്കേറ്റിരുന്നു.


പിജി ഡോക്ടർമാരുടെ സെക്രട്ടേറിയറ്റ് മാർച്ച് ഇന്ന്; മെഡിക്കൽ കോളജുകൾ ഇന്ന് സ്തംഭിക്കും - MALAYORAM FLASH\nHome / Latest News / പിജി ഡോക്ടർമാരുടെ സെക്രട്ടേറിയറ്റ് മാർച്ച് ഇന്ന്; മെഡിക്കൽ കോളജുകൾ ഇന്ന് സ്തംഭിക്കും\nപിജി ഡോക്ടർമാരുടെ സെക്രട്ടേറിയറ്റ് മാർച്ച് ഇന്ന്; മെഡിക്കൽ കോളജുകൾ ഇന്ന് സ്തംഭിക്കും\nNews Room 6:37 PM Kerala, Latest News\nപി ജി ഡോക്ടർമാരുടെ സമരത്തിന് പിന്തുണ പ്രഖ്യാപിച്ച് ഹൌസ് സർജൻമാരും ഇന്ന് പണിമുടക്കും. മെഡിക്കൽ കോളജ് അധ്യാപക സംഘടനകളും സമരത്തിന് പിന്തുണ പ്രഖ്യാപിച്ചു.സമരം നടത്തുന്ന പി ജി ഡോക്ടർമാർ ഇന്ന് സെക്രട്ടറിയേറ്റിന് മുന്നിലേക്ക് മാർച്ച് നടത്തും.\nഅത്യാഹിത വിഭാഗങ്ങൾ ബഹിഷ്‌കരിച്ചാണ് പി ജി ഡോക്ടർമാരുടെ സമരം. ഒ പി, ഐപി , മുൻകൂട്ടി നിശ്ചയിച്ച ശസ്ത്രക്രിയകൾ എന്നിവയും ബഹിഷ്‌കരിക്കും. അതേസമയം കൊവിഡ് ഡ്യൂട്ടി നിർവഹിക്കും. സമരം കൂടുതൽ ശക്തമാകുന്നതോടെ സംസ്ഥാനത്തെ മെഡിക്കൽ കോളജുകളുടെ പ്രവർത്തനത്തെയും ഇത് ബാധിച്ചേക്കും.\nകഴിഞ്ഞ ഒരാഴ്ചയിലേറെയായി കേരളത്തിലെ സർക്കാർ മെഡിക്കൽ കോളജുകളിലെ പി.ജി വിദ്യാർത്ഥികൾ സമരത്തിലാണ്. സർക്കാർ മെഡിക്കൽ കോളേജുകളിലെ ഡോക്ടർമാരുടെ കുറവ് പരിഹരിക്കണമെന്നാവശ്യപ്പെട്ടാണ് ഡോക്ടർമാർ സമരം നടത്തുന്നത്.\nപി.ജി. വിദ്യാർത്ഥികളുടെ സമരം ഒത്തുതീർപ്പാക്കണമെന്ന് ഇന്ത്യൻ മെഡിക്കൽ അസോസിയേഷനും അറിയിച്ചു. നീറ്റ് പി.ജി അലോട്‌മെന്റ് പ്രതിസന്ധി സംസ്ഥാന സർക്കാർ കേന്ദ്രസർക്കാരിനെ അറിയിക്കണം. സർക്കാർ മെഡിക്കൽ കോളേജുകളിലെ ഡോക്ടർമാരുടെ കുറവ് പരിഹരിക്കാൻ നോൺ അക്കാദമിക് ജൂനിയർ റെസിഡന്റ് ഡോക്ടർമാരെ നിയമിക്കാൻ വേണ്ട നടപടികൾ സ്വീകരിക്കണമെന്നും ഐഎംഎ ആവശ്യപ്പെട്ടു.\nപിജി ഡോക്ടർമാരുടെ സെക്രട്ടേറിയറ്റ് മാർച്ച് ഇന്ന്; മെഡിക്കൽ കോളജുകൾ ഇന്ന് സ്തംഭിക്കും Reviewed by News Room on 6:37 PM Rating: 5


Mathavinte Vanakkamasam – May 15 – Nelson MCBS\nMathavinte Vanakkamasam – May 15\nBy Nelson on May 14, 2020 • ( 17 Comments )\nമാതാവിന്റെ വണക്കമാസം – മെയ് 15\n“മറിയം പറഞ്ഞു, ഇതാ കർത്താവിന്റെ ദാസി!നിന്റെ വാക്ക് എന്നിൽ നിറവേറട്ടെ! അപ്പോൾ ദൂതൻ അവളുടെ മുൻപിൽ നിന്ന് മറഞ്ഞു”\nപ.കന്യക എലിസബത്തിന്‍റെ ഭവനത്തില് നിന്നും തിരിച്ച് നസ്രസ്സില് എത്തിയപ്പോള് യൗസേപ്പിതാവിനേ ചില ആശങ്കകള് അലട്ടി. എന്നാല് ദൈവദൂതന് സ്വപനത്തില് പ്രത്യക്ഷപ്പെട്ടു കൊണ്ട് വി.യൗസേപ്പിനെ ഇപ്രകാരം അറിയിച്ചു. യൗസേപ്പേ, നീ ഭയപ്പെടേണ്ട നിന്‍റെ ഭാര്യയില് ഉത്ഭവിച്ചിരിക്കുന്ന ശിശു പരിശുദ്ധാത്മാവിനാലത്രേ. നീ അവന് ഈശോ എന്നു പേരിടണം. അവന് തന്‍റെ ജനത്തെ അവരുടെ പാപങ്ങളില് നിന്നും മോചിക്കും. (വി.മത്താ. 1:18-25) ദൂതന്റെ ഈ വാക്കുകൾ മൂലം വി.യൗസേപ്പിന്‍റെ സംശയങ്ങള് ദുരീകൃതമായി. തിരുക്കുടുംബത്തില് വലിയ സമാധാനവും സന്തുഷ്ടിയും പരസ്പര സ്നേഹവും വിശ്വാസവും കളിയാടി.\nതദവസരത്തില് റോമാചക്രവര്‍ത്തി അഗസ്റ്റസ് സീസര് അദ്ദേഹത്തിന്‍റെ പ്രജകളുടെ സെന്‍സ് എടുക്കുവാന് കല്‍പന പ്രഖ്യാപിച്ചു. യൗസേപ്പു ദാവീദ് ഗോത്രജനായിരുന്നതിനാല് നസ്രസില് നിന്നും ദാവീദിന്‍റെ പട്ടണമായ ബെത്ലെഹത്തെയ്ക്കു പരിശുദ്ധ മറിയത്തെയും കൂട്ടി പുറപ്പെട്ടു. ലൗകികാധികാരികളുടെ കല്‍പനയില് ദൈവഹിതം ദര്‍ശിച്ചു കൊണ്ട് മേരിയും വി.യൗസേപ്പും ബെത്ലെഹത്തിലേക്കു പോയി. പ.കന്യക പൂര്‍ണ ഗര്‍ഭിണിയായിരുന്നതിനാല് വേണമെങ്കില് ബെത്ലെഹത്തിലേക്കു പോകുന്നതില് നിന്നും ഒഴിവു ലഭിക്കുമായിരുന്നു. എന്നാല് പ.കന്യകയും ദൈവഹിതത്തോടുള്ള പരിപൂര്‍ണ്ണ‍മായ വിശ്വസ്തത പ്രകടിപ്പിക്കുകയാണ്. സുദീര്‍ഘവും ക്ലേശകരവുമായിരുന്നു യാത്ര. നൂറ്റാണ്ടുകള്‍ക്കു മുമ്പ് മിക്കയാസ് പ്രവാചകന് വഴി ദൈവം ഇപ്രകാരം അരുളിച്ചെയ്തിരുന്നു. “ബെത്ലെഹമേ, നീ യൂദായുടെ രാജാക്കളില് ഒട്ടും ചെറുതല്ല. എന്തെന്നാല് നിന്നില് നിന്ന് പിറക്കുന്നവന് എന്‍റെ ജനമായ ഇസ്രായേലിനെ മേയിക്കും.” ഇപ്രകാരമുള്ള പ്രവചനം സാര്‍ത്ഥകമാകുവാനാണ് റോമന് സാമ്രാജ്യം വഴി ദൈവം ലോകത്തെ മുഴുവന് ഇളക്കി മറിച്ചത്.\nദൈവം അവിടുത്തെ ദിവ്യകുമാരന്‍റെ ആഗമനത്തിനു ലോകത്തെ അനേക സഹസ്രാബ്ദങ്ങള് ഒരുക്കിയിട്ടും അവിടുന്ന് ലോകത്തില് അവതീര്‍ണ്ണനായപ്പോള് അവിടുത്തെ വന്നു പിറക്കുവാന് സ്ഥലമില്ല എന്നുള്ള വസ്തുതയാണ് നാം കാണുന്നത്. ഇത് ദിവ്യജനനിക്ക് എത്ര വേദനാജനകമായിരുന്നുവെന്ന് ചിന്തിച്ചു നോക്കൂ. ഇന്നത്തെ ലോകത്തിലും മതങ്ങളുടെ, സാമൂഹ്യസാമ്പത്തിക, സാംസ്ക്കാരിക വിദ്യാഭ്യാസ രാഷ്ട്രീയ മണ്ഡലങ്ങളില് നിന്നും ക്രിസ്തുവിനെ ബഹിഷ്ക്കരിച്ച് ക്രിസ്തുവില്ലാത്ത ഒരു വ്യവസ്ഥിതി കെട്ടിപ്പടുക്കുവാന് പരിശ്രമിക്കുകയാണ്. അതിനാല് പ.കന്യകയിലൂടെ ക്രിസ്തുവിനെ വീണ്ടും പ്രസ്തുത രംഗങ്ങളിലെല്ലാം പ്രതിഷ്ഠിക്കുവാന് നമുക്ക് പരിശ്രമിക്കാം. ക്രിസ്തുവിന്‍റെ ആദ്യത്തെ ആഗമനത്തിനു മേരി കളമൊരുക്കിയെന്ന യാഥാർഥ്യം വീണ്ടും മനസ്സിൽ കൊണ്ട് വരാം.\nഡോക്ടറെ കണ്ട മാത്രയില് അയാള് മതി മറന്ന് ഉന്‍മത്തനെപ്പോലെ വിളിച്ചു പറഞ്ഞു: ഡോക്ടര് എന്‍റെ കണ്ണിന് കാഴ്ച ലഭിച്ചിരിക്കുന്നു. “ലൂയിസേ അതു സാദ്ധ്യമല്ല. നിന്‍റെ കണ്ണ് യാതൊരു ചികിത്സ കൊണ്ടും സുഖപ്പെടാവുന്നതല്ല.” ഡോക്ടര് പ്രതിവചിച്ചു. പക്ഷെ തന്‍റെ കണ്ണുകള് ലൂര്‍ദ്ദിലെ വെള്ളം കൊണ്ട് കഴുകിയ വിവരം അയാള് ഡോക്ടറെ പറഞ്ഞു മനസ്സിലാക്കി. ഡോക്ടര് ഡോനാസ് വളരെ സൂക്ഷ്മതയോടെ കണ്ണു പരിശോധിച്ചു കണ്ണിനു ശരിയായ കാഴ്ച ലഭിച്ചിരിക്കുന്നതായി അദ്ദേഹം പ്രഖ്യാപിച്ചു. മനുഷ്യശക്തിക്ക് അസാധ്യമായ ഒരു കാര്യമാണ് ഇവിടെ നടന്നിരിക്കുന്നതെന്നും വിദഗ്ദ്ധനായ ആ ഡോക്ടര് എല്ലാവരുടെയും മുന്നിൽ പ്രസ്താവിച്ചു.\nപ.കന്യകയെ, അങ്ങേ വിരക്ത ഭര്‍ത്താവായ യൗസേപ്പിനോടു കൂടി ബെത്ലഹെത്തു ചെന്ന് വാസസ്ഥലമന്വേഷിച്ചിട്ടു ലഭിക്കാതിരുന്നതിനാല് വളരെയധികം ക്ലേശങ്ങള് സഹിച്ചുവല്ലോ. എങ്കിലും അവിടുന്ന് ദൈവതിരുമനസ്സിന് വിധേയമായി അവയെല്ലാം സന്തോഷപൂര്‍വ്വം സഹിച്ചു. ഞങ്ങളുടെ ജീവിതത്തിലുണ്ടാകുന്ന വിഷമതകളും അസൗകര്യങ്ങളും ക്ഷമാപൂര്‍വ്വം സഹിക്കുന്നതിന് അങ്ങയുടെ മാതൃക ഞങ്ങള്‍ക്ക് പ്രചോദനമരുളട്ടെ. ആധുനികലോകം അവിടുത്തെ തിരുക്കുമാരനെ ജീവിതത്തിന്‍റെ വിവിധ മണ്ഡലങ്ങളില് നിന്നു ബഹിഷ്ക്കരിച്ചിരിക്കുകയാണല്ലോ. പ്രസ്തുത രംഗങ്ങളിലെല്ലാം അങ്ങേ തിരുക്കുമാരന് പ്രവേശനം നല്‍കുവാന് അങ്ങ് ഞങ്ങളെ പ്രാപ്തരാക്കേണമേ. പ്രത്യേകമായി ഞങ്ങളുടെ ഹൃദയങ്ങളില് അവിടുത്തെ രാജാവായി ജനങ്ങള് അഭിഷേചിക്കട്ടെ. അങ്ങും അങ്ങേ ദിവ്യസുതനും ഞങ്ങളില് ഭരണം നടത്തണമേ.\nVanakkamasam of Mary – May 15\nVanakkamasam – May 15


കോര്‍പ്പറേറ്റുകളെ അടിമുടിമാറ്റാന് ക്ലൈമറ്റ് ലീഡര്‍ഷിപ്പ് ! – THE BUSINESS DAY\nകോര്‍പ്പറേറ്റുകളെ അടിമുടിമാറ്റാന് ക്ലൈമറ്റ് ലീഡര്‍ഷിപ്പ് !\nസംരംഭകത്വത്തെ പാഷനായിക്കാണുന്നവരെ പൂര്‍ണതയിലേക്കെത്തിക്കുക എന്ന ഉദ്ദേശവുമായി പേഴ്സണാലിറ്റി കോച്ചും ഇമേജ് കണ്‍സള്‍ട്ടന്റുമായ രേണുക ശേഖര് നേതൃത്വം നല്‍കുന്ന ക്ലൈമറ്റ് ലീഡര്‍ഷിപ്പ് പ്രോഗ്രാമിന്റെ കേരളത്തിലും, ആസ്ത്രേലിയ, ജര്‍മനി എന്നിവിടങ്ങളില് ശ്രദ്ധേയമായ പരിശീലനപരിപാടിയുടെ മൂന്നാം പതിപ്പാണ് കേരളത്തില് അവതരിപ്പിക്കപ്പെടുന്നത്.\nസംരംഭകത്വം എന്നത് ഓരോ സംരംഭകനും തന്നോട് തന്നെയും സമൂഹത്തോടും കാണിക്കുന്ന വലിയൊരു ഉത്തരവാദിത്വമാണ്. നല്ല രീതിയില് ബിസിനസ് ചെയ്യുന്നത് കൊണ്ടും വരുമാനം നേടുന്നത്‌കൊണ്ടും മാത്രം ഒരു വ്യക്തി മികച്ച സംരംഭകനാകുമോ ? ചോദ്യം പേഴ്സണാലിറ്റി കോച്ചും ഇമേജ് കണ്‍സള്‍ട്ടന്റുമായ രേണുക സി ശേഖറിനോട് ആണെങ്കില് ഒരിക്കലുമാകില്ല എന്നതായിരിക്കും ഉത്തരം. കാരണം, മികച്ച സംരംഭകന് ജനിക്കുന്നത് ആത്മവിശ്വാസമുള്ള ഒരു വ്യക്തിക്കുള്ളിലാണ്.\nപലവ്യക്തികളും സംരംഭകരംഗത്ത് തിളങ്ങാതെ പോകുന്നതിനുള്ള കാരണവും ഈ ആത്മവിശ്വാസക്കുറവാണ്. സംരംഭകരംഗത്ത് യഥാര്‍ത്ഥത്തില് വിജയിക്കണമെങ്കില് അനിവാര്യമായ ഘടകമാണിത്. നന്നായി ബിസിനസ് ചെയ്യാന് അറിയുമെങ്കിലും വലിയൊരു ജനക്കൂട്ടത്തെ അഭിസംബോധന ചെയ്യുന്നതിനുള്ള ധൈര്യമില്ലായ്മ, സ്വന്തം ശരീരഭാഷയില് തൃപ്തിയില്ലായ്മ, കമ്മ്യൂണിക്കേഷനില് വരുന്ന പൊരുത്തക്കേട്, സംരംഭകന്റെതായ രീതിയിലുള്ള വസ്ത്രധാരണ രീതി പിന്തുടരാന് കഴിയാത്തത് തുടങ്ങി നിരവധി കാര്യങ്ങള് ഒരു സംരംഭകനെ മുന്‍നിര സംരംഭകനായി വളരുന്നതില് നിന്നും പിന്നോട്ടേക്ക് വലിക്കുന്നു. ഈ അവസരത്തിലാണ് ക്ലൈമറ്റ് ലീഡര്‍ഷിപ്പ് പ്രോഗ്രാം എന്ന ആശയത്തിന്റെ പ്രസക്തി വര്‍ധിക്കുന്നത്.\nഎന്താണ് ക്ലൈമറ്റ് ലീഡര്‍ഷിപ്പ് പ്രോഗ്രാം ?\nസംരംഭകരംഗത്ത് ഒരു പേഴ്സണല് ബ്രാന്‍ഡ് എന്ന രീതിയില് എങ്ങനെ സ്വയം പാകപ്പെടാം എന്നതാണ് ക്ലൈമറ്റ് ലീഡര്‍ഷിപ് പ്രോഗ്രാം എന്നത്‌കൊണ്ട് പ്രധാനമായും ഉദ്ദേശിക്കുന്നത്. വസ്ത്രധാരണരീതി, ഇംഗ്ലീഷ് ഭാഷ പ്രയോഗം, പേഴ്സണല് ഗ്രൂമിംഗ്, സദസിനെ നേരിടുന്നതിനുള്ള ഭീതി എങ്ങനെ അകറ്റാം, ആത്മവിശ്വാസത്തോടെ എങ്ങനെ സംസാരിക്കാം, ബിസിനസ് മീറ്റിങ്ങുകള്, ക്ലയന്റ് മീറ്റുകള് എന്നിവയില് എങ്ങനെ പെരുമാറണം തുടങ്ങിയ കാര്യങ്ങള് വ്യക്തികളുടെ സ്വഭാവത്തിനനുസൃതമായി ക്രമീകരിച്ചു നല്‍കുകയാണ് ക്ലൈമറ്റ് ലീഡര്‍ഷിപ്പ് പ്രോഗ്രാം കൊണ്ട് ഉദ്ദേശിക്കുന്നത്.\nകോര്‍പ്പറേറ്റ് ഇമേജ് കണ്‍സള്‍ട്ടിംഗ് രംഗത്ത് നീണ്ട 10 വര്‍ഷത്തെ പരിചയസമ്പത്തുള്ള രേണുക സി ശേഖര് ഇമേജ് കണ്‍സല്‍ട്ടന്റ് എന്ന രീതിയില് നേടിയ പ്രവര്‍ത്തി പരിചയത്തിന്റെയും ട്രൈനിംഗ് മികവിന്റെയും പശ്ചാത്തലത്തിലാണ് ക്ലൈമറ്റ് ലീഡര്‍ഷിപ്പ് പ്രോഗ്രാം വിഭാവനം ചെയ്തിരിക്കുന്നത്. പ്രകൃതിയോട് ഇണങ്ങി ജീവിക്കുക എന്ന അടിസ്ഥാന തത്വത്തില് അധിഷ്ഠിതമായാണ് ക്ലൈമറ്റ് ലീഡര്‍ഷിപ്പ് പ്രോഗ്രാം നടപ്പിലാക്കുന്നത്. അതിനാല് തന്നെ പ്രോഗ്രാമിന്റെ ഭാഗമായി പരിശീലനം ലഭിക്കുന്ന സംരംഭകര് തങ്ങളുടെ സംരംഭങ്ങളില് നിന്നും പരമാവധി പ്ലാസ്റ്റിക്ക് ഒഴിവാക്കാനും ഓര്‍ഗാനിക് ഉല്‍പ്പന്നങ്ങള്‍ക്ക് പ്രാധാന്യം നല്‍കാനും ആരംഭിക്കും. ഇത്തരത്തില് വ്യക്തിഗതമായ വളര്‍ച്ചയ്ക്കും സമൂഹത്തിന്റെ ഉന്നമനത്തിനും പ്രാധാന്യം നല്‍കിക്കൊണ്ടാണ് ക്ലൈമറ്റ് ലീഡര്‍ഷിപ്പ് പ്രോഗ്രാമിന്റെ പരിശീലനം തയ്യാറാക്കിയിരിക്കുന്നത്.\n”കൃത്യമായ സിലബസിന്റെ പിന്‍ബലത്തിലാണ് ഓരോ വ്യക്തിക്കും അനിവാര്യമായ രീതിയിലുള്ള പരിശീലനം നല്‍കുന്നത്. കാഴ്ചയിലും പെരുമാറ്റത്തിലും ഒരു വ്യക്തി പാലിക്കേണ്ട മര്യാദകള്, മറ്റു വ്യക്തികളില് നിന്നും എങ്ങനെ വ്യത്യസ്തസ്തമായിരിക്കാം, സാഹചര്യങ്ങള്‍ക്കനുസൃതമായി സംസാരിക്കേണ്ടത് എങ്ങനെയാണ്, ഉപഭോക്താക്കളോടും ജീവനക്കാരോടുമുള്ള പെരുമാറ്റം എങ്ങനെയാവണം തുടങ്ങി വിവിധങ്ങളായാ കാര്യങ്ങള് പരിശീലന പരിപാടിയില് ഉള്‍പ്പെടുത്തിയിരിക്കുന്നു. ഓരോ വ്യക്തികളുടെയും ആവശ്യാനുസരണം നിശ്ചിത ദിവസങ്ങള് മുതല് മാസങ്ങള് വരെ നീണ്ടു നില്‍ക്കുന്ന രീതിയിലാണ് പരിശീലനം വിഭാവനം ചെയ്തിരിക്കുന്നത്” രേണുക സി ശേഖര് പറയുന്നു.\nഗ്രൂമിംഗ് ആന്‍ഡ് വാര്‍ഡ്രോബ്\nക്ലൈമറ്റ് ലീഡര്‍ഷിപ്പ് പ്രോഗ്രാമിന്റെ പ്രധാന ഭാഗമാണ് ഗ്രൂമിംഗ് ആന്‍ഡ് വാര്‍ഡ്രോബ്. ഒരു സംരംഭകന് അവന് അര്‍ഹിക്കുന്ന രീതിയിലുള്ള പുന്തുണയും സ്വീകാര്യതയും സമൂഹത്തില് നിന്നും ലഭിക്കണമെങ്കില് ആകര്‍ഷകമായ രീതിയില് സ്വയം പ്രത്യക്ഷപ്പെടാന് അവന് കഴിയണം. മുന്‍നിര ബ്രാന്‍ഡ് വസ്ത്രങ്ങള് ധരിക്കുക, വസ്ത്രധാരണത്തിനായി പതിനായിരങ്ങള് ചെലവഴിക്കുക എന്നതൊന്നുമല്ല ഇതിനുള്ള പ്രതിവിധി. പകരം സ്വന്തം ശരീരഭാഷയ്ക്ക് അനുസൃതമായ രീതിയിലുള്ളതും സംരംഭത്തിന്റെ സ്വഭാവത്തിന് ചേരുന്നതും അതെ സമയം കംഫര്‍ട്ടബിള് ആയതുമായ വസ്ത്രം ധരിക്കുക എന്നത് പ്രധാനമാണ്. ഉയരം , നിറം, വണ്ണം എന്നിവയെ ആസ്പദമാക്കി ഓരോ വ്യക്തികള്‍ക്കും ചേരുന്ന വസ്ത്രം, വസ്ത്രത്തിന്റെ പാറ്റേണ്, നിറം എന്നിവ വ്യത്യസ്തമായിരിക്കും. ഇത് മനസിലാക്കിയെടുക്കുക എന്നത് പ്രധാനമാണ്.\nഇമേജ് കണ്‍സള്‍ട്ടിംഗ് രംഗത്തെ പരിചയസമ്പത്ത്‌കൊണ്ട് മാത്രം മനസിലാക്കാന് കഴിയുന്ന ഇക്കാര്യം വ്യക്തികള്‍ക്ക് അനുസൃതമായി മനസ്സിലാക്കിക്കൊടുക്കുക എന്നതാണ് ഗ്രൂമിംഗ് ആന്‍ഡ് വാര്‍ഡ്രോബ് എന്ന സെക്ഷനിലൂടെ ചെയ്യുന്നത്. ഉദാഹരണമായി പറഞ്ഞാല് ഉയരം കുറഞ്ഞ ഒരു വ്യക്തിക്ക് നീളന് വരകളുള്ള ഒരു വസ്ത്രം ധരിച്ചാല് ഉയരമുള്ളതായി തോന്നും. അതെ സമയം വട്ടം വരകളുള്ളതും വലിയ ഡിസൈനുകള് ചെക്കുകള് എന്നിവയോടും കൂടിയ വസ്ത്രം ധരിക്കുന്നത് വണ്ണം കൂടുതല് തോന്നാന് കാരണമാകും. ഇത്തരത്തില് ശരീരഭാഷ പഠിച്ച ശേഷം എക്കാലത്തും ഉപകരിക്കുന്ന സ്‌റ്റൈല് കറക്ഷനുകള് ക്ലൈമറ്റ് ലീഡര്‍ഷിപ്പ് പ്രോഗ്രാമിലൂടെ വരുത്തുന്നു.\nഇതിനുശേഷം പുതിയ വസ്ത്രങ്ങള് വാങ്ങി പണം ചെലവഴിക്കുക എന്നതല്ല ചെയ്യുന്നത്. പകരം ഇമേജ് കണ്‍സല്‍ട്ടന്റ് എന്ന നിലയില് വാര്‍ഡ്രോബ് പരിശോധിച്ച് നിലവില് കൈവശമുള്ള വസ്ത്രങ്ങളെ എങ്ങനെ പുതിയ ഔട്ട് ലുക്ക് നേടുന്ന രീതിയില് ഉപയോഗിക്കാം എന്നാണ് രേണുക പറഞ്ഞു കൊടുക്കുന്നത്. ഇത് എക്കാലത്തും ഉപയോഗപ്രദമാകുന്ന സ്‌റ്റൈല് സ്റ്റേറ്റ്‌മെന്റുകളാണ്. പേഴ്സണലൈസ്ഡ് സ്‌റ്റൈലിസ്റ്റ് എന്ന നിലയില് നിന്നുകൊണ്ടാണ് ഇത്തരം പരിശീലനങ്ങള് നല്‍കുന്നത്. ഇതോടൊപ്പം ബിസിനസ് മീറ്റുകളില് പങ്കെടുക്കുമ്പോള് വേണ്ട ഡ്രസ്സ് കോഡ്, അല്ലാത്തപ്പോള് പിന്തുടരേണ്ട ഡ്രസ്സ് കോഡ് എന്നിവയെപ്പറ്റിയും പറയുന്നു.\nപല സംരംഭകരേയും വലയ്ക്കുന്ന പ്രധാന പ്രശ്‌നങ്ങളില് ഒന്നാണ് ഫലപ്രദമായ കമ്മ്യൂണിക്കേഷന്റെ അഭാവം. മറ്റ് വ്യക്തികളുടെ മുന്നില് ആത്മവിശ്വാസത്തോടെ സംസാരിക്കാന് കഴിയാത്തതും അടക്കും ചിട്ടയുമില്ലാതെ സംസാരിക്കുന്നതും ഒരു പോലെ പ്രശ്‌നമാണ്. അതിനാല് എന്താണ് സംസാരത്തിലെ പ്രശ്‌നം എന്ന് മനസിലാക്കി പബ്ലിക് സ്പീകിംഗില് മതിയായ പരിശീലനം നല്‍കുന്നു. അതോടൊപ്പം ഇംഗ്ലീഷ് ഭാഷ മതിയായ രീതിയില് ഉപയോഗിക്കാന് ആത്മവിശ്വാസമില്ലാത്ത സംരംഭകര്‍ക്ക് അതിനായി പേഴ്സണലൈസ്ഡ് ട്രൈനിംഗും നല്‍കുന്നു.\nസംരംഭത്തിന്റെ സ്വഭാവം മനസിലാക്കി , എങ്ങനെ ഒരു പേഴ്സണല് ബ്രാന്‍ഡ് എന്ന നിലയില് വളരാം എന്നതിനുള്ള പരിശീലനവും ബ്രാന്‍ഡിംഗ് ടെക്‌നിക്കുകളും ക്ലൈമറ്റ് ലീഡര്‍ഷിപ്പ് പ്രോഗ്രാമിന്റെ ഭാഗമായി നല്‍കുന്നു. പ്രൊഫഷണല് ഇമേജ് ഏതെല്ലാം വിധത്തില് ഉണ്ടാക്കിയെടുക്കാം എന്നതും സിലബസില് ഉള്‍പ്പെടുന്ന വിഷയമാണ്. നേരിട്ടുള്ള സെഷനുകള്‍ക്ക് പുറമെ ഓണ്‍ലൈനായും കണ്‍സള്‍ട്ടിംഗ് നടത്തിവരുന്നു. കോര്‍പ്പറേറ്റുകള്‍ക്കും സംരംഭകര്‍ക്കും പുറമെ സ്ഥാപനത്തിലെ തൊഴിലാളികള്‍ക്കായും ക്ലൈമറ്റ് ലീഡര്‍ഷിപ്പ് പ്രോഗ്രാമുകള് വിഭാവനം ചെയ്യപ്പെട്ടിട്ടുണ്ട്. കൊച്ചി ആസ്ഥാനമായി പ്രവര്‍ത്തിക്കുന്ന ക്ലൈമറ്റ് ഓഫീസിലാണ് ട്രൈനിംഗ് നടത്തിവരുന്നത്.\nകൂടുതല് വിവരങ്ങള്‍ക്ക്: 9036388103\nRelated Items:climate, climate leadership, renuka shekhar


ജില്ലയില് ഇന്ന് 149 പേര്‍ക്ക് കോവിഡ് സ്ഥിരീകരിച്ചു.\nHomeജില്ലയില് ഇന്ന് 149 പേര്‍ക്ക് കോവിഡ് സ്ഥിരീകരിച്ചു.\nകോഴിക്കോട് ജില്ലയിൽ ഇന്ന് 149 പേര്‍ക്ക് കോവിഡ് സ്ഥിരീകരിച്ചു.\nവിദേശത്ത് നിന്ന് എത്തിയ ആറുപേര്‍ക്കും\nഇതര സംസ്ഥാനങ്ങളില്‍നിന്ന് എത്തിയ 24 പേര്‍ക്കും പോസിറ്റീവായി.\nസമ്പര്‍ക്കം വഴി 113 കേസുകള് റിപ്പോര്‍ട്ട് ചെയ്തു.\nആറുപേര്‍ക്ക് രോഗം ബാധിച്ചതിന്റെ ഉറവിടം വ്യക്തമല്ല.\nഇതോടെ രോഗം സ്ഥിരീകരിച്ച് ചികിത്സയിലുളള കോഴിക്കോട് സ്വദേശികളുടെ എണ്ണം 1000 ആയി. കോഴിക്കോട് കോര്‍പ്പറേഷന് പരിധിയില് 21 അതിഥി തൊഴിലാളികള്‍ക്ക് കോവിഡ് സ്ഥിരീകരിച്ചിട്ടുണ്ട്.\n4) ആയഞ്ചേരി സ്വദേശി - 55\n5) ഫറോക്ക് സ്വദേശി - 39\n6) മൂക്കം സ്വദേശിനി - 44\nഇതര സംസ്ഥാനങ്ങളില്‍നിന്ന് എത്തിയവര് - 24\nസമ്പര്‍ക്കം വഴി - 113\nരോഗം സ്ഥിരീകരിച്ച് ചികിത്സയിലുളള കോഴിക്കോട് സ്വദേശികള് - 1000\nലക്ഷദ്വീപ് ഗസ്റ്റ് ഹൗസ് എഫ്.എല്.ടി. സി - 114\nകോഴിക്കോട് എന്.ഐ.ടി എഫ്.എല്.ടി. സി - 144\nമണിയൂര് നവോദയ എഫ്.എല്.ടി. സി - 94\nസ്വകാര്യ ആശുപത്രികള് - 13\nമറ്റു ജില്ലകളില് ചികിത്സയിലുളള കോഴിക്കോട് സ്വദേശികള് - 7\nകണ്ണുര് - 2\nപാലക്കാട് - 1\nകോഴിക്കോട് ജില്ലയില് ചികിത്സയിലുളള മറ്റു ജില്ലക്കാര് - 92\nകോഴിക്കോട് എഫ്.എല്.ടി.സി, മെഡിക്കല് കോളേജ്, എന്.ഐ.ടി. എഫ്.എല്.ടി.സികളില് ചികിത്സയിലായിരുന്ന 36 പേര് രോഗമുക്തി നേടിയിട്ടുണ്ട്.\nകോഴിക്കോട് കോര്‍പ്പറേഷന് - 15, കൊയിലാണ്ടി - 3, നാദാപുരം - 2, ഏറാമല - 2,പുതുപ്പാടി - 1, കുന്ദമംഗലം - 1, ഒഞ്ചിയം - 1, ഒളവണ്ണ - 1, രാമനാട്ടുകര - 1, കോട്ടുര് - 1, ചെക്യാട് - 2, വേളം - 1, ഉണ്ണികുളം - 1, പുറമേരി - 1, അത്തോളി - 1.\nജില്ലയിൽ ഇന്ന് 3336 സ്രവ സാംപിള് പരിശോധനയ്ക്ക് അയച്ചിട്ടുണ്ട്. ആകെ സ്രവ സാംപിളുകള് 81228 പരിശോധനയ്ക്ക് അയച്ചതില് 77969 എണ്ണത്തിന്റെ ഫലം ലഭിച്ചു. ഇതില് 76019 എണ്ണം നെഗറ്റീവ് ആണ്. സാമ്പിളുകളില് 3259 പേരുടെ ഫലം കൂടി ലഭിക്കാന് ബാക്കിയുണ്ട്.\nപുതുതായി വന്ന 484 പേര് ഉള്‍പ്പെടെ ജില്ലയില് 13,463 പേരാണ് നിരീക്ഷണത്തിലുള്ളത്. ഇതുവരെ 80215 പേര് നിരീക്ഷണം പൂര്‍ത്തിയാക്കി.\nപുതുതായി വന്ന 205 പേര് ഉള്‍പ്പെടെ 865 പേരാണ് ആശുപത്രികളില് നിരീക്ഷണത്തിലുള്ളത്. ഇതില് 256 പേര് മെഡിക്കല് കോളേജിലും, 98 പേര് കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററായ കോഴിക്കോട്ടെ ലക്ഷദ്വീപ് ഗസ്റ്റ് ഹൗസിലും, 104 പേര് എന്.ഐ.ടി കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററിലും, 109 പേര് ഫറോക്ക് കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററിലും, 120 പേര് എന്.ഐ.ടി മെഗാ കോവിഡ് ഫസ്റ്റ് ലൈന് ട്രീറ്റ്മെന്റ് സെന്ററിലും, 86 പേര് മണിയൂര് നവോദയ എഫ് എല് ടി സിയിലും, 92 പേര് എഡബ്ലിയുഎച്ച് എഫ് എല് ടി സിയിലും ആണ് നിരീക്ഷണത്തിലുള്ളത്. 81 പേര് ഡിസ്ചാര്‍ജ്ജ് ആയി.\nപുതുതായി വന്ന 293 പേര് ഉള്‍പ്പെടെ ആകെ 3235 പ്രവാസികളാണ് നിരീക്ഷണത്തില് ഉള്ളത്. ഇതില് 593 പേര് ജില്ലാ ഭരണകൂടം സജ്ജമാക്കിയ കോവിഡ് കെയര് സെന്ററുകളിലും, 2602 പേര് വീടുകളിലും, 40 പേര് ആശുപത്രിയിലും നിരീക്ഷണത്തിലാണ്. വീടുകളില് നിരീക്ഷണത്തിലുള്ളവരില് 14 പേര് ഗര്‍ഭിണികളാണ്. ഇതുവരെ 27572 പ്രവാസികള് നിരീക്ഷണം പൂര്‍ത്തിയാക്കി.


രണ്ടാമതു കാപ്പിയുണ്ടാക്കും മുൻപേ | Life Glint | The Clarity Portal\nHome » ശ്രദ്ധ » ഞുണുഞുണുങ്ങ് » രണ്ടാമതു കാപ്പിയുണ്ടാക്കും മുൻപേ\nSun, 22-12-2013 02:38:00 PM ;\nഅച്ഛനും യുവതിയായ മകളും. അമ്മ വീട്ടിലില്ലാത്ത സമയം. മകൾ അച്ഛന് കാപ്പിയുണ്ടാക്കി. കാപ്പി കുടിക്കാൻ നേരം അൽപ്പം പാൽ കൂടിപ്പോയോ എന്ന് അച്ഛന് സംശയം. അച്ഛൻ ആ സംശയം പ്രകടിപ്പിച്ചുകൊണ്ട് മകൾക്കു കുടിക്കാനുള്ള കാപ്പിയെവിടെ എന്നന്വേഷിച്ചു. അപ്പോൾ തനിക്കപ്പോൾ വേണ്ടെന്നും കുറച്ചു കാപ്പി ഉണ്ടെന്നും പറഞ്ഞുകൊണ്ട് ഒരു മഗ് ചൂണ്ടിക്കാണിച്ചു. അതിൽ കുറച്ചു കാപ്പി. അതിലേക്ക് കുറച്ചു കാപ്പികൂടി അച്ഛൻ ഒഴിക്കാൻ നോക്കി. അപ്പോൾ മകൾ സോറി മുഖഭാവത്തോടെ പറഞ്ഞു - അയ്യോ അച്ഛാ, പാല് കൂടിപ്പോയേ വേറെ ഉടനുണ്ടാക്കിത്തരാം. ആ കിണുങ്ങൽ മകൾ ഒറ്റ ശ്വാസത്തിൽ പലവുരു ആവർത്തിച്ചു. അച്ഛൻ മകളുടെ മഗ്ഗിലേക്ക് ചായ കുറച്ച് ഒഴിക്കണോ വേണ്ടയോ എന്ന് ശങ്കിച്ചു നിന്നു. അടുക്കളയിൽ അരങ്ങേറിയ ആ നിമിഷം തികച്ചും സ്വാഭാവികം. മകൾക്ക് അച്ഛനോടുള്ള സ്നേഹം കൊണ്ടുതന്നെയാണ് പാൽ കൂടിപ്പോയെങ്കിൽ കാപ്പി വേറെയിട്ടു കൊടുക്കാമെന്ന് പറഞ്ഞത്. അച്ഛൻ കാപ്പി കുടിച്ചുനോക്കി. നല്ല കാപ്പി. അതു പറഞ്ഞപ്പോൾ മകൾക്ക് ഒരു വിശ്വാസക്കുറവ്. അതിനാൽ മകൾ ഒന്നുകൂടി ആവർത്തിച്ചുറപ്പിച്ചു, ശരിക്കും നല്ല കാപ്പിയാണോയെന്ന്. അതേയെന്നു പറഞ്ഞിട്ട് ഇനി വേറെ കാപ്പിയിടേണ്ട ആവശ്യമുണ്ടോ എന്നായി അച്ഛൻ. ചെറുചിരിയോടെ, എന്നാൽ എന്തിനുവേണ്ടിയാണ് ചിരിക്കുന്നതെന്നറിയാതെ മകൾ പറഞ്ഞു, വേണ്ട.\nഅച്ഛൻ- എന്തുകൊണ്ടാ വേറെ കാപ്പിയിട്ടു തരാമെന്നു പറഞ്ഞത്.\nമകൾ- അച്ഛൻ പാല് കൂടിയെന്നു പറഞ്ഞപ്പോൾ ഞാൻ വിചാരിച്ചു, കാപ്പി ശരിയായിക്കാണില്ലെന്ന്\nഅ- അതെന്തിനാ വിചാരിച്ചത്. ഞാൻ തൊട്ടു മുൻപിൽ തന്നെ നിൽക്കുകയല്ലേ. അപ്പോൾ എന്നോട് ചോദിച്ചാൽ പോരേ, കാപ്പി മോശമായോ ഇല്ലയോ എന്ന്.\nമ- അല്ല, പാല് കൂടിയെന്ന് അച്ഛൻ പറഞ്ഞപ്പോൾ ...\nഅ- പാല് ലേശം കൂടിപ്പോയെന്ന് പറഞ്ഞത് ശരി. അതിന്റെ അർഥം കാപ്പി മോശമായെന്നാണോ?\nഅ- ഈ സോഫ്റ്റ് വെയർ മഹാ അപകടകാരിയാണ്. ഇതിനെ ഒഴിവാക്കി നല്ല ആന്റിവൈറസ് ഇടണം. അല്ലെങ്കിൽ ഈ വൈറസ് എപ്പോൾ എവിടെ കേറി അടിക്കുമെന്ന് പറയാൻ പറ്റില്ല. ഏത് പ്രോഗ്രാമിലാ ഈ വൈറസ് ആക്രമണം നടത്തി മൊത്തം സിസ്റ്റത്തിനെ തകരാറിലാക്കുന്നതെന്ന് അതു കഴിയുമ്പോഴേ അറിയാൻ പറ്റുകയുളളു.\nമ- സംഗതി മനസ്സിലായി. കരുതിക്കുരുതി ചെയ്യണം.\nമ- കരുതിയെ കുരുതി ചെയ്യണമെന്ന് മനസ്സിലായി.\nഅ- അടിക്കുറിപ്പ് ആവശ്യം.\nമ- കരുതി തീരുമാനമെടുക്കുന്ന, ടേക്കൺ ഫോർ ഗ്രാന്റഡ് വൈറസിനെ കുരുതിചെയ്യണം.\nഅ- അരേ വാഹ്! കാസ്പറോസ്‌കി എന്ന ആന്റിവൈറസിന്റെ പേര് പോലെ കൊള്ളാം. ഈ കരുതി വൈറസ് എങ്ങിനെയാ സിസ്റ്റത്തെ താറുമാറാക്കുന്നതെന്ന് അറിയുമോ.\nമ- ഏകദേശം അറിയാം. ഇപ്പോള് കൂടുതൽ മനസ്സിലായി. പാല് കൂടിയെന്ന് പറഞ്ഞപ്പോൾ തന്നെ ഞാൻ അടുത്ത കാപ്പിയിടാനുള്ള തീരുമാനമെടുത്തു. അതായത് കാപ്പി മോശമാണെന്ന് അച്ഛൻ നിശ്ചയിച്ചുവെന്ന് ഞാൻ സ്വന്തം നിലയ്ക്ക് തീരുമാനിച്ചു. അച്ഛന്റെ തീരുമാനം ഇന്നതാണെന്ന് അച്ഛൻ പറയാതെ തന്നെ ഞാൻ തീരുമാനിച്ച് അതനുസരിച്ച് നടപടിയെടുക്കാൻ തുടങ്ങി. പക്ഷേ അച്ഛൻ കാപ്പി രുചിച്ച് മനസ്സിലാക്കിയത് മറിച്ചായിരുന്നു. അപ്പോൾ എന്റെ തീരുമാനം തെറ്റുന്നു. തെറ്റായ തീരുമാനം ആവശ്യമില്ലാതെ എന്നെ കാപ്പിയുണ്ടാക്കാൻ പ്രേരിപ്പിച്ചു. ഇതുപോലെ തെറ്റായ തീരുമാനങ്ങളിലേക്ക് ഈ വൈറസ് നയിക്കും. അതു പ്രശ്‌നങ്ങൾ സൃഷ്ടിക്കും.\nമ- ഉഗ്രൻ. അതുതന്നെ സംഗതി. മിക്ക മനുഷ്യരും തമ്മിലുണ്ടാകുന്ന പ്രശ്‌നങ്ങൾ ഈ വൈറസ് സൃഷ്ടിക്കുന്നതാണ്. വിശേഷിച്ചും ഏറ്റവും അടുത്തവർ തമ്മിൽ. ചിലപ്പോൾ ഒരു കൂരയ്ക്ക് കീഴിൽ താമസിക്കുന്നവർ തന്നെ അകൽച്ചയിലാകാൻ ഇതു കാരണമാക്കും. ഒരാളുടെ തീരുമാനം എന്താണെന്ന് അറിയാൻ നാം അയാളോട് തന്നെ ചോദിക്കണം. ചോദിക്കാൻ പറ്റുന്ന സാഹചര്യമാണെങ്കിൽ. പക്ഷേ നമ്മൾ പലപ്പോഴും അങ്ങ് വിചാരിക്കുന്നു. അത് സ്വാഭാവികമായി സംഭവിക്കുന്നതാണ്. അവിടെയാണ് ഈ വൈറസിനെ ഒഴിവാക്കുമ്പോൾ ശ്രദ്ധിക്കേണ്ടത്. വളരെ സൂക്ഷ്മതയോടെ ചെയ്യേണ്ട കാര്യമാണത്. അല്ലെങ്കിൽ വൈറസ് മാറ്റാൻ ശ്രമിച്ച് ആകെ താറുമാറാകുന്ന അവസ്ഥയാകും. എന്തുകൊണ്ട്, എങ്ങനെയാണ് ഈ വൈറസ് പ്രവർത്തിക്കുന്നതറിയാമോ\nമ- അറിയാമെങ്കിലും അത്ര തെളിച്ചം പോരാ.\nഅ- മനുഷ്യരുടെ മാത്രം ശേഷിയാണ് ചിന്തിക്കാനുള്ള കഴിവ്. അതിനാൽ അവര് എപ്പോഴും ചിന്തിച്ചു കൊണ്ടിരിക്കും. ചിന്ത കൊണ്ടു മാത്രമാണ് അവര് മറ്റ് മൃഗങ്ങളിൽ നിന്നും വ്യത്യസ്തരാവുന്നത്. അതുകൊണ്ടാണ് എപ്പോഴും ചിന്തകൾ വന്നുകൊണ്ടിരിക്കുന്നത്. അത് ശീലമാണ്. ശീലം സ്വാഭാവികമായി എപ്പോഴും സ്വാധീനിക്കും. ചിന്ത, അപ്പോൾ വേണ്ടതാണ്. തെളിച്ചവും വ്യക്തവുമായ ചിന്തയാണ് മനുഷ്യന്റെ ഗുണത്തെ നിശ്ചയിക്കുന്നത്. അതനുസരിച്ചാണ് ഒരു വ്യക്തിയുടെ ജീവിതം മുന്നോട്ടു നീങ്ങുന്നത്. അങ്ങനെ, തെളിഞ്ഞ ബുദ്ധിയിൽ, അനുഭവത്തിന്റെ പശ്ചാത്തല ജ്ഞാനത്തിൽ കരുതൽ ശേഷി കൊണ്ടാണ് നാം ഓരോ നിമിഷവും തീരുമാനങ്ങള് എടുക്കുന്നത്. ഈ കരുതൽ പ്രക്രിയയുടെ സഹായത്താലാണ് നാം റോഡ് മുറിച്ചുകടക്കുന്നതും വാഹനമോടിക്കുന്നതും കറിക്കുപ്പിടുന്നതുമെല്ലാം. അതിനാൽ ഈ കരുതൽ ശേഷിയും ആവശ്യമാണ്. അതും ജീവിതത്തിന്റെ ഭാഗവും ശീലവുമായതിനാൽ അത് എപ്പോഴും പ്രവർത്തന സജ്ജമാകും. അവസരത്തിലും അനവസരത്തിലും. അതനുസരിച്ച് നമ്മൾ തീരുമാനമെടുക്കും. പിന്നെ തൻകുഞ്ഞ് പൊൻകുഞ്ഞ്. അതും തന്റെ കുഞ്ഞിനെ ശ്രദ്ധയോടെ നോക്കാൻ പ്രകൃതി നിക്ഷേപിച്ചിട്ടുള്ള ശേഷിയാണ്. അതിനാൽ തന്റെ അഭിപ്രായത്തോട് മമത അഥവാ ഒട്ടൽ വരുന്നു. ഒട്ടുന്നത് ചേർന്നിരിക്കും. ഒട്ടിക്കഴിഞ്ഞാൽ ഒന്നായി മാറുന്നതു പോലെയാണ്. ഒട്ടുന്നതുമായി വ്യത്യാസം തോന്നില്ല. ഒട്ടിയിരിക്കുന്നതും നമ്മുടെ ഭാഗമാണെന്ന് അനുഭവപ്പെടും. അപ്പോൾ ഒരു അഭിപ്രായത്തോട് ഒട്ടിക്കഴിഞ്ഞാൽ ആ അഭിപ്രായം നമ്മളാണെന്ന് തോന്നും. ആരെങ്കിലും ആ അഭിപ്രായത്തെ തള്ളിപ്പറഞ്ഞാൽ ഒട്ടിയിരിക്കുന്നതിനാൽ അത് നമ്മളെ തള്ളിപ്പറയുകയാണെന്ന് നമുക്ക് തോന്നും. നമ്മളെ ആരെങ്കിലും സ്വീകരിക്കാതെ തള്ളിപ്പറഞ്ഞാൽ നമുക്ക് വിഷമം. ഉള്ളിൽ വേദന വന്നു കഴിഞ്ഞാൽ അതിൽ നിന്ന് പുറത്തുകടക്കാൻ ശ്രമിക്കും. പലപ്പോഴും നാം വിചാരിക്കുന്നത് നമ്മെ വേദനിപ്പിക്കുന്നവരെ അതേപോലെ തിരിച്ചു വേദനിപ്പിച്ചാൽ നമുക്ക് വേദനയിൽ നിന്ന് പുറത്തു വന്ന് നമുക്ക് സുഖം ലഭിക്കുമെന്നാണ്. അങ്ങനെയാണ് അടുത്തവർ തമ്മിൽ പരസ്പരം വാക്കുകൾകൊണ്ട് കുത്തിനോവിക്കുന്നത്. ഒടുവിൽ അത് ശാരീരികമായി പോലും വേദനിപ്പിക്കുന്ന അവസ്ഥയിലേക്ക് നീങ്ങുന്നു. അടിപിടി, വെട്ട്, കുത്ത്, കൊലപാതകം വരെ. മോളിട്ട കാപ്പിയുമായി മോൾ ഒട്ടി. അതിനാൽ ആ കാപ്പി നല്ലതെന്നു പറയുമ്പോൾ മോൾക്കു സുഖം ലഭിക്കുന്നു. അതു മോശമെന്നു വന്നാൽ മോളുടെ ചിന്ത മോളോടു പറയുന്നു, മോൾ മോശമാണെന്ന്. അവിടെയെല്ലാം ഈ കരുതൽ വൈറസ് പ്രവർത്തിക്കുന്നത് കാണുന്നില്ലേ. മോശത്തിനെ ആരെങ്കിലും സ്വീകരിക്കുമോ. ഇല്ല. നമ്മൾ സാധനം വങ്ങുമ്പോൾ തിരയുന്നതെന്തിനാ. മോശമായതിനെ ഒഴിവാക്കാൻ. അപ്പോൾ മോശമായതിനെ ഒഴിവാക്കേണ്ടതാണെന്ന തോന്നൽ സൃഷ്ടിക്കുന്ന അന്തരാളത്വം ആലോചിച്ചുനോക്കൂ. അതിൽ നിന്നു രക്ഷപ്പെടാൻ പെട്ടെന്നു കണ്ട വഴിയാണ് വേറെ കാപ്പിയിട്ട് നല്ലതാവുക എന്നത്.\nമ- ഒരു സംശയം. അപ്പോൾ ആരെങ്കിലും നമ്മൾ ഇട്ട കാപ്പിയോ ചായയോ നല്ലതാണെന്നു പറഞ്ഞാൽ സന്തോഷം തോന്നേണ്ടന്നാണോ?\nഅ- സന്തോഷിക്കാം. കാരണം താൻ ചെയ്ത പ്രവൃത്തി മറ്റൊരാൾക്ക് സന്തോഷമായി. അതിനാൽ അയാൾ സന്തോഷിക്കുന്നു. അയാളുടെ സന്തോഷം നമ്മളുടേയും സന്തോഷമാണ്. മറ്റൊരാളുടെ സന്തോഷത്തിനും വേണ്ടിയാണ് നമ്മുടെ പ്രവൃത്തിയെന്നുള്ള അറിവ് ആവശ്യമാണ്. മറിച്ച്, മറ്റൊരാൾ നന്നായി എന്നു പറയുന്നത് കേൾക്കുമ്പോള് തനിക്കുണ്ടാകുന്ന സന്തോഷത്തിനായാണ് ഒരു പ്രവൃത്തി ചെയ്യുന്നതെന്നു വരുമ്പോൾ എല്ലാ പ്രവൃത്തിയും സന്തോഷം പ്രതീക്ഷിച്ച് ചെയ്യുന്നതായിരിക്കും. അങ്ങനെ വരുമ്പോൾ എപ്പോഴും ചെയ്യുന്ന ജോലിയുമായി ഒട്ടി സന്തോഷം കാംക്ഷിച്ചിരിക്കും. അപ്പോൾ കാപ്പി ഇത്തിരി മോശമായി എന്ന് ആരെങ്കിലും പറഞ്ഞാൽ സങ്കടമായി. സങ്കടം വേദനയാണ്. വേദനിപ്പിക്കുന്നവരോട് സ്നേഹം തോന്നുമോ. ഇല്ല. അവർക്ക് സ്നേഹമില്ലെന്ന് വിചാരിക്കുന്നു. തീരുമാനിക്കുന്നു. തീരുമാനങ്ങളെടുക്കുന്നു. എന്തുകൊണ്ടാണ് കാപ്പി മോശമായതെന്ന് മനസ്സിലാക്കാനുള്ള അവസരം നഷ്ടമാകുന്നു. അതുവഴി കാപ്പിയുണ്ടാക്കലിലെ വൈദഗ്ധ്യം മെച്ചപ്പെടുത്താനുള്ള അവസരം നഷ്ടമാകുന്നു. കർമ്മശേഷി കുറയുന്നു. കുറയുന്ന കർമ്മശേഷി കഴിവിനെ ബാധിക്കുന്നു. കഴിവില്ലായ്മ പ്രകടമാകുമ്പോഴുണ്ടാവുന്ന പ്രശ്‌നങ്ങൾ ചിന്തനീയം.\nമ- അപ്പോള്, ഈ വൈറസ്സിനെ എങ്ങനെ ഒഴിവാക്കാമെന്നാ അച്ഛൻ പറയുന്നെ?\nഅ- ഇതേ ചിന്തകൊണ്ട് ഒരു തീരുമാനം ആവർത്തിച്ചുറപ്പിക്കുക. വസ്തുതകൾ മനസ്സിലാക്കിയേ തീരുമാനമെടുക്കൂ. അതാവർത്തിക്കുകയാണെങ്കിൽ അതാവും ശക്തമാകുക. സൂക്ഷിക്കണം, ആ പ്രക്രിയ എല്ലാത്തിലും സംശയം ജനിപ്പിക്കുന്ന ശീലത്തിലേക്ക് വഴുതിവീഴാതെ നോക്കണം. അതിന് കാര്യങ്ങൾ മനസ്സിലാക്കാൻ ബുദ്ധിയെ സഹായത്തിനുണ്ട് എന്നുറപ്പിച്ചാൽ മതി. റോഡ് മുറിച്ചുകടക്കാൻ ഇരുവശങ്ങളിലും നോക്കിയിട്ട് പരിഭ്രമമില്ലാതെ ദൂരെനിന്ന് വരുന്ന വാഹനങ്ങളെ വിലിയിരുത്തി മുറിച്ചുകടക്കുന്നില്ലേ, അതുപോലെ. അവിടെയും കരുതൽ തന്നെയാണ് നടത്തുന്നത്. പക്ഷേ വസ്തുതകളുടെ അടിസ്ഥാനത്തിൽ. ഇവിടെ അച്ഛനോട് പറയാം. കാപ്പി കുടിച്ചുനോക്കൂ, കൊള്ളാമോയെന്ന്. അപ്പോൾ രുചിച്ചു നോക്കും. ആ രുചിച്ചു നോക്കുന്നയാളുടെ മുഖം ശ്രദ്ധിച്ചാൽ തന്നെ അറിയാൻ കഴിയും, കാപ്പി കൊള്ളാമോ ഇല്ലയോ എന്ന്. അല്ലെങ്കില് ചോദിച്ചുനോക്കാം, വേറൊരു കാപ്പിയിടട്ടോ എന്ന്. വെപ്രാളമില്ലാതെ സ്നേഹത്തോടെ ചോദിച്ചാൽ യഥാർഥമായ ഉത്തരം കിട്ടും. മറിച്ച് ഒട്ടലിൽ വെപ്രാളത്തോടെ കാപ്പിയിടാൻ പോവുകയാണെന്ന് പറഞ്ഞാൽ കേൾക്കുന്നവർക്കറിയാം, മോൾക്ക് വിഷമമായെന്ന്. കൂടുതൽ വിഷമിപ്പിക്കാതിരിക്കാൻ വേണ്ടായെന്ന് പറഞ്ഞെന്നിരിക്കും. അപ്പോൾ മോൾക്ക് കൂടുതൽ വിഷമമാകും. അത് കുറേ നേരത്തേക്കു നിലനിൽക്കുകയും ചെയ്യും. നന്നാക്കാനുള്ള അവസരം നഷ്ടമായത് ആലോചിച്ച് ഒത്തിരി ചിന്തകൾ വന്നുപോകും. പിന്നെ മോശമായതിനു കാരണം കണ്ടെത്തി, തന്റെ കുഴപ്പം കൊണ്ടല്ല അങ്ങിനെ സംഭവിച്ചതെന്നു സ്വയം മനസ്സിലാക്കാനും ചിലപ്പോൾ മറ്റുള്ളവരെ മനസ്സിലാക്കിപ്പിച്ച് സ്വയം സുഖം കണ്ടെത്താനും ശ്രമിക്കും. അതാണ് പറഞ്ഞത് ഈ വൈറസ് ആക്ടീവ് ആയാൽ മഹാ അപകടമാകുമെന്ന്.\nമ- എന്നുവെച്ചാൽ നമുക്ക് ആവശ്യമുള്ള സോഫ്റ്റ് വെയറിനെ വൈറസാകാതെ മാറാതെ സൂക്ഷിക്കുന്നതാണ് ഈ വൈറസിനെ ഒഴിവാക്കുന്ന പ്രക്രിയ അല്ലേ.\nഅ- അരേ വാഹ്! എത്ര ലളിതവും വ്യക്തവുമായി മോൾ അത് മനസ്സിലാക്കിയിരിക്കുന്നു. അത്യുഗ്രം. ഈ തെളിച്ചം പ്രദാനം ചെയ്ത അതേ സംഗതി തന്നെയാണ് അച്ഛൻ മനസ്സിലാക്കിയെന്ന് കരുതി മോൾ തീരുമാനമെടുത്തത്. ഈ സംഗതി വേറെ കുഴപ്പങ്ങളും സൃഷ്ടിക്കും . അതായത് മോളോടുള്ള സ്നേഹം കൊണ്ടാണ് മഗ്ഗിലേക്ക് കുറച്ചു കാപ്പികൂടി ഒഴിക്കാൻ അച്ഛൻ തീരുമാനിച്ചത്. അത് മോൾ മനസ്സിലാക്കിയത് കാപ്പി മോശമായതിനാൽ അച്ഛൻ കാപ്പി കഴിയുന്നതും ഒഴിവാക്കുകയാണെന്ന്. നോക്കൂ, സ്നേഹം മഗ്ഗിലേക്ക് കാപ്പിയുടെ രൂപത്തിൽ പകർന്നു തരാൻ പോയപ്പോൾ മോൾക്ക് അത് സ്വീകരിക്കാൻ കഴിയാതെ വേദന അനുഭവിക്കേണ്ടി വന്നു. സ്നേഹം കിട്ടുമ്പോൾ അത് സ്വീകരിക്കാൻ നാം അത് അറിയണം. അതുപോലെയാണ്, ഒരാൾ തരാൻ ശ്രമിക്കുന്ന സ്നേഹം നിഷേധിച്ചാൽ അയാൾക്കുണ്ടാവുന്ന വിഷമം. സ്നേഹമാണ് ലഭിക്കുന്നത് എന്നറിയാത്തതു കൊണ്ടാണ് നിഷേധിക്കുന്നത്. സ്നേഹത്തെ തിരിച്ചറിയാൻ തടസ്സമായി നിൽക്കുന്നത് ഈ വൈറസാണ്. എത്ര അടുപ്പമുള്ളവരായാലും സ്നേഹം ആവർത്തിച്ച് നിരസിച്ചാൽ അവരിലുണ്ടാവുന്ന വിഷമം സ്നേഹം തിരസ്കരിക്കുന്നവരേക്കാൾ കൂടുതലാവും. നോക്കൂ, ഈ വൈറസിന്റെ കളികൾ. അതിനാൽ മോൾ പറഞ്ഞതുപോലെ ഏറ്റവും ആവശ്യമുള്ള സോഫ്റ്റ് വെയറിനെ വൈറസ്സാകാതെ സൂക്ഷിക്കുക. ഒന്നു ശ്രദ്ധിച്ചാൽ മതി. ലളിതമാണ്. ശ്രദ്ധപോയാൽ ലളിതവുമല്ല.\nഅധ്യായം മൂന്ന് - ദൈവവിശ്വാസി


ഷെയ്ന് നിഗത്തിന്റെ നായികയായി പവിത്ര ലക്ഷ്‍മി ; ഉല്ലാസം റിലീസ് തീയതി പ്രഖ്യാപിച്ചു | Pathanamthitta Media\nThursday, June 16, 2022 6:47 pm\nഷെയ്ന് നിഗത്തിന്റെ നായികയായി പവിത്ര ലക്ഷ്‍മി ; ഉല്ലാസം റിലീസ് തീയതി പ്രഖ്യാപിച്ചു\nഷെയ്‍ന് നിഗത്തിനെ നായകനാക്കി ജീവന് ജോജോ സംവിധാനം ചെയ്‍ത ഉല്ലാസം എന്ന ചിത്രത്തിന്‍റെ റിലീസ് തീയതി പ്രഖ്യാപിച്ചു. ചിത്രം ജൂലൈ 1ന്\nതിയേറ്ററുകളിലെത്തും. കെെതമറ്റം ബ്രദേഴ്സിന്റെ ബാനറിൽ ക്രിസ്റ്റി കെെതമറ്റം, ജോ കെെതമറ്റം എന്നിവെർ ചേർന്നാണ് ചിത്രത്തിന്‍റെ നിര്‍മ്മാണം. തിരക്കഥ പ്രവീൺ ബാലകൃഷ്ണന്‍റേതാണ്. അരവിന്ദന്റെ അതിഥികൾ എന്ന ചിത്രത്തിലൂടെ ശ്രദ്ധേയനായ സ്വരൂപ് ഫിലിപ്പ് ആണ് ഛായാഗ്രഹണം നിർവ്വഹിച്ചിരിക്കുന്നത്.\nഇതുവരെ കണ്ടതിൽ വെച്ച് വ്യത്യസ്തമായി പുതിയ രൂപത്തിലും ഭാവത്തിലുമാണ് ഷെയിൻ നിഗം ചിത്രത്തില് പ്രത്യക്ഷപ്പെടുന്നത്. നിരവധി ഷോർട്ട് ഫിലിമുകളിലൂടെയും പരസ്യചിത്രങ്ങളിലൂടെയും പ്രശസ്തയായ പവിത്ര ലക്ഷ്മിയാണ് നായിക. സംഗീതത്തിനും നൃത്തത്തിനും ഏറെ പ്രാധാന്യമുള്ള ഈ ചിത്രത്തിൽ ബി കെ ഹരിനാരായണന്‍റെ വരികൾക്ക് ഷാൻ റഹ്‍മാന് ഈണം പകരുന്നു. തെന്നിന്ത്യൻ സിനിമകളിലെ പ്രശസ്ത നൃത്തസംവിധായകനായ (കാല, മാരി, പേട്ട, സിംഗം) ബാബ ഭാസ്കർ നൃത്തചുവടുകൾ ഒരുക്കിയ ആദ്യ മലയാളം ചിത്രം എന്ന പ്രത്യേകതയും ഉല്ലാസത്തിനുണ്ട്.\nഅജു വർഗീസ്, ദീപക് പറമ്പോൽ, ബേസിൽ ജോസഫ്, ലിയോണ ലിഷോയ്, അപ്പുക്കുട്ടി, ജോജി, അംബിക, നയന എൽസ തുടങ്ങിയവരാണ് മറ്റ് അഭിനേതാക്കള്. പൊജകട് ഡിസൈനർ ഷാഫി ചെമ്മാട്, പ്രൊഡക്ഷൻ കൺട്രോളർ രഞ്ജിത്ത് കരുണാകരൻ. എഡിറ്റിംഗ് ജോൺകുട്ടി, കലാസംവിധാനം നിമേഷ് താനൂർ, വസ്ത്രാലങ്കാരം സമീറ സനീഷ്, മേക്കപ്പ് റഷീദ് അഹമ്മദ്, സഹസംവിധാനം സനൽ വി ദേവൻ, സ്റ്റിൽസ് രോഹിത് കെ സുരേഷ്.\nPrevious articleതിരുവല്ല നഗരസഭാ ഭരണം യുഡിഎഫിന് നഷ്ടമായി\nNext articleകെഎസ്‌യു കളക്ട്രേറ്റ് മാർച്ചിൽ സംഘർഷം\n‘പ്രകാശൻ പറക്കട്ടെ’; ട്രെയ്‌ലർ റിലീസ് ചെയ്തു\nഫഹദെന്ന നടനില് നിന്ന് ഒരുപാട് പഠിക്കാനുണ്ടെന്ന് ലോകേഷ് കനകരാജ്\nPathanamthitta Media - News Desk 14 - 10/06/2022


Jagathy’s daughter Sreelakshmi inatransgender-themed film - Malayalam Filmibeat\n| Published: Friday, June 27, 2014, 17:27 [IST]\nഹിജഡകളുടെ കഥപറയുന്ന ചിത്രത്തില് ജഗതി ശ്രീകുമാറിന്റെ മകള് ശ്രീലക്ഷ്മി ശ്രീകുമാര് നായികയാവുന്നു. ഓടും രാജ ആടും റാണി എന്ന ചിത്രത്തിലാണ് ശ്രീലക്ഷ്മി അഭിനയിക്കുന്നത്. വിജു വര്‍മ്മയാണ് ചിത്രം സംവിധാനം ചെയ്യുന്നത്. വണ്‍സ് അപ്പോണ് എ ടൈം ദേര് വാസ് എ കള്ളന് എന്ന ശ്രീനാഥ് ഭാസി നായകനായ ചിത്രത്തിലാണ് ശ്രീലക്ഷ്മി ആദ്യമായി നായികയായി അഭിനയിച്ചത്.\nമറ്റ് സംസ്ഥാനങ്ങളുമായി താരതമ്യം ചെയ്യുമ്പോല് കേരളത്തില് മൂന്നാംലിംഗക്കാരെ പുനരധിവസിപ്പിയ്ക്കാനോ അല്ലെങ്കരില് അവര്‍ക്ക് നല്ല ജീവിത സാഹചര്യമൊരുക്കാനോ സര്‍ക്കാരിന് കഴിഞ്ഞിട്ടില്ലെന്ന് ചിത്രത്തിന്റെ സംവിധായകന് പറയുന്നു. തമിഴ്‌നാട്ടിലും, ആന്ധ്രപ്രദേശിലും ഹിജഡകള്‍ക്ക് ലഭിയ്ക്കുന്ന ജീവിത സാഹചര്യമല്ല കേരളത്തിലേത്.\nതങ്ങളുടെ വ്യക്തിത്വം പോലും ചോദ്യം ചെയ്യപ്പെടുന്ന അവസ്ഥയാണ് കേരളത്തില് ഹിജഡകള് അനുഭവിയ്ക്കുന്നതെന്ന് ചിത്രത്തിന്റെ സംവിധായകന് പറയുന്നു. ടിനി ടോം, മറിമായം ഫെയിം മണികണ്ഠന് എന്നിവരാണ് ചിത്രത്തില് അഭിനയിക്കുന്നത്. 2012 ല് അര്‍ദ്ധനാരി എന്ന ചിത്രമാണ് മലയാളത്തില് മൂന്നാം ലിംഗക്കാരുടെ കഥപറഞ്ഞ മറ്റൊരു ചിത്രം. മനോജ് കെ ജയന് ആണ് ചിത്രത്തില് പ്രധാന വേഷത്തില് അഭിനയിച്ചത്.\nMORE SREELAKSHMI NEWS\nജഗതിയില്ലാതെ മകളുടെ വിവാഹം! പപ്പയെ വല്ലാതെ മിസ്സ് ചെയ്തു! വേദനയോടെ ശ്രീലക്ഷ്മിയുടെ വാക്കുകള്!\nശ്രീലക്ഷ്മിയെ സുന്ദരിയാക്കിയത് ഈ കൈകള്! വിവാഹ ശേഷമുള്ള ആദ്യ സന്തോഷം പങ്കുവെച്ച് താരപുത്രി\nജഗതിയെ ശ്രീലക്ഷ്മി ചുംബിച്ചതും സുരേഷ് ഗോപിയെ സുകുമാരന് നായര് ഇറക്കി വിട്ടതും തമ്മില്??\nമമ്മൂട്ടിയുടെയും മോഹന്‍ലാലിന്റെയും അമ്മയാകാന് എന്നെ കിട്ടില്ല!\nRead more about: sreelakshmi jagathy film manoj k jayan ശ്രീലക്ഷ്മി ജഗതി സിനിമ മനോജ് കെ ജയന്\nJagathy’s daughter Sreelakshmi inatransgender-themed film\nStory first published: Friday, June 27, 2014, 17:27 [IST]


സഭയുടെ ജാഗ്രത ലൈംഗികചൂഷണക്കേസുകള് കുറയാനിടയാക്കുന്നുണ്ടെന്നു മാര്‍പാപ്പ - Sathyadeepam\n|^| Home -> International -> സഭയുടെ ജാഗ്രത ലൈംഗികചൂഷണക്കേസുകള് കുറയാനിടയാക്കുന്നുണ്ടെന്നു മാര്‍പാപ്പ\nപ്രായപൂര്‍ത്തിയാകാത്തവരെ ലൈംഗികചൂഷണത്തിനിരയാക്കുന്ന കേസുകളില് സഭ ജാഗ്രത പുലര്‍ത്തുകയും നടപടികള് സ്വീകരിക്കുകയും ചെയ്തതോടെ അത്തരം കേസുകള് കുറഞ്ഞു തുടങ്ങിയെന്നു ഫ്രാന്‍സിസ് മാര്‍പാപ്പ ചൂണ്ടിക്കാട്ടി. ബാലലൈംഗികചൂഷണത്തിന്‍റെ അപകടങ്ങളെ കുറിച്ചുള്ള ധാര്‍മ്മികാവബോധം സഭയില് വര്‍ദ്ധിച്ചിട്ടുണ്ട്. ഇക്കാര്യത്തില് അര്‍ത്ഥവത്തായ പുരോഗതി ഉണ്ടായത് അംഗീകരിക്കുമ്പോള് തന്നെ യാതൊരു തരത്തിലുമുള്ള സഹിഷ്ണുതയും ഉണ്ടാകുകയില്ല എന്നതുറപ്പാക്കുകയും വേണം. കേവലമൊരു വൈദികന് മാത്രമാണ് ഇത്തരമൊരു കുറ്റകൃത്യത്തില് ഏര്‍പ്പെടുന്നതെങ്കില് കൂടിയും അത് അതീവനിന്ദ്യമാണ്. കാരണം, ദൈവത്താല് തിരഞ്ഞെടുക്കപ്പെട്ടവനാണ് ആ പുരോഹിതന് – മാര്‍പാപ്പ പറഞ്ഞു. ബാള്‍ട്ടിക് രാജ്യങ്ങളിലെ സന്ദര്‍ശനത്തിനു ശേഷം റോമിലേയ്ക്കുള്ള യാത്രയ്ക്കിടെ വിമാനത്തില് വച്ച് മാധ്യമപ്രവര്‍ത്തകരോടു സംസാരിക്കുകയായിരുന്നു മാര്‍പാപ്പ.\nമുന്‍കാലങ്ങളില് ഇരകളെ സംരക്ഷിക്കുക എന്നതിനേക്കാള് സഭയ്ക്ക് ഉതപ്പുകളുണ്ടാക്കാതെ നോക്കുക എന്നതിനായിരുന്നു മുന്‍ഗണനയെന്നു മാര്‍പാപ്പ ചൂണ്ടിക്കാട്ടി. വലിയ അപമാനമുണ്ടാക്കുന്നതുകൊണ്ട് എല്ലാം മൂടിവയ്ക്കുക എന്നൊരു ചിന്തയാണ് പണ്ടുണ്ടായിരുന്നത്. അതിനെ ചരിത്രപരവും സാംസ്കാരികവുമായ സാഹചര്യത്തില് പരിശോധിക്കണം. പഴയ കാലങ്ങളിലെ ക്രൂരതകളേയും അനീതികളേയും ഇന്നത്തെ ചിന്താരീതി വച്ചു വ്യാഖ്യാനിക്കാനാവില്ല. ഇന്നു നമ്മുടെ മനഃസാക്ഷി വ്യത്യസ്തമാണ്. സഭയുടെ തന്നെ കാഴ്ചപ്പാടുകളില് മാറ്റം ഉണ്ടായിട്ടുണ്ട്. ഉദാഹരണത്തിനു വധശിക്ഷ തീര്‍ത്തും വേണ്ട എന്ന നിലപാടിലേയ്ക്കു നാം മാറി – മാര്‍പാപ്പ വിശദീകരിച്ചു.\nകുറ്റവാളിയായി വിധിക്കപ്പെടുന്ന ചൂഷകരോടു ക്ഷമിക്കുന്ന സാഹചര്യം സഭയില് ഒരിക്കലുമുണ്ടാകില്ലെന്നു മാര്‍പാപ്പ വ്യക്തമാക്കി. വിശ്വാസകാര്യാലയത്തില് നിന്നു നിരവധി ഇത്തരം വിധികള് ഉണ്ടായിട്ടുണ്ട്. മുന്നോട്ടു പോകാനാണ് എല്ലാ കേസുകളിലും നിര്‍ദേശിച്ചിട്ടുള്ളത്. ഇവ സംബന്ധിച്ച് യാതൊരു സംഭാഷണത്തിനും പ്രസക്തിയില്ല. -മാര്‍പാപ്പ പറഞ്ഞു.\nOne thought on “സഭയുടെ ജാഗ്രത ലൈംഗികചൂഷണക്കേസുകള് കുറയാനിടയാക്കുന്നുണ്ടെന്നു മാര്‍പാപ്പ”\n17 October, 2018 at 4:21 pm\nwe hail popes decision but there is great effort to cover up the rape accused bishop franco by all organs of the Catholic Church….trying to influence the raped and tortured nun by Fr. James Earthayil CMI by offering ten crore rupees, ten acres of land andacongregation for withdrawing the case filed….also exonerating the rape accused bishop franco by bishop arackan comparing the rape accused to Jesus Christ and His sufferings…..Fr Mathew Naickamparambil , the famous Charismatic retreat preacher declaring rape accused bishop franco innocent are all efforts to white wash and cover up the rape of nun by rape accused bishop franco…..


തുടങ്ങിയിട്ട് വെറും ഏഴ് മാസം മാത്രം! ലോക്ക്ഡൗൺ കാലത്ത് ഈ സ്റ്റാർട്ടപ്പ് കുട്ടികളുടെ ആരോഗ്യത്തെ സംരക്ഷിക്കും |aBangalore success story about upugo,aseven month old start up\nതുടങ്ങിയിട്ട് വെറും ഏഴ് മാസം മാത്രം! ലോക്ക്ഡൗൺ കാലത്ത് ഈ സ്റ്റാർട്ടപ്പ് കുട്ടികളുടെ ആരോഗ്യത്തെ സംരക്ഷിക്കും\nകൊറോണ പകർച്ചവ്യാധി ഇന്ത്യയെ ബാധിച്ചതോടെ എല്ലാം നിലച്ചു. മാർച്ചിൽ, അപ്പാർട്ടുമെന്റുകളിൽ പുറത്തുനിന്നുള്ളവർക്ക് പ്രവേശനം നിഷേധിച്ചതിനാൽ കമ്പനിക്ക് സേവനങ്ങൾ നിർത്തേണ്ടിവന്നു.\nBangalore, First Published Apr 22, 2020, 8:12 PM IST\nകുട്ടികളുടെയും യുവാക്കളുടെയും കായികശേഷി വർധിപ്പിക്കുന്നത് ലക്ഷ്യമിട്ട് പ്രവർത്തിക്കുന്ന സ്റ്റാർട്ടപ്പാണ് അപ്‍യുഗോ. ബംഗലൂരുവാണ് സ്റ്റാർട്ടപ്പിന്റെ ആസ്ഥാനം. മികച്ച രീതിയിൽ മുന്നോട്ടുപോയ സ്റ്റാർട്ടപ്പിന്റെ പ്രവർത്തനത്തെ കൊറോണ പ്രതിസന്ധിയിലാക്കി. എന്നാൽ, സ്ഥാപകനായ അമിത് ഗുപ്ത ആ പ്രതിസന്ധി അവസരമാക്കാൻ തീരുമാനിച്ചു. തന്റെ സ്റ്റാർട്ടപ്പിനെ ഓൺലൈനിൽ സജീവമാക്കിയായിരുന്നു അദ്ദേഹത്തിന്റെ വിജയകരമായ ക്രൈസിസ് മാനേജ്മെന്റ് പ്രവർത്തനം !\nലോക്ക് ഡൗൺ ആയതോടെ രാജ്യത്തെ കായിക രംഗത്തുളള വമ്പൻ കമ്പനികൾക്ക് പോലും തങ്ങളുടെ പ്രവർത്തനം നിർത്തേണ്ടി വന്ന സ്ഥാനത്തായിരുന്നു അപ്‍യുഗോ ഡോട്ട് കോമിന്റെ ഈ ഓൺലൈൻ വിജയകഥ.\nലോക്ക്ഡൗൺ കാലത്ത് എങ്ങനെ കായികശേഷി നിലനിർത്താമെന്നും ആരോഗ്യം സംരക്ഷിക്കാമെന്നും ഓൺലൈനിലൂടെ അപ്‍യുഗോ ഡോട്ട് കോം ഉപഭോക്താക്കൾക്ക് ചെറിയ ചെറിയ ടിപ്സുകളിലൂടെ പറഞ്ഞുകൊടുക്കും. നേരത്തെ അപ്‌യുഗോയുടെ ഭൗതിക മാതൃക ബംഗലൂരുവിലേക്ക് മാത്രമായി പരിമിതപ്പെടുത്തിയിരുന്നു. എന്നാല് ലോക്ക്ഡൗണിൽ കമ്പനിയുടെ സേവനപരിധി അമിത് ഗുപ്ത ബാംഗ്ലൂരിന് പുറത്തേക്ക് വികസിപ്പിച്ചു. ഇപ്പോൾ അപ്‍യുഗോയുടെ ക്ലാസുകൾ സൗ‌ജന്യമാണ് കൂടാതെ രാജ്യമെമ്പാടുമുള്ള ആളുകൾ അവരുടെ വീടുകളിൽ ഇരുന്ന് അപ്‌യുഗോയുടെ സേവനം ഉപയോഗിക്കുന്നു. സൂം, ഇൻസ്റ്റാഗ്രാം, ഫേസ്ബുക്ക് സെഷനുകളും കമ്പനി നടത്തുന്നു. മാത്രമല്ല ഈ സെഷനുകളിലൂടെ എല്ലാ ഉപഭോക്താക്കളുമായി നിരന്തരം സമ്പർക്കം പുലർത്തുന്നതിനൊപ്പം അവർക്ക് ലോക്ക്ഡൗൺ കാലത്തെ മികച്ച ഫിറ്റ്നസ് ടിപ്സും നൽകുന്നു.\nകുട്ടികൾക്കും ചെറുപ്പക്കാർക്കും ഒരു വ്യക്തിഗത പരിശീലകനെ നൽകി അവരുടെ കായിക ശേഷി വർധിപ്പിക്കുകയെന്നതാണ് അപ്‍യുഗോയുടെ പ്രവർത്തന രീതി. ഈ സ്റ്റാർട്ടപ്പ് തുടങ്ങുന്നതിന് മുൻപ് അമിത് ഗുപ്ത ഒരുപാട് ഗവേഷണം നടത്തി. നമ്മുടെ രാജ്യത്തെ കുട്ടികൾ വേണ്ടത്ര കായിക വിനോദങ്ങളില് ഏര്‍പ്പെടുന്നില്ലെന്ന് കണ്ടെത്തി. ഇത് പരിഹരിക്കുന്നതിനായും കായികക്ഷമത പ്രോത്സാഹിപ്പിക്കുന്നതിനുമായി അദ്ദേഹം ഒരു വെർച്വൽ മോഡലായി അപ്‍യുഗോയെ സൃഷ്ടിക്കുകയായിരുന്നു.\nകുട്ടികൾ ആരോഗ്യമുളളവരായി കാണുന്നതിൽ സന്തോഷം !\nസൊസൈറ്റി തലത്തിലാണ് ഞങ്ങൾ ആരംഭിച്ചത്, കുട്ടികൾക്ക് അവരുടെ സേവനങ്ങൾ അവരുടെ പരിസരത്ത് ഉപയോഗിക്കാൻ കഴിയും. ആറുമാസം മുമ്പാണ് കമ്പനി പ്രവർത്തനം ആരംഭിച്ചതെന്നും അത് സുഗമമായി മുന്നോട്ടുപോവുന്നു- അമിത് ഗുപ്ത പറഞ്ഞു.\nകൊറോണ പകർച്ചവ്യാധി ഇന്ത്യയെയും ബാധിച്ചതോടെ എല്ലാം നിലച്ചു. മാർച്ചിൽ, അപ്പാർട്ടുമെന്റുകളിൽ പുറത്തുനിന്നുള്ളവർക്ക് പ്രവേശനം നിഷേധിച്ചതിനാൽ കമ്പനിക്ക് സേവനങ്ങൾ താല്‍ക്കാലികമായി നിർത്തേണ്ടിവന്നു. എന്നാല് ഇതിനകം തന്നെ അപ്‌യുഗോ ഡിജിറ്റൽ പ്ലാറ്റ്‌ഫോമിൽ പ്രവർത്തിച്ചു തുടങ്ങിയിരുന്നു. പകർച്ചവ്യാധി വ്യാപിച്ച് കാര്യങ്ങൾ ലോക്ക്ഡൗണിലേക്ക് നീങ്ങിയതോടെ ഡിജിറ്റൽ പ്ലാറ്റ്ഫോമിൽ അപ്‌യുഗോ സജീവമായി. 'ആവശ്യകതയാണ് എല്ലാ കണ്ടുപിടുത്തങ്ങളുടെയും മാതാവ്' എന്ന് പറയുന്നത് പോലെയുളള മുന്നേറ്റമായിരുന്നു കമ്പനിയുടേത്.\n"കുട്ടികള് കളിക്കുന്നത് കാണുന്നതിലും അവർ ആരോഗ്യമുളളവരുമായി കാണുന്നതിലുമുള്ള സന്തോഷം സമാനതകളില്ലാത്തതാണ്. ഇത് ഈ ബിസിനസ്സില് ഞങ്ങൾക്ക് ലഭിക്കുന്ന ബോണസാണ്- അമിത് ഗുപ്ത കൂട്ടിച്ചേർത്തു.\nLast Updated Apr 22, 2020, 8:40 PM IST\nസ്റ്റാർട്ടപ്പ് കമ്പനികൾക്ക് സീഡ് ഫണ്ട് വായ്പ: കെഎസ്ഐഡിസി അപേക്ഷ ക്ഷണിച്ചു\nഡിജിറ്റല് പേമെന്റ് സ്റ്റാര്‍ട്ട്അപ്പില് നിക്ഷേപം നടത്തി എസ്ബിഐ\nമികച്ച ബിസിനസ് അവസരങ്ങളൊരുക്കി കേരള സ്റ്റാര്‍ട്ടപ്പ് മിഷന്‍റെ ബിഗ് ഡെമോ ഡേ\nഉപയോഗിച്ച ശേഷം ഇനി മാസ്‌ക് വലിച്ചെറിയേണ്ട; സംസ്‌കരണത്തിന് പുത്തന് സംവിധാനവുമായി സ്റ്റാര്‍ട്ടപ്പ്


അടിമത്തത്തിനെതിരെ ജ്വലിച്ച സമരാഗ്നി | Gandhiji | Noncooperation Movement | Freedom | Indian Independence\nഅടിമത്തത്തിനെതിരെ ജ്വലിച്ച സമരാഗ്നി\nപ്രഫ. മൃദുല മുഖർജി August 01, 2020 10:23 AM IST\nനിസ്സഹകരണ പ്രസ്ഥാനത്തിന് ഇന്ന് 100 വയസ്സ്\nപതിനഞ്ചു നാൾ കൂടി കഴിഞ്ഞാൽ വിദേശഭരണത്തിൽനിന്നു നാം സ്വാതന്ത്ര്യം നേടിയിട്ട് 73 വർഷമാകും. ലക്ഷക്കണക്കിന് ഇന്ത്യക്കാർ പൊരുതിനേടിയ സ്വാതന്ത്ര്യം. മതം, ജാതി, ലിംഗം എന്നിവയുടെ പേരിൽ ഒരു വിവേചനവും വച്ചുപൊറുപ്പിക്കാത്ത ജനക്ഷേമ, ജനാധിപത്യ, മതനിരപേക്ഷ രാഷ്ട്രനിർമിതിക്കായുള്ള ദേശീയബോധമാണു നമ്മുടെ സ്വാതന്ത്ര്യപ്പോരാട്ടത്തിന് ഊർജം പകർന്നത്. 1950ൽ നാം സ്വീകരിച്ച ഭരണഘടന, ഈ ആദർശങ്ങൾ ഉൾക്കൊള്ളുന്നതും അഭിപ്രായസ്വാതന്ത്ര്യം, ന്യൂനപക്ഷ സംരക്ഷണം, ദുർബലവിഭാഗ സംവരണം തുടങ്ങി ഒട്ടേറെ പൗരാവകാശങ്ങൾ ഉറപ്പുനൽകുന്നതുമാണ്. സ്വാതന്ത്ര്യാനന്തര വർഷങ്ങളിലേറെയും, ഒട്ടൊക്കെ അപൂർണമായിട്ടെങ്കിലും ഈ ആശയങ്ങൾ മുന്നോട്ടു കൊണ്ടുപോകുന്നതിൽ നാം വിജയം നേടിയിരുന്നു. കോളനിഭരണത്തിൽനിന്നു മോചനം നേടിയ മറ്റു പല രാജ്യങ്ങളുടെയും അവസ്ഥ മറിച്ചായിരുന്നുവെന്നും നാം ഓർക്കണം.\nസമരത്തോട് സഹകരിച്ച് കേരളവും\nഎന്നാൽ, കഴിഞ്ഞ ഏതാനും വർഷങ്ങളായി, മുൻപൊരിക്കലും സംഭവിക്കാത്തവിധം വ്യാപകമായി ഈ ആദർശങ്ങൾ ഉപേക്ഷിക്കപ്പെടുന്നതിനു നാം സാക്ഷികളാവുന്നു. നമ്മുടെ രാഷ്ട്രീയ, സാമൂഹിക സംവിധാനത്തിന്റെ അടിസ്ഥാനശിലകൾ ഓരോന്നായി കൃത്യമായി ഇളക്കിമാറ്റപ്പെടുന്നു. പൗരാവകാശങ്ങളുടെയും മതനിരപേക്ഷതയുടെയും മേഖലയിലാണ് ഈ ജീർണതകളിലേറെയും സംഭവിക്കുന്നത്. ക്രമസമാധാനപാലന സ്ഥാപനങ്ങളുടെയും നിയമവ്യവസ്ഥയുടെയും സ്വയംഭരണമടക്കം, ഭരണനിർവഹണ സംവിധാനങ്ങളിലെ തകർച്ച രൂക്ഷമാണ്. വിദ്യാഭ്യാസ സ്ഥാപനങ്ങളുടെ സ്വയംഭരണം ദുർബലമായതോടെ പാഠ്യപദ്ധതിയുടെ ഉള്ളടക്കത്തിലും കൈകടത്തലുകളുണ്ടായി.\nസ്വാതന്ത്ര്യസമരത്തിൽ പങ്കെടുത്ത നമ്മുടെ പൂർവികരുടെ ഒട്ടേറെ ത്യാഗങ്ങളെപ്പറ്റി നാം നമ്മെത്തന്നെ ഓർമപ്പെടുത്തേണ്ട കാലമാണിത്. സ്വാതന്ത്ര്യസമരഭടന്മാരുടെ ആദർശങ്ങളോടു നാം നീതി പുലർത്തിയോ? അവരുടെ അധ്വാനം നിഷ്ഫലമാകുന്നതു കൈകെട്ടി നോക്കിനിൽക്കുന്നവരായിട്ടുണ്ടോ നാം?\nകോളനിവാഴ്ചയ്ക്കെതിരായ നമ്മുടെ ആദ്യ അഖിലേന്ത്യാ ജനകീയ പ്രക്ഷോഭത്തിന്റെ ശതാബ്ദി നാമിന്ന് ആഘോഷിക്കുമ്പോൾ, അതു നമ്മുടെ ഭരണഘടനാമൂല്യങ്ങളുടെ പ്രതിരോധത്തിനായി നാം ഉണർന്നെണീറ്റ് നിലകൊള്ളേണ്ടതിന്റെ അനിവാര്യതയിലേക്കു കൂടി വിരൽ ചൂണ്ടുന്നു. 1920 ഓഗസ്റ്റ് ഒന്നിനാണ് മഹാത്മാ ഗാന്ധി നിസ്സഹകരണ പ്രസ്ഥാനത്തിനു തുടക്കമിട്ടത്. ആ മഹാസമരത്തിന്റെ ആശയാദർശങ്ങൾ എന്തായിരുന്നുവെന്ന് നാം ഓർത്തെടുക്കണം. അവ ഏറ്റെടുക്കുമെന്നു പ്രതിജ്ഞയെടുക്കുകയും വേണം.\nജവഹർലാൽ നെഹ്‌റുവും ഗാന്ധിജിയും\nനൂറു വർഷം മുൻപ് ഇതേ ദിവസം ബ്രിട്ടിഷുകാർക്കെതിരെ പ്രക്ഷോഭത്തിനു തുടക്കമിടാൻ ഒട്ടേറെ കാരണങ്ങളുണ്ടായിരുന്നു. ഒന്നാം ലോകയുദ്ധാവസാനത്തിനു ശേഷം സർക്കാരിനെതിരായ ജനവികാരം ശക്തമായിരുന്നു. യുദ്ധഫണ്ട് നൽകിയും സൈനികരായി സേവനം ചെയ്തും ബ്രിട്ടിഷ് പക്ഷത്തുനിന്നതിനു പ്രത്യുപകാരം ഉണ്ടാകുമെന്ന് ഇന്ത്യൻ ജനത പ്രതീക്ഷിച്ചു. എന്നാൽ, ഇന്ത്യയ്ക്കു ലഭിച്ചത് പൗരാവകാശങ്ങൾ അടിച്ചമർത്തുന്ന റൗലറ്റ് ആക്ട് അടക്കമുള്ള കരിനിയമങ്ങളായിരുന്നു. സർക്കാർവിരുദ്ധ പ്രതിഷേധങ്ങൾ നിർദയം അടിച്ചമർത്തപ്പെട്ടു. 1919ൽ ഇതു ജാലിയൻവാലാ ബാഗ് കൂട്ടക്കൊലയിലേക്കു നയിച്ചു. തുടർന്ന് പഞ്ചാബിൽ പട്ടാളനിയമം പ്രഖ്യാപിച്ചു.\nയുദ്ധാനന്തരം തുർക്കിയോട് അനുഭാവപൂർണമായ നിലപാടെടുക്കുമെന്ന വാഗ്ദാനം ബ്രിട്ടിഷുകാർ കാറ്റിൽ പറത്തിയതോടെ സൈന്യത്തിൽ ചേർന്ന ഇന്ത്യൻ മുസ്‌ലിംകൾക്കു തങ്ങൾ വഞ്ചിക്കപ്പെട്ടതായി ബോധ്യമായി. തുർക്കി ഖലീഫയ്ക്കു മുസ്‌ലിംകൾ ആത്മീയനേതാവിന്റെ ആദരം നൽകിയിരുന്നു. എന്നാൽ, യുദ്ധാനന്തരം തുർക്കിക്കു വിശുദ്ധനാടുകളുടെ പരിപാലനച്ചുമതല തിരിച്ചുകിട്ടാതെ വന്നത് ആഗോള മുസ്‌ലിം സമൂഹത്തിൽ കടുത്ത രോഷത്തിനിടയാക്കി. ബ്രിട്ടിഷുകാർ വിശ്വാസവഞ്ചന കാട്ടിയെന്ന മുസ്‌ലിംകളുടെ വികാരത്തോട് അനുകൂല നിലപാടെടുത്ത ഗാന്ധിജിയാണ് ഖിലാഫത്ത് കമ്മിറ്റിയോട് അഹിംസാമാർഗത്തിൽ സർക്കാരിനെതിരായ നിസ്സഹകരണ പ്രസ്ഥാനത്തിൽ അണിചേരാൻ ആദ്യം നിർദേശിച്ചത്. 1920 ജൂൺ 9ന് അഹമ്മദാബാദിൽ ചേർന്ന ഖിലാഫത്ത് കമ്മിറ്റി, ഗാന്ധിജി നയിക്കുന്ന നിസ്സഹകരണ സമരത്തിൽ പങ്കെടുക്കാൻ ഏകകണ്ഠമായി തീരുമാനിച്ചു. സെപ്റ്റംബറിൽ കൊൽക്കത്തയിൽ ചേർന്ന കോൺഗ്രസിന്റെ പ്രത്യേക സമ്മേളനവും നിസ്സഹകരണ പ്രസ്ഥാനത്തെ അംഗീകരിച്ചു.\nസർക്കാർ പദവികളും പുരസ്കാരങ്ങളും ഉപേക്ഷിക്കുക, സർക്കാർ വിദ്യാഭ്യാസസ്ഥാപനങ്ങൾ, കോടതികൾ, വിദേശവസ്ത്രങ്ങൾ എന്നിവ ബഹിഷ്കരിക്കുക, ഹിന്ദു – മുസ്‌ലിം ഐക്യം ഊട്ടിയുറപ്പിക്കുക, അയിത്തോച്ചാടനം, ചർക്കയും ഖാദിയും സ്വീകരിക്കുക തുടങ്ങിയവയായിരുന്നു സമരലക്ഷ്യങ്ങൾ.\nബഹിഷ്കരണങ്ങളിലായിരുന്നു സമരം ആദ്യം ശ്രദ്ധ കേന്ദ്രീകരിച്ചത്. ആദ്യമാസം തന്നെ ആയിരക്കണക്കിനു വിദ്യാർഥികൾ (90,000 വിദ്യാർഥികൾ എന്ന് ഒരു കണക്ക്) സ്കൂളുകളും കോളജുകളും ഉപേക്ഷിച്ചിറങ്ങി. കോടതി ബഹിഷ്കരണം വിദ്യാഭ്യാസ ബഹിഷ്കരണം പോലെ വിജയകരമായില്ലെങ്കിലും അതുണ്ടാക്കിയ സ്വാധീനം വിപുലമായിരുന്നു. സി. ആർ.ദാസ്, മോട്ടിലാൽ നെഹ്റു, എം.ആർ.ജയകർ, സൈഫുദ്ദീൻ കിച്‌ലു, വല്ലഭ് ഭായ് പട്ടേൽ, സി.രാജഗോപാലാചാരി, ടി.പ്രകാശൻ, അസഫ് അലി തുടങ്ങിയ രാജ്യത്തെ പ്രമുഖ അഭിഭാഷകർ അവരുടെ ആകർഷകമായ വരുമാനമുള്ള ജോലി ഉപേക്ഷിച്ചു തെരുവിലിറങ്ങി. ഈ ത്യാഗം ഒട്ടേറെപ്പേർക്കു പ്രചോദനമായി.\nപ്രഫ. മൃദുല മുഖർജി\nനിസ്സഹകരണത്തിൽ ഏറ്റവും വിജയകരമായതു വിദേശവസ്ത്ര ബഹിഷ്കരണമായിരുന്നു. വിദേശത്തുണി കൊണ്ടു നിർമിച്ച വസ്ത്രങ്ങൾ വീടുവീടാന്തരം കയറിയിറങ്ങി ശേഖരിച്ച സമരഭടന്മാർ അവ പിന്നീടു ജനമധ്യത്തിൽ കൂട്ടിയിട്ടു തീ കൊളുത്തി.\nവിദേശവസ്തുക്കൾ വിൽക്കുന്ന കടകൾ ഉപരോധിക്കലായിരുന്നു മറ്റൊന്ന്. വിദേശവസ്ത്രങ്ങളുടെ ഇറക്കുമതി മൂല്യം 1920–21ൽ 102 കോടി രൂപയായിരുന്നത്, 1921–22ൽ 57 കോടിയായി ഇടിഞ്ഞു. നിസ്സഹകരണ സമരം പലതലത്തിലാണ് അനുരണനങ്ങളുണ്ടാക്കിയത്. 1918 മുതൽ യുപിയിലെ അവധ് മേഖലയിൽ കിസാൻസഭകളും കർഷക മുന്നേറ്റങ്ങളും ശക്തി സംഭരിച്ചുവരികയായിരുന്നു. ജവാഹർലാൽ നെഹ്റു അടക്കമുള്ളവർ ഏറ്റെടുത്ത നിസ്സഹകരണ ആശയ പ്രചാരണം കർഷകസമരങ്ങൾക്കു പൊടുന്നനെ അഗ്നി പകർന്നു. താമസിയാതെ നിസ്സഹകരണ പ്രസ്ഥാന റാലികളും കർഷകറാലികളും തമ്മിൽ തിരിച്ചറിയാൻ കഴിയാത്തവിധം പ്രവാഹമായി മാറി.\nമലബാറിൽ നിസ്സഹകരണവും ഖിലാഫത്ത് ആശയങ്ങളും കൂടിക്കലർന്നു കുടിയാന്മാരെ ഭൂവുടമകൾക്കെതിരെ രംഗത്തിറങ്ങാൻ പ്രേരിപ്പിച്ചു. സമരത്തിനെതിരെ സർക്കാർ ഉരുക്കുമുഷ്ടി പ്രയോഗിച്ചതോടെ ദൗർഭാഗ്യവശാൽ മലബാർ സമരത്തിന്റെ ചില ഘട്ടത്തിൽ വർഗീയനിറം കലർന്നു. അസമിൽ തേയിലത്തോട്ടങ്ങളിലെ തൊഴിലാളികൾ സമരം പ്രഖ്യാപിച്ചു. തൊഴിലാളികൾക്കു നേരെ ബ്രിട്ടിഷ് പൊലീസ് വെടിവച്ചതോടെ ബോട്ട് സർവീസിലെയും അസം–ബംഗാൾ റെയിൽവേയിലും ജീവനക്കാർ പണിമുടക്കി പിന്തുണ പ്രഖ്യാപിച്ചു.\n1921 ഡിസംബർ ആകുമ്പോഴേക്കും രാജ്യമെങ്ങും സമരക്കാർക്കെതിരെ സർക്കാർ വിട്ടുവീഴ്ചയില്ലാത്ത അടിച്ചമർത്തൽ നടപടികൾ വ്യാപകമാക്കി. കൂട്ട അറസ്റ്റുകൾ, പിഴയീടാക്കൽ, ലാത്തിച്ചാർജ്, ജനക്കൂട്ടത്തിനുനേരെ വെടിവയ്പ് എന്നിവ സാധാരണമായി മാറി. ഗാന്ധിജി ഒഴികെ മറ്റെല്ലാ നേതാക്കളും ജയിലിലായി. ഗാന്ധിജി ഈ സമയം സൂററ്റ് ജില്ലയിലെ ബർദോളി താലൂക്കിൽ നിയമലംഘന സമരം ശക്തമാക്കാനുള്ള ഒരുക്കത്തിലായിരുന്നു. എന്നാൽ, 1922 ഫെബ്രുവരി 22നു യുപിയിലെ ചൗരി ചൗരായിൽ പൊലീസ് മർദനത്തിൽ പ്രതിഷേധിച്ച ജനക്കൂട്ടം അക്രമാസക്തരായി പൊലീസ് സ്റ്റേഷനു തീയിട്ടു. 22 പൊലീസുകാർ വെന്തുമരിച്ചു. അഹിംസാ തത്വത്തിലൂന്നിയ സമരത്തിന് അപ്രതീക്ഷിതമായി സംഭവിച്ച ഈ ഗതിമാറ്റം ഗാന്ധിജിയെ ഞെട്ടിച്ചു. അദ്ദേഹം നിസ്സഹകരണ, നിയമലംഘന സമരങ്ങൾ പിൻവലിക്കുന്നതായി പ്രഖ്യാപിച്ചു.\nനിസ്സഹകരണ പ്രസ്ഥാനം നേടിയ വിജയങ്ങൾ പല തലത്തിലായിരുന്നു. ദേശവ്യാപകമായ മുന്നേറ്റമായിരുന്നു അത്. ഇന്ത്യൻ ജനതയുടെ, ദേശീയതയോടുള്ള പിന്തുണയും അനുഭാവവും അതു പുറത്തുകൊണ്ടുവന്നു. സമുദായിക ഐക്യവും മുസ്‌ലിംകളുടെ ശക്തമായ പങ്കാളിത്തവും ചെറിയ നേട്ടമായിരുന്നില്ല. രാജ്യത്തിന്റെ പല ഭാഗത്തും നിസ്സഹകരണ സമരത്തിനു ജനകീയ സ്വഭാവം നൽകിയത് മുസ്‌ലിം സമൂഹത്തിന്റെ പങ്കാളിത്തമായിരുന്നു. പലയിടത്തും അറസ്റ്റ് ചെയ്യപ്പെട്ടവരിൽ മൂന്നിൽ രണ്ടു സമരഭടന്മാരും മുസ്‌ലിംകളായിരുന്നു.\n1922 ഫെബ്രുവരി 12നു സമരം നിർത്തുമ്പോൾ, ആ പിന്മാറ്റം താൽക്കാലികമായിരുന്നു. സമരം നിർത്തി, പക്ഷേ യുദ്ധം തുടരുകയായിരുന്നു. 1922 ഫെബ്രുവരി 23നു ‘യങ് ഇന്ത്യ’യിൽ ഗാന്ധിജി എഴുതി: ‘1920ൽ ആരംഭിച്ച സമരം ലക്ഷ്യം നേടുംവരെ തുടരാനുള്ളതാണെന്ന് ബ്രിട്ടിഷുകാർ ഇനിയെങ്കിലും മനസ്സിലാക്കണം. മാസങ്ങളോ ചിലപ്പോൾ പല വർഷങ്ങളോ എടുത്താൽ പോലും, ഭരണക്കാർ ഇരട്ടിശക്തിയോടെ അടിച്ചമർത്താൻ നോക്കിയാലും ഈ സമരം അവസാനം വരെ പോകും.’\n(ചരിത്രകാരിയും ഡൽഹി ജവാഹർലാൽ നെഹ്റു സർവകലാശാലയിലെ മുൻ അധ്യാപികയുമാണ് ലേഖിക)\nIndian Independence Freedom Fighters


ക്രിസ്ത്യാനിയുടെ സംസ്ക്കാര ചടങ്ങിന്റെ പ്രഖ്യാപനം മസ്ജിദിൽ നടത്തണമെന്ന് യുവാക്കൾ ; മതനിന്ദയെന്ന് ഇമാം , യുവാക്കൾ അറസ്റ്റിൽ\nNov 25, 2021, 05:54 pm IST\nഇസ്ലാമാബാദ് : ക്രിസ്ത്യൻ മതവിശ്വാസിയുടെ ശവസംസ്കാര പ്രഖ്യാപനം മസ്ജിദിൽ നടത്തുന്നതുമായി ബന്ധപ്പെട്ട് ഇമാമുമായി തർക്കിച്ചയുവാക്കളെ പാകിസ്താൻ പോലീസ് അറസ്റ്റ് ചെയ്തു . നവംബർ 18 ന് ലാഹോറിന്റെ കിഴക്കൻ നഗരത്തിനടുത്തുള്ള ഖോഡി ഖുഷാൽ സിംഗ് ഗ്രാമത്തിലാണ് സംഭവം .\nക്രിസ്ത്യൻ മതവിശ്വാസിയുടെ സംസ്ക്കാര ചടങ്ങിന്റെ വിവരങ്ങൾ മസ്ജിദിൽ നിന്ന് വിളിച്ച് പറയണമെന്നായിരുന്നു യുവാക്കളുടെ ആവശ്യം . എന്നാൽ ഇത് മസ്ജിദിൽ നടത്താൻ ഇമാം വിസമ്മതിച്ചതിനെ തുടർന്ന് യുവാക്കളും ഇമാമുമായി തർക്കം ഉണ്ടായി. തുടർന്നാണ് പോലീസ് യുവാക്കളെ അറസ്റ്റ് ചെയ്തത്.,\n“യുവാക്കൾ ഇമാമിനെയും പള്ളിയേയും അനാദരിച്ചു, ഇസ്ലാമിനെ അപമാനിച്ചു,” എന്നാണ് പോലീസ് റിപ്പോർട്ട് . പാകിസ്താനിൽ മതനിന്ദ വളരെ വലിയ ശിക്ഷ ലഭിക്കാവുന്ന കുറ്റമാണ് 1987 മുതൽ പാകിസ്താനിൽ മതനിന്ദ നിയമപ്രകാരം കുറഞ്ഞത് 1,472 പേർക്കെതിരെ കേസെടുത്തിട്ടുണ്ട്.\nമഴ മുന്നറിയിപ്പിൽ മാറ്റം;സംസ്ഥാനത്ത് അതിശക്തമായ മഴയ്‌ക്ക് സാധ്യത; അഞ്ച് ജില്ലകളിൽ ഓറഞ്ച് അലർട്ട്\nമോഫിയയുടെ സഹപാഠികൾ കസ്റ്റഡിയിൽ; സമാധാനപരമായി പ്രതിഷേധിച്ച വിദ്യാർത്ഥികളെ കസ്റ്റഡിയിലെടുത്തത് ബലംപ്രയോഗിച്ച്


pinarayi | കേരളം വന് സാമ്പത്തിക പ്രതിസന്ധിയിലൂടെയാണ് കടന്നുപോകുന്നതെന്നും ഏപ്രില് മാസത്തെ ശമ്പളം കൊടുക്കാന് ഖജനാവില് പണമുണ്ടാകുമെന്ന് ഉറപ്പില്ലെന്നും മുഖ്യമന്ത്രി - Malayalivartha.com Widgets Magazine\n31 MARCH 2020 12:30 PM IST\nവന് സാമ്പത്തിക പ്രതിസന്ധിയിലൂടെയാണ് കേരളം കടന്നുപോകുന്നതെന്ന് മുഖ്യമന്ത്രി പിണറായി വിജയന്. നികുതിയുള്‍പ്പടെയുള്ള എല്ലാ വരുമാന മാര്‍ഗങ്ങളും അടഞ്ഞു. നിലവിലെ സാഹചര്യത്തില് ഏപ്രില് മാസത്തെ ശമ്പളം കൊടുക്കാന് ഖജനാവില് പണമുണ്ടാകുമെന്ന് ഉറപ്പില്ലെന്നും മുഖ്യമന്ത്രി അറിയിച്ചു. സര്‍വീസ് സംഘടനകളുമായുള്ള കൂടിക്കഴ്ചയിലാണ് അദ്ദേഹം നയം വ്യക്തമാക്കിയത്. ഇപ്പോഴത്തെ പ്രതിസന്ധി മറികടക്കാന് സര്‍ക്കാര് ജീവനക്കാരും അധ്യാപകരും ഒരു മാസത്തെ ശമ്പളം സംഭാവന ചെയ്യണമെന്നും മുഖ്യമന്ത്രി ആവശ്യപ്പെട്ടു.\nആരോഗ്യരംഗത്ത് സര്‍ക്കാരിന് വലിയ മുതല് മുടക്കാണ് വേണ്ടിവരുന്നത്. കൊറോണ പ്രതിരോധ പ്രവര്‍ത്തനങ്ങള്‍ക്ക് വലിയ ചെലവുണ്ട്. എല്ലാവര്‍ക്കും സൗജന്യറേഷനും കിറ്റും നല്‍കുന്നത് നല്ല സാമ്പത്തിക ബാധ്യതയാണ് സര്‍ക്കാരിന് ഉണ്ടാക്കാന് പോകുന്നതെന്നും മുഖ്യമന്ത്രി യോഗത്തില് വ്യക്തമാക്കി. ഒരു മാസത്തെ ശമ്പളം നല്‍കുന്നവരില് നിന്ന് പരമാവധി ഗഡുക്കളായി പിരിക്കണമെന്നു ഭരണപക്ഷ സംഘടനകള് നിര്‍ദേശം വച്ചു.\nഎന്നാല്, ഒരു മാസത്തെ ശമ്പളമെന്ന വ്യവസ്ഥ അടിച്ചേല്‍പിക്കരുതെന്നും അവരവര്‍ക്ക് സാധിക്കുന്ന ദിവസത്തെ ശമ്പളം സംഭാവന ചെയ്യാന് അവസരം ഒരുക്കണമെന്നും യുഡിഎഫ് സംഘടനകള് ആവശ്യപ്പട്ടു